
În acest număr 
corespondențele trimișilor noștri 
la 


O relatare a dezbaterilor celei de 
a doua sesiuni a Tribunalului Russell 
începute luni în orășelul danez Roskilde. 
„Avem sarcina de a ralia omenirea 
pentru dreptate în Vietnam“, spune 
Bertrand Russell în mesajul său. 


Sfirșit de primăvară la Santiago. 
Atenţia ziaristului este solicitată de un 
interesant bilanț politic: trei ani de la 


preluarea mandatului prezidențial de Tovarășul Nicolae Ceaușescu, secretar general al 
către Eduardo Frei. Comitetului Central al Partidului Comunist Român, 
a primit pe tovarășul Mika Șpiliak, membru al 
Prezidiului Comitetului Central al Uniunii Comuniștii 
din lugoslavia, președintele Vecei Executive Federale | 
a R. S. F. lugoslavia, cu prilejul vizitei de prietenie pe ca! 
a făcut-o în țara noastră. | 


Filmul dezbaterilor desfășurate în 
organismele O.N.U. în cursul ultimei | 
săptămîni. Adunarea Generală și-a | 
reluat lucrările în ședințe plenare. 


Problemele specifice din Mezzogior- 
no și soluţiile lor rețin atenția opiniei 
publice italiene. Trimisul special al 
revistei noastre prezintă aspecte aie 
situaţiei economice și sociale din a- 
ceastă zonă a taliei. 


Milenara „poartă maritimă“ a Polo- 
niei îmbină farmecul de stampă veche 
al unor cartiere multiseculare cu pul- 
sația marilor sale șantiere navale, 
specializate în fabricarea traulerelor La Viena, în palatul Hofburg, se desfășoară Conferinţi 
moderne de cursă lungă. miniștrilor învățămîntului din statele europene 

9 membre ale U.N.E.S.C.O., avind ca temă generală 
„Accesul spre învățămîntul superior“. La ședința 
inaugurală a participat și președintele Republicii Austria 
dr. Franz Jonas. 

LIRA STERLINĂ 
LASĂ LEST 


Cinci lire sterline vor valora 
12 dolari în loc de 14. Dife- 
renja nu pare chiar atit de 
mare şi totuși comeniatorii au 
vorbit despre „capitulare“, „re- 
actie în lanț“, „primejdie pen- 
tru întregul sistem de _lichidi- 
tăți occidental“, după comuni- 
catul dat publicității de Trezo- 
reria britanică sîmbătă, la ora 9 
seara (oră și zi, de altfel nu 
alese întimplător, ci pentru că 
împiedicau pînă luni dimineața 
speculațiile de ultim moment la 
oricare dintre bursele lumii). 

Este vorba, într-adevăr, des- 
pre o capitulare, deoarece 
menținerea vechiului curs al li- 
rei sterline a reprezentat, pînă 
la sfîrşitul săptămînii trecute, 
una din puținele priorități clare 
ale guvernului britanic. S-a do- 
vedit însă că nu se poate vor- 
bi, pe termen scurt, despre o 
adevărată reacție în lanţ. Este 


Publicul în fața bursei din Londra, 
a cărei funcționare a fost suspendată 


adevărat că Irlanda, Guyana, 
Malta, Noua Zeelandă, Malawi 
— jări a căror monedă era în 
strînsă dependenţă de lira ster- 
lină — au efectuat devalorizări 
similare. Este adevărat că Da- 
nemarca, în al cărei comerț ex- 
terior Anglia ocupa o pondere 
deosebit de însemnată, a adop- 


d ———————————————— 


breviar 


16 NOIEMBRIE 


A sosit în Capitală președintele Vecei Executive Federale 
a R.S.F. Iugoslavia, Mika Şpiliak, împreună cu soţia, care, 
la invitaţia preşedintelui Consiliului de Miniștri al Republicii 
Socialiste România, Ion Gheorghe Maurer, și a soţiei sale, a 
făcut între 16—19 noiembrie o vizită de prietenie în ţara 
noastră. În aceeaşi zi, preşedintele Consiliului de Miniştri al 
Republicii Socialiste România, Ion Gheorghe Maurer, a avut 
o întrevedere, la palatul Consiliului de Miniștri, cu preșe- 
dintele Vecei Executive Federale a R.S.F. Iugoslavia, Mika 
Șpiliak. e Tovarășul Paul Niculescu-Mizil, membru al Comi- 
tetului Executiv, al Prezidiului Permanent, secretar al C.C. 
al P.C.R., a primit delegaţia Școlii superioare politice de pe 
lîngă Comitetul Central al Partidului Comunist Cehoslovac, 


condusă de rectorul școlii, 


tovarășul Vilem Novy, care a 


sosit în ţara noastră pentru schimb de experienţă cu Acade- 
mia de ştiinţe social-politice „Ştefan Gheorghiu“ de pe lingă 


C.C. al P.C.R. 


17 NOIEMBRIE 


Tovarăşul Nicolae Ceauşescu, secretar general al Comite- 


tului Central al Partidului 


Comunist Român, a primit pe 


tovarășul Mika Șpiliak, membru al Prezidiului Comitetului 
Central al Uniunii Comuniștilor din Iugoslavia, preşedintele 
Vecei Executive Federale a R.S.F. Iugoslavia, La primire au 
luat parte tovarășii Ion Gheorghe Maurer, preşedintele Con- 
siliului de Miniştri, Janos Fazekaș, vicepreşedinte al Consi- 


lului de Miniștri, 


precum și 


George  Macovescu, prim- 


adjunct al ministrului afacerilor externe, și Aurel Măinășan, 
ambasadorul României la Belgrad. e Răspunzind invitaţiei 
guvernului cubanez, a părăsit Capitala, îndreptindu-se spre 
Havana, o delegație guvernamentală economică, condusă de 
Gheorghe Rădulescu, vicepreşedinte al Consiliului de Miniş- 
tri, pentru a duce tratative privind dezvoltarea în continuare 


a colaborării și cooperării 
între România și Cuba. 


20 NOIEMBRIE 


Tovarăşul Nicolae Ceauşescu, 
Comunist 


tului Central al Partidului 


economice şi tehnico-ştiinţitice 


secretar general al Comite- 
Român, a primit pe 


ambasadorul extraordinar și plenipotenţiar al Uniunii Sovie- 
tice la București, tovarăşui A. V. Basov, la cererea acestuia. 


e Presedintele 


Consiliului de Stat al Republicii 


Socialiste 


România, Chivu Stoica, a primit pe noul ambasador extra- 


ordinar şi plenipotenţiar al 


Suediei în Republica Socialistă 


România, baronul Carl Rappe, care şi-a prezentat scrisorile 


de acreditare. 


21 NOIEMBRIE 


La invitaţia tovarăşului Nicolae Ceauşescu, secretar general 
al C.C. al P.C.R., a sosit în Capitală tovarăsul Luis Corvalan, 
secretar general al C.C. al P.C. din Chile, împreună cu soţia, 
care face o vizită în Republica Socialistă România. 


tat şi ea o asemenea măsură. 
Este adevărat că Spania și lz- 
raelul au profitat de conjunc- 
tura favorabilă pentru a pro- 
ceda la devalorizări — recla- 
mate, în primul rînd, de situația 
lor economică nesatisfăcătoare. 
Totuși, Republica Sud-Africană 
şi Australia nu au procedat la 
devalorizări (în cazul celei de 
a dova țări și pentru că se 
trecuse, în mare măsură, la do- 
lar ca rezervă valutară). De 
asemenea, celelalte ţări din 
A.E.L.S., precum și țările Pieței 
comune, au anunțat că nu in- 
tenționează să modifice cursul 
monedelor respective, afirmînd 
că în felul acesta înțeleg să 
sprijine eficacitatea măsurii 
britanice. 

Consecințele pe plan interna- 
tional rămîn însă de proportii 
Rezervele unui mare număr de 
țări arabe şi africane (ale zo- 
nei lirei sterline, în general) au 
fost simțitor afectate în urma 
devalorizării. Kuweitul deţinea 
rezerve în valoare de 400 de 
milioane de lire sterline; re 
zerve. importante avea și Aro- 
bia Saudită ; iar situația nu e 
mai puțin gravă atunci cînd e 
vorba despre rezervele mai mo- 
deste ale unor țări africane 
Devalorizarea — și în plus fap- 
tul că mulți o apreciază ca tar- 
divă, insuficientă și nereprezen- 
tind o soluție definitivă — pune 
sub semnul întrebării securita- 
tea lirei sterline” ca rezerv 
valutară. Se conturează deci 
posibilitatea ca rolul lirei ca 
monedă de rezervă să se apro 
pie de sfîrșit. 

O consecință a devalorizării 
este și poziția expusă în care 


se află acum dolarul america, | 


Despre liră s-a vorbit de muii, 
şi nu nejustificat, ca despre o 
primă linie de apărare a do- 
larului. Acum, această primă li- 
nie a fost abandonată și este 
de așteptat ca discuțiile inter- 
occidentale consacrate proble- 
mei lichidităților monetare: să 
capete un caracter și mai -ur- 
gent. De altfel, devalorizarea! 


“nu a depășit procentual 17 la! 


sută (de fapt, ea reprezintă 


| 


exact 14,3) tocmai pentru că 
depășirea acestui prag ar fi 
presat puternic, poate chiar de- 
cisiv, guvernul american în 
sensul unei măsuri similare. 

Acum, cînd una din priorită- 
tile politicii engleze a fost 
abandonată, se pare că aceas- 
tă măsură nici măcar nu a con- 
tribuit la atingerea unui alt 
obiectiv, care obsedează de un 
an încoace guvernul de la Lon- 
dra. Cu șase săptămîni în ur- 
mă, Consiliul ministerial al Pie- 
jei comune era scena unor în- 
doieli declarate în posibilitatea 
guvernului britanic de a men- 
ține pozițiile lirei sterline ; 
unele intervenții aproape că 
sugerau o devalorizare. Măsura 
întreprinsă de guvernul englez 
sîmbătă seara nu reuşeşte, to- 
tuși, să apară ca o satisfacție 
acordată experților din C.E.E., ci 
doar ca o confirmare a neîn- 
crederii în liră exprimate la în- 
ceputul lui octombrie. O dată 
în plus, una din acțiunile im- 
portante ale guvernului englez 
a apărut nu ca o inițiativă de- 
cisă, ci ca o adaptare nedorită 
dar inevitabilă în fața presiunii 
evenimentelor. În acest sens 
trebuie interpretat faptul că 
devalorizarea era apreciată ca 
improbabilă, aproape forma! 
dezminţită, de principalul nego 
ciator pe lingă Piața comună, 
lordul Chalfont, cu mai puțin 
de 36 de ore înainte de comuni- 
catul Trezoreriei. În consecință, 
poziția Franţei, reprezentată la 
ultimele reuniuni C.E.E. de mi- 
nistrul finanțelor Debre și res- 
pectiv ministrul de externe, 
Couve de Murville, este clară : 
guvernul francez se declară 
dispus să acorde sprijinul său 
oricăror măsuri de redresare a 
economiei britanice, dar nu 
consideră că această redresare 
este suficient de apropiată pen- 
tru a permite începerea nego- 
cierilor directe între Londra iși 
„cei șase”. La Paris (poate 
şi în alte capitale vest-europe- 
ne), devalorizarea este privită 
ca o măsură realistă, dar se 
consideră că același realism ar 
impune şi aminarea încercări- 
lor de a dobindi calitatea de 
membru al CEE. 


PRINCIPII INDIS- 
PENSABILE UNUI 
TRATAT DE 
NEPROLIFERARE 


Comitetul celor 18 state pen- 
tru- dezarmare a avut săptă- 
mîna trecută o nouă ședință în 
cadrul căreia a luat cuvintul re- 
prezentantul României, amba- 
sadorul Nicolae Ecobescu. In- 
tervenția reprezentantului ro- 
mân s-a referit la modalitățile 
ameliorării unor prevederi pri- 
vind aolicarea tratatului de ne- 
proliferare, discutat de Comi- 
tetul celor 18. Pe linia propune- 


lI 


mersu! evenimentelor 


La Secretariatul O.N.U. a avut loc tradiționala cere- 
monie a predării sigiliului şi a colecţiei de documente 
a celei de-a 21-a sesiuni a Adunării Generale fostului 
preşedinte, Abdul Rahman Pazhwak (Ajganistan). La 
ceremonie au luat parte (de la stînga la dreapta) 
C. V. Narasimhan, secretar general adjunct al O.N.U., 
Abdul Rahman Pazhwak, U Thant şi Corneliu Mănescu, 


preşedintele actualei sesiuni 
m e E a a e aa a e aa 


rilor românești cunoscute, Ni- 
colae Ecobescu a argumentat 


“necesitatea  convocării unor 


conferințe periodice — un in- 
terval convenabil ar putea fi 
de cinci ani — consacrate con- 
dițiilor în care se desfășoară, 
practic, aplicarea tratatului. De 
asemenea, vorbind despre even- 
ivalitatea unor modificări ale 
tratatului, reprezentantul Ro- 
mâniei a arătat că astfel de 
modificări nu pot fi impuse de 
către o minoritate a statelor 
semnatare, fiecare stat dispu- 
nînd de prerogativele suverani- 
tății sale în adoptarea atitudi- 
nii față de un amendament sau 
altul (un punct de vedere simi- 
lar — a spus Nicolae Ecobes- 
cu — a fost exprimat şi de re- 
prezentantul Nigeriei). Amen. 
damentele nu ar putea avea 
valoare legală decit pentru fă- 
rile care le-au ratificat. Tot ast- 
fel, în cazul în care un stat ar 
fi în situația de a se retrage 
din tratat — a arătat reprezen- 
tantul român — ar fi suficientă 
notificarea deciziei de către ce- 
lelalte părți semnatare ale Tra- 
iatului și de către Consiliul de 
Securitate, conținutul notificării 
revenind exclusiv în competența 
statului de la care ea provine. 
Tot săptămina trecută, a de- 
venit cunoscută poziția în pro- 
blema neproliferării a țării care 
cca de conferința celor 18. 
illi  Spuehler, șeful departa 
mentului politic, funcție echiva- 
lentă în Elveția cu aceea de 
ministru de externe, a arătat că 
jara sa are o atitudine în ge 
neral favorabilă faţă de înche- 
ierea unui tratat de neprolife 
rare. Concomitent, Spuehler a 
Tormulat exigenţele ţării sale 
lată de un asemenea tratat, o: 
rătind că el trebuie să reflecte 
un echilibru ol obligațiilor asu- 
mate de statele nucleare și ne 
nucleare ; un tratat de nepro- 
liferare — a mai spus șeful de- 
partamentului politic elvețian —. 
trebuie să conțină un angaja: 


ment clar al țărilor posesoare 
ale armei nucleare de a nu re- 
curge la ameninţarea cu aceste 
arme împotriva țărilor nenu- 
cleare. Spuehler a subliniat ne- 
cesitatea unor garanții privind 
utilizarea pașnică a energiei 
nucleare, insistind asupra co- 
municării informaţiilor în ce pri- 
vește cercetările atomice cu ca- 
racter paşnic. 

Desfășurarea ulterioară a lu- 
crărilor Comitetului celor 18 va 
fi hotărită înainte de sfîrşitul 
lunii : Suedia şi alte țări neutre 
au propus redactarea unui ra- 
port provizoriu supus, apoi, 
dezbaterii Adunării Generale a 
O.N.U. ; copreședinții Comite- 
tului, S.U.A. şi U.R.S.S. — țări 
autoare, totodată, și ale proiec- 
telor (identice) de tratat aflate 
în discuție — au propus ami- 
narea redactării raportului, în- 
trucît articolul din tratat privi- 
tor la control nu a fost redac- 
tat, contactele în această pri- 
vință fiind în curs. 


CIPRU — UN NOU 
MOMENT DE 
TENSIUNE 


La aproape patru ani după 
primele tulburări, Ciprul este 
din nou arena unor conflicte 
care provoacă îngrijorare. In- 
cidentele au început miercurea 
trecută cînd, se relatează, tru- 
pele aflate sub comanda gene- 
ralului Grivas au ocupat două 
sate în regiunea Aghios Theo- 
doros. A urmat o suită de 
schimburi de focuri, explozii, 
alerta unităților militare ale co- 


“munităților greacă și turcă. De 
la Atena și Ankara au provenit 


— 


Sensul 
unui „raport“ 


An de an, mai precis de 17 ani, manevra se repetă. 
În faţa Organizaţiei Naţiunilor Unite, aşa-zisa „Co- 
misie a O.N.U. pentru unificarea și refacerea Coreei* 
depune un „raport“ de activitate. Scopurile pentru care 
a fost constituită comisia fiind cunoscute, iar ţelurile 
urmărite, prin intermediul ei, de către cercurile condu- 
cătoare americane, fiind de notorietate publică, ar fi, 
poate, inutil să ne mai ocupăm de activitatea ei. În 
acest an, însă, mai mult ca în precedenţii, prezentarea 
raportului ca şi discutarea așa-numitei „probleme co- 
reene“ în organismele O.N.U. au fost însoțite de inten- 
sificarea acţiunilor provocatoare ale S.U.A. și regimu- 
lui marionetă din Coreea de sud impotriva R. P, D. 
Coreene. În repetate rînduri, zona demilitarizată ca și 
teritoriul R. P. D. Coreene au fost violate de trupe 
americane şi forţe. mercenare. 

„Comisia“ O.N.U. a fost organizată pentru a se da 
o aparenţă de „legalitate“ prezenţei forţelor militare 
americane în Coreea de sud ; ea a fost păstrată pentru 
a „justifica* ocuparea sudului Coreei de către trupele 
americane ; este menţinută, în prezent, pentru a în- 
cerca să se permanentizeze amestecul S.U.A. în tre- 
burile interne ale poporului coreean. Lăsind deoparte 
deosebirile specifice, ceea ce se petrece astăzi la sud 
de paralela 17 s-a urmărit și se urmăreşte și la sud 
de paralela 38 : menţinerea unor state şi popoare scin- 
date, transformarea unei părţi a ţărilor respective într-o 
sferă de dominație a cercurilor agresive din S.U.A., 
permanentizarea prezenţei trupelor americane la ba- 
zele militare create, folosirea regimurilor marionetă 
instalate la putere pentru reprimarea luptei de elibe- 
rare a popoarelor, crearea unor capete de pod mili- 
tare, generatoare de încordare și neliniște. 

Din păcate, proiectul de rezoluţie adoptat la O.N.U. 
împiedică Organizaţia să facă acei paşi constructivi 
meniţi să ducă la rezolvări care să ţină seama de ade- 
văratele deziderate ale poporului coreean. 

În cadrul dezbaterilor de la O.N.U.. România — con- 
secventă politicii premovate de-a lungul anilor — a 
acţionat și de data aceasta, alături de celelalte state 
socialiste și alte state iubitoare de pace, pentru găsirea 
unei formule care să ţină seama de realităţi în vede- 
rea unei soluţionări raţionale, corespunzător intereselor 
vitale ale poporului coreean. În acest sens, împreună 
cu alte șase state, ţara noastră s-a pronunţat pentru 
convocarea unei conferinţe cu participarea reprezen- 
tanţilor R. P. D. Coreene şi Coreei de sud, precum și ai 
statelor interesate în rezolvarea acestei probleme, care 
ar urma să fie desemnaţi în număr egal de reprezen- 
tanţii celor două părţi ale Coreei. Alături de alte state, 
România a cerut, de asemenea, retragerea tuturor tru- 
pelor străine din Coreea de sud și desfiinţarea aminti- 
tei comisii a O.N.U., a acelui organism pus în slujba 
politicii de permanentizare a ocupării Coreei de sud. 

Sprijinind în mod constant poziţia justă a R. P. D. 
Coreene — reafirmată şi în recenta declaraţie a Mi- 
nisterului Afacerilor Externe al R. P. D. Coreene —, 
condamnînd acţiunile agresive întreprinse împotriva 
acestui stat independent și suveran, România s-a pro- 
nunţat din nou — și în cadrul O.N.U. — împotriva 
anacronicei politici de menţinere a trupelor și bazelor 
militare pe teritorii străine, împotriva intervenţiei 
străine în afacerile interne ale altor popoare și state. 

Tara noastră consideră că problema coreeană trebuie 
rezolvată de poporul coreean însuși, în lumina inte- 
reselor sale, dictate de necesitatea reunificării patriei, 
temporar divizate. Viaţa arată că, în rezolvarea viabilă 
a problemelor internaţionale, trebuie să se pornească 
de la respectarea dreptului inalienabil al popoarelor 
de a fi stăpine pe soarta lor, de a-și hotărî singure, 
fără nici un amestec din afară, calea de dezvoltare. 


Eugen PHOEBUS 


-T 


mersul evenimentelor 


ştiri relatind măsuri de urgenţă, 
dar și active contacte diploma- 
tice — întrevederi cu ambasa- 
dorii și schimburi de mesaje. 

Unele interpretări îl indică pe 
generalul Grivas ca unul din 
principalii autori ai declanșării 
evenimentelor. „Le Monde“ îi 
atribuie chiar intenția de a ză- 
dărnici contactele între guver- 
nul președintelui cipriot Maka- 
rios și Ankara. Fapt este că 
Grivas a fost rechemat la Ate- 
na, a fost primit cu un ceremo- 
nial minim și că nu i se prevede 
revenirea la Nicosia în viitorul 
apropiat. Ca o încercare a gu- 
vernului grec de a tempera si- 
tvația (în zilele procesului pa- 
trioților, atit de defavorabil co- 
mentat pretutindeni, guvernul de 
la Atena încearcă să nu apară 
și ca un factor de încordare) 
este interpretată și numirea 
unui nou ministru de „externe. 
Acesta este Panayotis Pipinellis, 
personaj situat la dreapta fos- 
tului partid (tot de dreapta) 
E.R.E., unul din puținii oameni 
politici care nu au intrat, într-un 
fel sau altul, în conilict cu re- 
gimul militar ; unul din motivele 
pentru care i s-a oferit porto- 
foliul externelor îl constituie bu- 
nele relații personale cu unele 
personalități ale vieții politice 
din Turcia. 

Aceste gesturi de bunăvoință 
schițate la Atena nu par să fi 
dat satisfacție deplină guvernu- 
lui turc. La Ankara, existența în 
Cipru a unor imporiante efec- 
tive militare grecești aflate sub 
comanda nu a președintelui 
Makarios, ci a guvernului grec 
(față de care era răspunzător, 
pînă acum generalul Grivas) 
este privită ca o primejdie pen- 
tru comunitatea minoritară turcă 


din Cipru, față de care guver- 
nul turc și-a luat, nu o dată, 
angajamente. Marţi, tatonările 
diplomatice continuau, în timp 
ce în Cipru nu se semnala nici 
o destindere. Situație care sub- 
liniază o dată în plus necesita- 
tea unei soluționări pașnice, ac- 
ceptabile tuturor părților, a 
problemelor republicii insulare. 


LONDRA ŞI-A ALES 
INTERLOCUTORII 


Ultima săptămînă a confir- 
mat hotărîrea guvernului brita- 
nic de a negocia retragerea 
trupelor sale și independența 
Arabiei de Hi cu Frontul Na- 
tional de Eliberare, adică numai 
cu una din organizațiile care 
militează pentru eliberarea a- 
cestui teritoriu, și excluzînd 
F.L.O.S.Y., organizație mai ra- 
dicală, care se bucură de un 
sprijin considerabil în rîndul 
populației. Cu toată dezapro- 
barea exprimată de lideri ai 
F.L.O.S.Y. — Mackawee și al- 
Asnag — Frontul Național de 
Eliberare pare să accepte 
această situație. Săptămîna tre- 
cută, unii lideri ai acestei din 
urmă organizații au vorbit în 
mai multe rînduri de pe poziția 
unui viitor guvern, acceptind 
negocierile propuse de guvernul 
britanic. Astfel, la Cairo, Qah- 
tan El Shabby a expus, în fața 
unui grup de ziariști, un adevă- 


Reproducerea în alb-negru 


Pămîntului, 
obținută în culori de satelitul tehnic american nr. 3, 
de la circa 35000 kilometri înălțime 


a fotografiei 


p 


La 22 noiembrie în Liban a fost sărbătorită ziua inde- 
pendenţei naționale (1943). În fotografie : clădirea cen- 
trului de televiziune din. Beirut, capitala ţării 


rat program de 
Frontul Naţional de Eliberare 
intenționează să efectueze o 
reformă agrară vizînd în pri- 
mul rînd domeniile șeicilor care 
au părăsit Arabia de sud, unele 
servicii publice vor fi naționali- 
zate etc. El Shabby a prezentat 
chiar numele probabil al viito- 
rului stat independent — Re- 
publica Yemenului de sud — și 
a anunţat că noul stat ar urma 
să adopte o politică de neali- 
niere, precum și principiile re- 
voluțiilor egipteană și yemenită, 
şi să ceară primirea în Liga 
arabă ; totodată, El Shabby a 
afirmat că guvernul, deocam- 
dată ipotetic, pe care l-ar con- 
duce, ar intenționa să încheie 
acorduri financiare și militare 
cu Marea Britanie. 

În Aden, Frontul Naţional de 
Eliberare se afirmă decis să 
preia asigurarea ordinii : aces- 
ta pare să fie sensul decretului 
de vineri, privind predarea că- 
tre reprezentanții acestei orga- 
nizații a tuturor armelor aflate 
în posesia populației. Încă 
o măsură în dezavantajul 
F.L.O.S.Y.; rezultatul contacte- 
lor de acum cîteva săptămîni 
pare grav compromis, iar acum 
cînd, acceptînd invitația brita- 
nică, Frontul Național de Eli- 
berare negociază, singur, la 
Geneva, situația creată va fi 
nefavorabilă unității atît de ne- 
cesare poporului Arabiei de sud 
aflat în pragul independentei. 


PRIMA LANSARE 
DE PE LUNĂ 


Prima lansare avînd ca punct 


guvernare : | nava spațială „Surveyor-6”, iar 


rezultatul lansării a fost o de- 
plasare în înălțime de mai pu- 
țin de doi metri și una laterală 
de trei metri. Nu pare prea 
mult — deși ne-am putea aminti 
că primele zboruri ale aeropla- 
nelor își măsurau cu mindrie, 
performanțele în zeci de centi- 
metri. Lansarea de pe suprafața 
Lunii este însă o experiență de- 
cisivă în eventualitatea trimi- 
terii unor astronauți pe satelitul 
Pămîntului : de fapt, este condi- 
tia esențială a înapoierii lor pe 
planeta noastră. 

După cea de-a dova ateri- 
zare reușită, „Surveyor-6” și-a 
fotografiat urmele — arsura lă- 
sată pe solul lunar la aprinde- 
rea rachetelor. De asemenea, 
aparatele fotografice au reoli- 
zat imagini ale unor obiecte fo- 
tografiate și din punctul inițial, 
în scopul realizării unui efect 
„stereoscopic“ util pentru o cal- 
culare exactă a dimensiunilor 
zonei fotografiate. 

Cercetătorii de la Agenția 
americană pentru cercetarea 
spațiului cosmic (N.A.S.A.) au 
prezentat ziariştilor cea mai 
nouă variantă a programului de 
realizare a unui zbor Pămînt- 
Lună-Pămînt pînă în 1969. Acest 
program prevede trei zboruri 
în cursul cărora cu ajutorul unor 
rachete  „Saturn-l“ (prima a 
fost experimentată acum două 
săptămîni) va fi verificată com- 
portarea în spațiu a cabinei 
Apollo. În cursul celui de-al 
treilea zbor, la bordul navei se 
vor afla cosmonauți. Tot în 
1968, vor fi experimentate ra- 
chetele „Saturn-5". 

În 1969 se prevăd cinci zbo- 
ruri cu echipaje, folosind ra- 
chete „Saturn-5”. Primele trei 
vor fi repetiții ale misiunii pe 
Lună. Dacă nu se vor ivi dii- 
cultăți deosebite, primul zbor 
pe Lună, cel puțin primul zbor 
american cu echipaj uman, va 
fi al patrulea sau al cincilea 


de plecare suprafața Lunii a | din această serie. 


17 noiembrie 
lansat a fast 


avut' loc vineri 
1967. Obiectul 


Mihai MATEI 


á ; 


Dezvoltarea 


relatiilor 


iugoslavo-române 


Interviu acordat de 


preşedintele 
Vecei Executive Federale 
a R.S.F. lugoslavia 


Mika ŞPILIAK 


Oaspete al tării noastre între 16 și 
19 noiembrie, Mika pile, președintele 
Vecei Executive Federale a R.S.F. lu- 
goslavia, a vizitat, după încheierea con- 
vorbirilor oficiale, o serie de obiective 
economice și social-culturale la București 
ți Constanţa și în regiunile Bacău și Do- 

rogea. În ziua încheierii călătoriei, la 
Mangalia Nord, șeful guvernului iu- 
goslav a răspuns cu amabilitate solici- 
tării revistei noastre de a acorda un 


interviu redactorului nostru Corneliu 
Vlad. 


— Am dori să expuneți, pentru citi- 
torii români, unele din preocupările 
Vecei Executive în direcția dezvoltării 
social-economice a R.S.F. lugoslavia. 


— Guvernul nostru, ca de altfel în- 
treaga societate iugoslavă, se preocupă 
de traducerea în viață a reformei soci- 


ale şi economice. Pe plan economic, am 
efectuat o serie întreagă de schimbări. 
Am căutat să echilibrăm preţurile în 
țară, respectiv să le aducem la nivelul 
aproximativ al prețurilor pe piața mon- 
dială. Faţă de situația de pînă acum cîți- 
va ani, unele preţuri au crescut, altele 
au 'trebuit să scadă; în general, toate 
preţurile sînt stabilizate. Valoarea dina- 
rului a fost modificată conform valorii 
sale reale. În comparaţie cu dolarul, s-a 
ajuns de la echivalenţa 1 dolar = 7,50 di- 
nari noi la aceea de 1 dolar = 12,50 di- 
nari noi. În conformitate cu aceasta, au 
fost reașezate toate preţurile interne și 
cele din schimburile cu străinătatea. În 
ultimii doi ani, cursul dinarului în schim- 
burile cu străinătatea a rămas şi se men- 
ține ferm la acest nivel. Considerăm că 
atit stabilizarea preţurilor în țară cit și 
cea a dinarului față de străinătate sînt 
importante pentru dezvoltarea țării noas- 
tre şi constituie un indicator pozitiv al 
mersului economiei iugoslave. 

În prezent, colectivele de muncă au 
condiţii stabile pentru întreaga lor acti- 
vitate de producţie. Se înţelege că acest 
lucru a presupus învingerea unor dificul- 
tăți. Temporar, s-a înregistrat o creștere 
mai lentă a producţiei industriale. S-au 
produs, în același timp, diferențieri în in- 
teriorul industriei — între diferite ramuri. 
Acele ramuri industriale care au condiţii 
mai stabile, atit pe piața internă cît și în 
schimburile cu alia țări, își dezvoltă pro- 
ducția într-un ritm mai înalt (de pildă, 
industria chimică, petrochimică, alimen- 
tară etc.). Ramura industrială unde apli- 
carea reformei a ridicat poate cele'mai 
multe probleme, construcția de mașini, se 
dezvoltă în același ritm ca și pînă acum. 
Situația aceasta va mai dura o perioadă, 
pînă cînd economia îşi va găsi căile cele 
mai potrivite pentru dezvoltare. 

În agricultură, creșterea producției are 
loc într-un ritm mai mare decît cu cîțiva 
ani în urmă. Şi turismul cunoaște o ex- 
pansiune — de circa 25 la sută anual. 
Activitatea de construcții crește, de ase- 
menea. Întregul trafic de circulație a 
mărfurilor (transporturile feroviare, ma- 
ritime etc.) înregistrează o evoluție as- 
cendentă. Temporar, avem probleme în 
ceea ce privește folosirea forței de 
muncă. Între obiectivele noastre econo- 
mice figurează modernizarea, raționali- 
zarea producției, rezolvarea multor pro- 
bleme de producţie cu un număr mai mic 


de oameni. Este vorba — repet — de 
greutăți temporare dar încă existente, 
prezente. 

Bineînţeles, toate aceste schimbări 
economice au necesitat și unele modifi- 
cări cu caracter politic. Între altele, în țară 
au loc dezbateri largi în vederea găsirii 
unor metode și forme ale activității Uniu- 
nii Comuniștilor din lugoslavia corespun- 
zător obiectivelor economice urmărite, 
ca și reformei, în general. În legătură cu 
aceste probleme a fost convocat, pentru 
anul viitor, congresul U.C.I. 


— Vă rugăm să vă referiți la unele 
aspecte ale activității politice a lugo- 
slaviei în vederea statornicirii unui 
climat de pace și cooperare în Eu- 
ropa și în lume. 


— R.S.F. Iugoslavia este cointeresată 
și angajată în toate acţiunile care con- 
duc spre îmbunătăţirea situației inter- 


' naționale, spre statornicirea încrederii în 


lume și întărirea colaborării între po- 
poare. Politica de coexistență pașnică 
promovată de noi este, în esenţă, în- 
dreptată în acest scop. Țara noastră spri- 
jină lupta poporului vietnamez pentru li- 
ertate și independență naţională, pro- 
nunțîndu-se pentru încetarea bombarda- 
mentelor asupra teritoriului R.D. Vietnam 
și, în esență, pentru curmarea războiului 
în Vietnam. Se știe în ce măsură este an- 
gajată lugoslavia în rezolvarea pașnică 
a situației din Orientul Miilociu. Se știe, 
de asemenea, că lugoslavia este activă 
ori de cîte ori se dezbat probleme ale 
continentului european. 

în multe probleme ale situației inter- 
naționale punctele noastre de vedere 
coincid. 

În discuțiile purtate cu conducătorii 
români s-a apreciat că există o ten- 
dință de îmbunătăţire a relațiilor din- 
tre statele europene. De aceea iu- 
goslavia, ca și țara dv., participă la 
eforturile și acțiunile menite să dez- 
volte acest climat — ca, de pildă, la 
activitatea desfășurată de cele nouă ţări 
europene (concretizată, în primul rînd, 
prin adoptarea la O.N.U. a rezoluţiei 
privind îmbunătățirea relațiilor între tă- 
rile de pe continentul nostru inițiată de 
România — n.r.), sau la realizarea ini- 
țiativelor noastre privind întilnirea par- 
lamentarilor din statele continentului. 
Luînd parte activ la astfel de acțiuni, 
lugoslavia, ca și alte țări europene, își 
aduce contribuția la crearea e ig | 
europene, plecînd întotdeauna de la 
ideea că există tendințe și condiţii favo- 
rabile pentru aceasta și acționind con- 
cret pentru statornicirea unui climat de 
pace și cooperare în Europa. 

ară noastră dezvoltă larg relațiile 
sale cu țările „lumii a treia“, în ciuda 
presiunii forțelor imperialiste asupra u- 
nor țări neangaiate. Atunci cînd intervin 
factori care amenință pacea în lume, 
toate aceste țări se întîlnesc pe acelaşi 
plan, al luptei pentru menținerea și con- 
solidarea păcii. 

Sînt cunoscute relațiile de colaborare 
dintre lugoslavia, India şi R.A.U. Alături 
de aspectul său politic, colaborarea. a- 
ceasta îmbracă în prezent și aspectul 
unei dezvoltări pe plan economic; este 
vorba, aici, de găsirea unor forme noi 
de colaborare, care să creeze condiţii 
mai bune pentru obținerea unor rezul- 
tate mai mari. 


— Care sînt, după opinia dv., per- 
spectivele deschise dezvoltării relaţi- 
ilor iugoslavo-române în lumina vizi- 


—»p 


tei- pe care o întreprindeți în aceste 
zile în România ? 


— Tocmai în lumina actualei vizite tre- 
buie să spun, de la început, că perspec- 
tivele sînt bune. Relațiile noastre actuale 
merg pe linia unor legături străvechi, 
care au cunoscut un curs ascendent îri 
ultimii ani datorită faptului că lugosla- 
via şi România sînt însufiețite de țeluri 
comune. Zilele acestea, am discutat ny 
numai despre continuarea colaborării 
noastre în felul cum s-a dezvoltat ea 
pînă acum, ci și despre găsirea unor 
căi pentru lărgirea și intensificarea ei. 
Am căutat, mai ales, să găsim forme de 
intensificare a relațiilor economice. Am- 
bele părți au căzut de acord că aici 
există posibilități largi. Pe lingă colabo- 
rarea bazată pe schimburile de mărfuri, 
în prezent, în cadrul unor organe de 
specialitate iugoslavo-române se între- 
prind cercetări pentru dezvoltarea cola- 
borării şi în alte forme; pe plan indus- 
trial, de pildă, considerăm că sint cele 
mai mari posibilități. Organele compe- 
tente din cele două ţări urmează să 
treacă în revistă experiența de pînă 
acum și să formuleze propuneri noi. În 
timpul actualei vizite, am constatat cu 
satisfacție dezvoltarea cu succes a cola- 
borării noastre în construcția marelui 
obiectiv hidroenergetic de la Porţile de 
Fier, mărturie concretă a prieteniei iu- 
goslavo-române. 

Am constatat, de asemenea, că schim- 
bul reciproc de păreri în aceste pro- 
bleme ca și în altele a avut un caracter 
util; de aceea este necesar să conti- 
num pe această linie. Și România, și lu- 
goslavia, ca de altfel oricare altă țară 
socialistă, au unele probleme și expe- 
riențe proprii. În același timp, în lume 
au loc mereu modificări. Toate acestea 
fac utile astfel de schimburi de păreri. 
Pe această linie s-au înscris și obiectivele 
actualei vizite. 


— În încheiere, v-am ruga să îm- 
părtășiți cititorilor români citeva din 
impresiile dv. personale, acum cînd 
călătoria dv. în România se apropie 
de sfîrşit. 


— Prima impresie este optimismul, în- 
crederea în forțele proprii pe care le-am 
întîlnit pretutindeni în țara dv. Ceea ce 
am văzut în întreprinderile de la Bucu- 
rești, Borzești, orașul Gheorghe Gheor- 
ghiu-Dej, Constanța, ceea ce am auzit 
despre rezultatele foarte bune (începînd 
cu datele despre realizarea planului 
anual de dezvoltare a economiei dv.) 
atestă că optimismul acesta are o bază 
reală. Pentru mine a fost într-adevăr o 
mare plăcere să văd la fața locului dez- 
voltarea puternică a industriei chimice 
și petrochimice românești. Pe orice prie- 
ten al țării dv. acest lucru nu poate de- 
cît să-l bucure. 

Impresionantă este și  cordialitatea 
foarte mare simțită pretutindeni, atitudi- 
nea deschisă din cursul convorbirilor, lu- 
cru întîlnit la toate nivelurile, începînd 
de la discuţiile purtate cu tovarășul 
Nicolae Ceaușescu, cu tovarășul lon 
Gheorghe Maurer, și pînă la cele avute 
cu oamenii muncii din Bacău sau Con- 
stanta cu care ne-am întîlnit în timpul 
călătoriei. Ne-am simțit, de aceea, ca 
la noi acasă. Lucru: este normal, firesc, 
pentru că am vizitat o țară socialistă, o 
tară vecină și prietenă. 


Corneliu VLAD 


O vizită dedicată 


Po 


înțelegerii 


şi prieteniei 


Paul Alexundru Georgescu 


La invitația președintelui Senatului ira- 
nian, Şarif Emami, o delegație a Marii 
Adunări Naţionale, condusă de tovarășul 
Ștefan Voitec, a făcut o vizită oficială 
în iran, între 13 și 20 noiembrie. Am 
decolat de pe aerodromul Băneasa în 
seninul amiezii, pentru ca, o dată cu 
amurgul, să ni se ofere privirii primele 
elemente ale peisajului iranian: luciul 
albastru al lacului Rezayeh și culmile în- 
zăpezite ale munților care ne-au urmă- 
rit, neîntrerupt, în noi și noi şiruri, pînă 
cînd am ajuns, la căderea nopții, deasu- 
pra Teheranului sclipind cu multicolore- 
le-i lumini. La aeroportul Mehrabad, 
unul din cele mai moderne și impor- 
tante din sud-vestul Asiei, delegația 
parlamentară română a fost salutată 
cordial de președintele Senatului, Şarif 
Emami, de președintele Camerei Depu- 
taților (Medilis), de vicepreședinţii ce- 
lor dovă corpuri legiuitoare și de nu- 
meroase personalități ale vieții publice 
iraniene. Atenţia și calda simpatie ce au 
înconjurat, de la început, delegația ro- 
mână au constituit atmosfera în care 
s-a desfășurat întreaga vizită şi au ex- 
primat încă o dată sentimentele de 
stimă și prietenie între popoarele român 
și iranian. 

Primele două zile ale vizitei, petrecute 
în capitala lranului, s-au caracterizat 
rin primiri, convorbiri și acte oficiale. 
în dimineața zilei de 14 noiembrie, 
parlamentarii români au depus o coroa- 
nă de flori la mormîntul lui Reza Şah 
Pahlavi și au semnat în cartea de onoare 
a Palatului de marmură. În aceeași zi, 
în cadrul primirilor la președintele Se- 
natului, Șarif Emami, și la președintele 
Medilisului, Abdullah Riazi, membrii de- 
legației au avut utile discuții și schim- 
buri de vederi cu colegii lor iranieni a- 
supra problemelor vieții parlamentare. 
Cu acest prilej s-a subliniat de către 
ambele părți necesitatea și rodnicia ex- 
tinderii, în domeniul parlamentar, a bu- 
nelor relații şi colaborării existente între 
România și lran. Desfășurată într-o at- 
mosferă cordială, prietenească, primirea 
la primul ministru iranian, Amir Abbas 
Hoveida, a dat posibilitatea să se con- 
state cu satisfacție cursul pozitiv pe care 
l-a cunoscut în ultimii ani relațiile ro- 
mâno-iraniene şi hotărîrea comună de a 
păşi mai departe pe calea adincirii și 
diversificării cooperării economice, teh- 
nice și culturale dintre cele două țări. 
Delegația română a vizitat apoi Tezau- 
rul imperial și bogata colecție de ma- 
nuscrise vechi și documente păstrate la 
biblioteca Medilisului. Seara, a avut loc 
un dineu oferit în cinstea delegației de 
către preşedintele Senatului, Șarif Emami, 
care a arătat că lranul își întemeiază 
politica sa externă pe principiul inde- 
pendenței naționale şi pe promovarea 


înțelegerii şi colaborării dintre toate sta- 
tele, indiferent de sistemul lor social şi 
politic. În continuare, președintele Emami 
a declarat: „Sperăm că vizita dumnea- 
voastră, întilnirile dintre conducătorii şi 
personalitățile celor două ţări din ulti- 
mii ani, încheierea acordurilor de co- 
laborare tehnică şi economică, acordu- 
rile privind vinderea de petrol din partea 
noastră şi vinderea de tractoare din 
partea dumneavoastră, precum și cele- 
lalte protocoale semnate de cele dovă 
țări, demonstrează faptul că relațiile ro- 
mâno-iraniene s-au dezvoltat și se vor 
întări şi mai mult”. 

Președintele Marii Adunări Naţionale, 
Ștefan Voitec, a răspuns multumind pen- 
tru invitația parlamentului iranian care 
oferă delegației române prilejul de a cu- 
noaște în mod direct vechea și strălucita 
civilizație a poporului iranian și însem- 
natele lui realizări în domeniul economic 
şi cultural. Menționind că popoarele ro- 
mân și iranian au avut, din timpurile cele 
mai îndepărtate, prileiul și dorința de a 
se cunoaște și apropia, tovarășul Ștefan 
Voitec a exprimat satisfacția pentru pro- 
gresele realizate, în ultimii ani, în dez- 
voltarea relațiilor româno-iraniene. Pre- 
şedintele Marii Adunări Naţionale a 
spus: „Dezvoltarea susținută a econo- 
miei şi culturii în România socialistă și 
aplicarea, în lran, a importantului pro- 
gram de reforme economice și sociale 
adoptat din inițiativa Maiestăţii Sale 
Şahinşahul Mohammad Reza Pahlavi 
Aryamehr, creează noi posibilități de a 
extinde și adinci colaborarea româno- 
iraniană, potrivit dorinţei comune și in- 
tereselor ambelor părți”. 

Miercuri, 15 noiembrie, delegația par- 
lamentară română a fost primită de 
Şahinşahul Iranului, care s-a întreținut 
cordial cu președintele Marii Adunări 
Naţionale. Şahinșahul Iranului a dat o 
înaltă apreciere bunelor relaţii existente 
între România și lran, exprimîndu-și 
convingerea că există reale posibilități 
de dezvoltare multilaterală a colaborării 
dintre cele dovă țări. 

Expoziţia industrială a Iranului, pe 
care parlamentarii români au vizitat-o 
în aceeași zi, le-a oferit o imagine eloc- 
ventă a realizărilor economiei naționale 
şi totodată a puterii de muncă, a hăr- 
niciei și talentului poporului iranian. Pe 
o suprafață de 200000 m.p., 153 de în- 
treprinderi expun o mare varietate de 
produse, de la automobile și echipamen- 
te electrice pină la bunuri de consum 
curent ca încălțăminte, textile, articole 
alimentare. 

Seara a avut loc, în saloanele hotelu- 
lui Hilton, o recepție oferită de ambasa- 
dorul României. la Teheran în onoarea 
președintelui Marii Adunări Naţionale și 
a membrilor delegației parlamentare. 


Preşedintele Marii Adunări Naţionale, Ștefan Voitec, împreună cu pre- 


ședintele Senatului iranian, 


Sarif Emami, preşedintele 


Medjlisului, 


ing. Abdullah Riazi şi ministrul afacerilor externe al Iranului, Ardeshir 


Zahedi 


Au participat primul ministru, Amir Abbas 
Hoveida, președinții Senatului și Medili- 
sului, ministrul de externe Ardeshir Za- 
hedi, numeroase personalităţi politice și 
parlamentare, profesori universitari. 

În următoarele trei zile, delegația 
Marii Adunări Naţionale a întreprins o 
călătorie prin țară, însoțită fiind de se- 
natorul T. Ziae, fost ministru, şi de 
dr. M. Namdar, director adiunct al pro- 
tocolului Ministerului de Externe, pre- 
cum și de ambasadorul României, Pavel 
Silard. Pe calea aerului, cu un avion spe- 
cial, parlamentarii români au sosit, joi 
la amiază, la Abadan, centrul industriei 
petroliere iraniene și sediul unei vestite 
rafinării care, cu suprafața ei de 13 ki- 
lometri pătrați și cu capacitatea de pre- 
lucrare de 25 milioane de tone anual, 
este una din cele mai mari din lume. O 
vreme favorabilă — ploile din ultimele 
zile dăduseră aerului o prospețime plă- 
cută, de primăvară — a permis oaspeți- 
lor să urmărească modul în care se va- 
lorifică aici, cu o tehnologie complexă, 
bogăția principală a Iranului, petrolul, 
a cărui producție a trecut de un milion 
de tone. 

Vineri dimineaţă, delegația a plecat pe 
calea aerului la Şiraz, făcînd însă un 
ocol spre sud-est pentru a putea vedea, 
din zbor, insula Kharg, situată în Golful 
Persic. Aici, într-un peisaj dominat de ro- 
şul stîncilor arse de soare, a fost organi- 
zată o gigantică stație de pompare a pe- 
trolului. Schimbiînd direcția spre nord și 
trecînd la mare înălțime peste șirurile se- 
mete de munți, avionul a aterizat la Şi- 
raz. Înainte de a vizita „orașul trandafi- 
rilor și privighetorilor“, ne-am grăbit să 
cunoaștem celebrele ruine ale palatului 
clădit de Darius și Xerses la Persepolis. 
Coloane gigantice, capiteluri, basore- 
liefuri admirabile prin vigoarea realistă 
evocă puterea și gloria Persiei antice. Ne 
întoarcem spre seară în orașul frumuseții 
suave și al artei delicate, în orașul ne- 
muritorilor poeți Saadi și Hafez, în Şi- 
raz. Cu frinturi de versuri celebre răsu- 
nindu-le în minte, pășind, parcă, în lu- 
mina incertă a serii, „printre rozele de 
Şiraz și lianele albastre“, oaspeții au 
contemplat mormintele celor doi făuritori 
de frumuseți. Despre ei, despre traduce- 
rea poeziilor lor în limba română și des- 
pre posibilitățile de a spori legăturile 
culturale dintre România și Iran s-a vor- 
bit şi la dineul oferit în cinstea președin- 
telui delegației de către guvernatorul 
general al provinciei, Fars Nasser Sadri. 

Simbătă, parlamentarii români au fost 
oospeții altui oraș aureolat de prestigiul 


istoric şi artistic: Isfahan. lar aura, de 
data aceasta, nu s-a risipit la apropiere 
şi cunoaștere directă. Dimpotrivă. Pri- 
vind dreptunghiul vast al pieței centrale 
Medan-e Sah — mărginită de bazarul și 
moscheea regală pe laturile mici, şi pe 
laturile mari de moscheea Lotfollah și de 
palatul Ali Kapu — admirind cupolele 
albastre, coloanele zvelte și bogăția ne- 
sfirșită, uluitoare a faianțelor cu ara- 
bescuri, ne-am dat seama de ce și cum 
frumusețea  Isfahanului, senină, lumi- 
noasă este considerată ca cea mai înaltă 
expresie a geniului artistic al poporului 
iranian. Dar trecutul glorios, la Isfahan, 
face casă bună cu reușitele tehnicii mo- 
derne : aici se va ridica, în curînd, un 
mare combinat metalurgic, obiectiv de 
seamă al celui de-al patrulea plan cin- 
cinal. 

Şi iată-ne întorși, duminică, la Tehe- 
ran. Ni se par acum cunoscute : străzile 
largi și însuflețirea celor peste două mi- 
lioane de locuitori ai capitalei, casele 
cubice, cu acoperiș plat şi larga desfășu- 
rare, pe orizontală, a orașului, în sfirșit 
poziția pitorească, avind ca fundal înăl- 
timile, îmbrăcate acum în zăpadă, ale 
munților Albrus. Ultimele vizite : la mu- 
zeul arheologic — defilare de-a lungul a 
2 500 de ani de civilizație — la expozi- 
ția de covoare — adevărate opere de 
artă, feerie de culori, rod al neiîntrecutei 
măestrii şi hărnicii populare, la expozi- 
tia de artă modernă unde îndrăznelile și 
dorința de a vimi sînt îndrumate subtil și 
rodnic de puternica tradiţie a artei per- 
sane. Potrivit preocupărilor fiecăruia, 
membrii delegației cercetează, discută, 
au schimburi de păreri cu colegii iranieni 
din diferite instituții. Acad. Milcu a fost 
invitatul facultății de medicină din Te- 
heran pentru un colocviu pe tema cuce- 
ririlor medicale moderne, prof. univ. 
Stanciu Stoian a avut o întrevedere cy 
ministrul educației naționale, H. Heda- 
yatti. Seara de duminică a reunit din nov, 
cu prilejul dineului oferit de președintele 
Medilisului, personalități de seamă ale 
vieții politice, economice și culturale. Au 
participat președintele Senatului, miniștri, 
senatori, deputați. Președintele Abdullah 
Riezi și președintele Ştefan Voitec au 
toastat pentru prietenia, bunele relații 
statornicite între cele două țări, pentru 
continua dezvoltare a colaborării dintre 
România și lran. Ei exprimau astfel do- 
rința sinceră a tuturor oamenilor pe care 
i-am cunoscut în timpul acestei vizite de- 
dicate promovării încrederii, înțelegerii și 
prieteniei dintre cele două țări și po- 


. poore. : 


„U.D.S. — REPUBLICA A V-A“ 


Săptămîna trecută, premierul Pompi- 
dou a avut schimburi de păreri cu cei 
cinci secretari naționali ai grupării 
U.N.R.-U.D.T., apoi a prezidat o şe- 
dință a comitetului executiv al mişcării 
— totul în cadrul pregătirii conferin- 
ței naționale care se va desfăşura la 
sfîrşitul acestei săptămîni, vineri 24 şi 
simbătă 25 noiembrie, la Lille. Proiectul 
de statut care va fi prezentat cu acest 
prilej participanților — se crede cà vor 
fi între patru şi cinci mii — urmăreşte 
lărgirea mişcării şi, în acest scop, re- 
organizarea organelor ei de conducere. 

După cum se ştie, de cîteva luni se 
intenționa şi schimbarea titulaturii 
U.N.R.-U.D.T., pentru a sublinia carac- 
terul ei de asociație a mai multor 
grupări. Fusese chiar lansată denumirea 
de „Uniunea democrată pentru a V-a 
Republică“. Se precizează acum că noua 
titulatură care va fi propusă oficial con- 
ferinței de la Lille este „Uniunea demo- 
craților sociali pentru a V-a Republică“. 
Observatorii văd în introducerea ideii 
sociale în această denumire o intenție 
de a împiedica pe „gaulliştii de stînga“ 
(foştii lideri ai U.D.T. — „Uniunea de- 
mocratică a muncii“ — în frunte cu pro- 
fesorii Capitant şi Vallon) să apară ca 
exponenți exclusivi ai acestor preocu- 
pări. Într-adevăr, într-un articol de ră- 
sunet intitulat „Noi nu vom merge la 
Lille“, cei doi profesori s-au declarat în 
dezacord cu faptul că primul ministru 
acționează „ca un șef de partid“, consi- 
derînd că între aceste două calități există 
„0 incompatibilitate flagrantă“. A 

In continuarea conferinţei principalei 
grupări guvernamentale, pentru dumi- 
nică 26 noiembrie, tot la Lille, a fost 
organizată „ziua majorității“. „Giscar- 
dienii“ vor fi reprezentaţi cu acest prilej 
nu de seful lor, ci de cei trei miniștri 
pe care îi au în guvern şi de alte citeva 
personalităţi. 


GENERAL AMERICAN OMORIT 
iN VIETNAMUL DE SUD 


Un helicopter care transporta pe gene- 
ralul Bruno Hochmutz, comandantul di- 
viziei a 3-a de puşcaşi-marini, angajată 
în lupte în regiunile din apropiere de 
paralela 17, a explodat în zbor şi s-a 
prăbuşit într-un lac. Generalul şi alţi 
patru ocupanţi ai helicopterului — trei 
ofiţeri superiori şi pilotul — au murit. 
Nu se cunoaşte exact cauza exploziei. Un 
corespondent al agenţiei americane de 
presă U.P.I. declară că, în zona deasupra 
căreia zbura helicopterul, s-a semnalat 
în mai multe rînduri „tirul activ al 
unităţilor Vietcong“ şi nu este exclus ca 
aparatul să fi fost doborit de ele. 

Bruno Hochmutz, în vîrstă de 55 de 
ani, este primul general care moare pe 
frontul din Vietnam. 


CIT VALOREAZĂ PROMISIUNILE 
MERCENARILOR ? 


„Mă angajez solemn faţă de Organi- 
zaţia Unităţii Africane şi faţă de fie- 
care stat atrican în parte să încetez de- 
finitiv orice activitate ca mercenar, să 
nu mă mai întorc niciodată în Africa și 
nici să mă asociez direct sau indirect la 
vreo acţiune dăunătoare stabilităţii sau 
păcii vreunui stat african independent“. 
Dintre cei 111 oameni în zdrenţe cărora 
Comitetul O.U.A. pentru problema mer- 
cenarilor le-a cerut să semneze această 
declaraţie. numai patru au refuzat ; cei- 
lalţi (50 de belgieni, 20 de francezi, 8 
italieni, 2 englezi şi cîțiva din Rhode- 
sia, Portugalia, Grecia, Spania, Germa- 
nią occidentală și Luxemburg) s-au ple- 
cat, ca şi comandantul lor, colonelul 
Jean Schramme, în faţa necesităţii de a 
proceda astfel pentru a li se permite 
(eventual) să plece din Ruanda. 

Exprimă oare această atitudine resem- 
nată intenţiile lor reale? „Dacă cineva 
ne va da posibilitatea de a lucra și ne 
va garanta plata, mercenarii vor re- 
veni“, i-a declarat cinic corespondentu- 
lui agenţiei „Reuter“ un scoţian care a 
refuzat să-și dezvăluie numele. „Dacă 
am fi fost ajutaţi, a adăugat altul, am fi 
ocupat pină acum întregul Congo, dar 
nu face nimic. Rămîne pentru data vii- 


toare“, 


Cercetarea stiintifică - 
teren al cooperării 


Maurice SCHUMANN 


ministru de stat 
însărcinat cu cercetarea 
ştiinţifică, problemele 
atomice şi spaţiale 

ale Franţei 


În interviul pe care-l acordase revistei 
noastre, Maurice Schumann vorbea în iu- 
lie 1965 despre preocuparea politicii ex- 
terne franceze de a restabili și întări le- 

ăturile tradiționale de prietenie ale 
ranței în răsăritul Europei. Oaspetele 
țării noastre era pe atunci președintele 
comisiei de politică externă a Adunării 
Naţionale franceze. 


RDI AE Ae EDEA LD DR ATIA TAPIRER GERRAN 


— Ați venit la noile dv. răspunderi, 
domnule ministru, cu o îndelungată 
experiență a politicii externe, a rela- 
țiilor internaționale. Fără îndoială, 
aceasta marchează optica dumnea- 
voastră... 


— Fără îndoială. Funcţia e alta decit 
la trecuta noastră întîlnire, dar omul e 
același, aceleași convingerile pe care le 
slujește. Cred, de altfel, că domeniul 
cercetării științifice reprezintă un- teren 
deosebit de propice pentru dezvoltarea 
legăturilor între ţări cu sisteme diferite. 
De exemplu, în domeniul cercetărilor 
spațiale : un satelit științific francez a 
fost lansat de pe o bază americană, un 
altul urmează să fie lansat. de pe o 
bază sovietică ; primul nostru satelit de 
telecomunicații va fi franco—vest-ger- 
man, iar la racheta care-l va lansa e a- 
sociată și Marea Britanie. 

Firește, cooperarea cu vecinii noștri 
apuseni nu exclude în nici un fel 
cooperarea cu ţările răsăritene ale con- 
tinentului. În convorbirile pe care le-am 
avut aici s-a hotărit de altfel stabilirea 
de legături între Centrul francez de stu- 

dii spațiale și specialiștii români. Tre- 
buie să adaug că, la recentul congres 
de astrofizică de la Belgrad, comunică- 
rile acestora au fost apreciate ca deose- 
bit de interesante. 


— În ce domenii se mai conturează 
posibilități pentru stabilirea sau ex- 
tinderea legăturilor dintre specialiştii 
francezi și cei români ? 


— Cred că în toate. Am fost frapat de 
altfel de paralelismul preocupărilor noas- 
tre. 


— Care sînt în momentul de faţă 
principalele obiective ale activității 
ştiinţifice franceze ? 


— Să luăm sectoarele prioritare. În 
fruntea lor, prioritate a priorităților, cer- 
cetările biomedicale. Acum 10 ani le 
erau alocate 125 milioane de franci; în 
1968 vor fi 800 de milioane. În interiorul 
acestui sector, pe primul loc stă lupta 
împotriva cancerului. Am putut să-mi 
dau seama de convergența interesului 
cercetătorilor noștri și ai dv. pentru teh- 
nici noi, de pildă, pentru folosirea radio- 
izotopilor în depistarea precoce a bolii 
şi în tratarea unora din formele ei. Legă- 
turile existente dintre Institutul de onco- 
logie din București și omologul său pa- 
rizian urmează să devină și mai strînse. 

Un al doilea obiectiv prioritar este 
producția de electricitate pe bază de 
energie atomică. 

În această privință este de ales între 
folosirea uraniului natural şi folosirea 
uraniului îmbogăţit. Această din urmă 
cale este mai avantajoasă pe plan teh- 
nic, dar uraniul îmbogăţi! trebuie ori 
cumpărat ori produs în instalații a căror 
construcție ridică numeroase probleme. 
De aceea, folosirea uraniului natural co- 
respunde îndeobște mai bine unei poli- 
tici de independenţă. De aceea și preo- 
cupările specialiștilor francezi merg mai 
cu seamă în acest sens. Este de altfel po- 
sibilă o bună cooperare între țările 
noastre în domeniul apei grele, necesară 
unora din metodele de tratare a uraniu- 
lui natural. 


— Presa internațională, presa fran- 
ceză îndeosebi acordă în vremea 
din urmă un spațiu considerabil cal- 
culatoarelor electronice și folosirii 
lor, „informaticii“... 


— Este pentru noi al treilea obiectiv 
prioritar. Şi aci ne întilnim. Mărturisesc 
că la Institutul de fizică atomică, unde 
m-a primit academicianul Horia Hulubei 
care este pentru mine o veche cunoș- 
tință, am fost sincer emoționat atunci 
cînd mi s-a explicat că mașina pe care 
o aveam în față a fost construită de 
cercetătorii români, pe baza propriilor 
lor studii şi a propriilor lor planuri. Noi 
am pus la punct așa-numitul „plan cal- 
cul“ care ne va permite să construim 
într-un viitor apropiat calculatoare elec- 


tronice din gamele mijlocii. Şi aici sînt 
prevăzute contacte între specialiştii 
dumneavoastră şi ai noștri. 

Pe locul patru al priorităților se situ- 
ează fizica energiilor înalte. Este vorba 
despre acceleratorii de particule — pe 
care eu îi văd, dacă mi-e îngăduită o 
metaforă, ca pe niște enorme ciocane, 
din ce în ce mai puternice, care strivesc 
materia silind-o să elibereze particulele 
sale. Cel care e în construcție în U.R.S.S., 
la Serpuhovo, va fi cel mai puternic din 
Europa : 76 miliarde de electroni-volți. 
În Franța se lucrează camera cu bule 
pentru Serpuhovo, unde fizicienii fran- 
cezi vor putea merge să muncească ală- 
turi de colegii lor sovietici. În același 
timp ne străduim să convingem Centrul 
european de cercetări de la Geneva să 
întreprindă construcția unui accelerator 
de particule care ar fi cel mai mare din 
lume (300 miliarde de electroni-volți). 
Ceea ce, în acest domeniu al energiilor 
înalte cel puțin, ar frina poate „exodul 
creierelor” din Europa occidentală spre 
Statele Unite. 

În fine, este prioritar capitolul cerce- 
tărilor spațiale. În materie de sateliți 
problemele sînt diferite, după cum e 
vorba de sateliți ştiinţifici sau de sateliți 
de telecomunicații. În primul caz, pro- 
blema este, firește, științifică. În al doi- 
lea, este politică — și va fi și mai mult 
în momentul în care televiziunea va 
transmite astfel „în direct“. În momentul 
de față există sistemul ELSET, în cadrul 
căruia preponderența este, în proporție 
de 55 la sută, americană. Acest aranja- 
ment expiră în 1970. Dorim ca reinnoi- 
rea lui să se facă în condiţii mai bune, 
în condiții de egalitate. Pentru aceasta 
trebuie să ne dovedim și noi capacita- 
tea. Existau un proiect francez de satelit 
şi unul vest-german. Așa s-a născut sa- 
telitul franco—vest-german despre care 
am vorbit, și tot așa racheta „Europe”, 
cu prima treaptă britanică, a doua fran- 
ceză, a treia vest-germană. Și exemplul 
este contagios: la Roma s-a întrunit 
anul acesta o „comisie spațială euro- 
peană“. Pentru la anul, cînd întilnirea 
va avea loc la Bonn, este în pregătire 
un plan pentru construirea unor sateliți 
ştiinţifici și de telecomunicații. 

În ceea ce privește cooperarea dintre 
țările noastre în acest domeniu, Centrul 
francez de studii spațiale este, v-am 
mai spus, foarte interesat de perspectiva 
cooperării cu specialiştii români... În 
general de altfel, la capătul acestei vi- 
zite și al turului de orizont pe care l-a 
prilejuit, am sentimentul că putem reali- 
za, multilateral, o excelentă colaborare. 


— Ce impresii v-a mai lăsat aceas- 
tă vizită într-o țară pe care n-aţi 
mai văzut-o de peste doi ani? 


— Vizita a fost scurtă, n-am mai fost 
nici dincolo de Carpaţi, nici la mare, ca 
rîndul trecut. Dar Bucureștiul însuși mi 
s-a părut schimbat. Am fost la Institutul 
de inframicrobiologie, unde am avut de 
altfel tristețea să nu-l mai găsesc pe 
academicianul Ștefan Nicolau, cu care 
mă  întilnisem în repetate rînduri în ca- 
drul contactelor interparlamentare și pe 
care-l prețuiam mult... După ce am dis- 
cutat despre activitatea Institutului, des- 
pre contactele româno-franceze în acest 
sector, am fost condus pe terasa clădirii. 
De acolo am avut imaginea „à vol d'oi- 
seau“ a Bucureștiului: s-a schimbat în 
aceşti doi ani, vă asigur că e impresio- 
nantă prezența multiplă a noilor con- 
strucții care străluceau în soarele acestei 
toamne clemente. Am fost și la Curtea 
de Argeș. Acolo am găsit noblețea unor 
tradiții pe care opera de creație care se 
desfășoară azi le continuă către viitor. 


Florica ŞELMARU 


„ŞASE SECUNDE LA DALLAS” 


„Dr. Josiah Thompson dărîmă raportul 
Warren şi cere ca guvernul să redes- 
chidă ancheta asupra asasinatului“. Sub 
această manşetă prezintă revista „Satur- 
day Evening Post“ concluziile studiului 
întreprins vreme de doi ani de dr. Thomp- 
son, profesor de filozofie la Colegiul din 
Haverford (Pennsylvania). El susţine că, 
deşi detaliile sînt încă neclare, este cert 
că „teza existenţei unui singur asasin a 
fost fundamental greşită. S-au tras patru 
focuri, cu trei arme, în şase secunde“. 
În cartea sa „Şase secunde la Dallas“, 
care va apărea la 27 noiembrie, dr. Josiah 
Thompson nu emite supoziţii în ceea ce 
priveşte identitatea asasinilor sau moti- 
vul crimei, dar pune sub semnul între- 
bării vinovăția lui Lee Harvey Oswald. 

Iată tabloul descris de dr. Thompson : 

1) La Dallas au fost trase patru tocuri 
și toate și-au atins ţinta (Comisia Warren 
a reţinut teza a trei focuri, dintre care 
două la ţintă). Primul l-a rănit pe Ken- 
nedy în spate, al doilea l-a rănit pe gu- 
vernatorul Texasului, Jim Connaly, al 
treilea a pătruns în capul lui Kennedy 
venind din spate, iar al patrulea, glon- 
tele fatal, l-a lovit în frunte. 

2) Gloantele au fost trase din trei To- 
curi : etajul VI al Depozitului de cărţi 
(dar nu neapărat de către Oswald), aco- 
perișul unei clădiri învecinate şi gardul 
dintre piaţă și terenul plantat cu iarbă, 

Ca şi alţi critici ai raportului Warren, 
dr. Thompson acuză comisia că a neso- 
cotit mărturiile a cel puţin șapte mar- 
tori. 


VINZĂTORUL DE  ŞIRETURI ESTE 
OARE FOSTUL SEF AL 
GESTAPOULUI ? 


La început, soţia lui Heinrich Miiller 
care locuiește la Miinchen, a exclamat, 
văzîndu-i fotografia : „Pentru dumnezeu, 


e chiar el!“ „Sînteţi absolut sigură ?“ 
a insistat anchetatorul. „Cu părere de 
rău trebuie să spun că da. Arată acum 
exact așa cum arăta tatăl său, care a 
murit în 1962“. Mai tîrziu, însă, a re- 
venit asupra primelor declaraţii : omul 
din fotografii părea a avea mai mult păr 
pe cap decit soţul ei. 

Dar nu cuvintul ei avea să fie decisiv 
în stabilirea adevăratei identități a cetă- 
ţeanului american Francis Willard 
Keith, care vinde şireturi de ghete în 
Panama și seamănă frapant cu unul din- 
tre principalii criminali de război hitle- 
rişti. Autorităţile panameze l-au pus în 
libertate provizorie, considerind că 
amprentele sale digitale, identice cu cele 
păstrate pe un formular de imigrare în 
Panama din 1942, precum și „jurnalul“ 
ținut de Keith din 1940 constituie probe 
suficiente pentru stabilirea identităţii lui 
F. Willard Keith, născut la Webb City, 
în S.U.A., la 24 februarie 1906. La Webb 
City nu există însă o evidenţă a celor 
născuţi între 1890 şi 1910. În registrele 
şcolare ale orașului nu figurează nici 
un elev cu acest nume, care n-a putut 
fi găsit nici în evidenţa fiscului sau a 
altor autorități. Şeful poliției din 
Webb City, Ted Alexander, declară că 
n-a izbutit să descopere nici un locuitor 
care să-şi amintească să fi cunoscut pe 
cineva numit Francis Willard Keith. 
Autoritățile vest-germane au anunțat că 
vor încerca în continuare să strîngă do- 
vezi care să convingă autoritățile pana- 
meze că Keith este Müller. În afară de 
asemănarea indicată de fotografii, acu- 
zaţia se întemeiază pe concluziile unei 
analize grafologice comparative a scrisu- 
lui celor doi oameni. Între Panama și 
Republica Federală a Germaniei nu 
există acord de  extrădare. Dar pină 
cînd se va demonstra oficial că Keith 
nu este Müller, cererea de extrădare nu 
va fi retrasă, a declarat Ministerul justi- 
tiei de la Bonn. 

Iată şi opinia lui Simon Wiesenthal, 
considerat a fi omul cel mai bine in- 
format despre peregrinările criminalilor 
de război naziști. „Mă tem că au arestat 
un nevinovat. După cite ştiu eu, Miil- 
ler n-a fost niciodată în Panama. Pînă 
de curind, se afla în America de Sud“. 

Misterul pare departe de a fi dezlegat. 


tie e dă pe 


Pireu. Tinînd ascuns sub haină un aparat de fotografiat, trimisul special 
al revistei italiene „Europeo“ în Grecia a reușit să obțină această foto- 
grafie în care pot fi văzuţi cîțiva deținuți debarcaţi de pe vasul „Filip- 
pos“, pe bordul căruia au fost aduși din lagărul de concentrare situat pe 
insula Yaros 


ATENA: 


procesul 
„celor 31“ 


A devenit un lucru obișnuit ca după 
loviturile de stat militare care desfiin- 
țează drepturile democratice elementare, 
autorii lor să însceneze procese prin care 
încearcă să demonstreze că nu ei, ci 
opinia publică ar fi răspunzătoare de toi 
ceea ce barometrul politic și social in- 
dică a fi „anormal“. La fel s-a întîmpla! 
și la Atena. Guvernul militar grec, venit 
la putere în urma loviturii militare din 
21 aprilie, a chemat în fața Tribunalului 
militar un număr de 31 de persoane, care 
s-au făcut vinovate de „nesupunere față 
de autorități“. Principalul acuzat în acesi 
proces, compozitorul Mikis Theodorakis, 
urma să apară drept un „instigator al 
unor elemente extremiste, care încercau 
doborirea prin forță a actualului regim“, 
ca unul din inițiatorii organizației „Fron- 
tul Patriotic”. Între timp, în închisoarea 
Averoff, în lagărul Yaros și în alte închi- 
sori s-au făcut toate pregătirile pentru 
înscenarea ce urma să se deschidă la 
15 noiembrie, la Tribunalul militar din 
Atena. 


„Cazul 


Theodorakis“ 


În ajun, un certificat medical atesta că 
celebrul compozitor, grav bolnav, se află 
în comă ; orice deplasare sau efort i-ar 
cauza moartea, preciza procurorul Tribu- 
nolului militar, Solon Papadopoulos. Ves- 
tea a provocat o vie emoție în întreaga 
lume, știindu-se mai ales că în închisoa- 
rea respectivă deținuții sînt supuși unui 
regim extrem de dur, îndeosebi în timpul 
interogatoriilor. A dova zi, la citeva 
ore înaintea deschiderii procesului, în- 
suşi ministrul de interne, Patokos, a ținut 


In sala procesului 


să atenueze reacţiile opiniei publice, 
anunțind că, de fapt, Theodorakis nu se 
află în comă, ci că ar fi bolnav de dia- 
bet şi nu va putea participa la proces. 

Procesul a început miercuri, 15 noiem- 
brie, la ora prinzului. Solon Papadopou- 
los a dat citire unor „depoziții“ făcute, 
chipurile, de însuși Theodorakis, prin care 
acesta ar fi recunoscut componenta 
„Frontului Patriotic” şi responsabilitățile 
fiecărui membru al acestuia. Bizuindu-se 
pe aceste așa-zise depoziţii, agenția 
„France Presse“ aprecia că Theodorakis 
„este pasibil de pedeapsa cu moartea, 
ca şi ceilalți inculpați“”. În același timp, 
însă, agenția „Reuter“ menţiona inter- 
venția avocatului apărării, G. Magakis, 
care se întreba dacă mai are rost să 
continue un proces din care lipsește acu- 
zatul principal — Theodorakis. Procuro- 
rul a hotărit însă continuarea procesului, 
susținînd că depozițiile celorlalți acuzați 
vor aduce suficiente dovezi de vinovă- 
ție. Dar a cui vinovăţie ? 


„A fost atacat 


fără putință de apărare“ 


Unul din primii acuzaţi care a luat cu- 
vintul, Filinis, a adus dovezi care au stir- 
nit senzaţie în legătură cu absența lui 
Mikis Theodorakis. „Resping zvonurile po- 
trivit cărora el ne-a trădat. Pot certifica 
aceasta. Pot afirma că el ar fi dorit să 

participe la proces. In prima zi a pro- 
cesului s-a pregătit pentru ședință dar 
în ultimul moment a fost anunțat că nu 
va fi adus. În închisoarea Averofi, unde 
se află, a declarat greva foamei, dar nu 
este bolnav. Nu i s-a permis să asiste la 
proces ca să nu se poată apăra și răs- 
punde la afirmaţiile făcute la adresa 
noastră... A fost atacat fără putință de 
apărare“. Scopul insinuărilor este deci 
străveziu. În ce privește activitatea „sub- 
versivă“ a lui Theodorakis şi a „grupului 
restrins de comunişti care vor să răs- 
toarne regimul prin forță“, depozițiile 
celorlalți martori sînt revelatoare : 

Acuzata Silva Akritas, văduva unui fost 
ministru în guvernul Papandreu și fiica 
unui industriaș care a făcut parte din 
guvernul liderului de dreapta Karaman- 
lis, a recunoscut că, „din motive de prie- 
tenie și umanitare”, l-a adăpostit pe 
Theodorakis, urmărit de militari. Ea a 
amintit că ceruse celebrului compozitor 
să scrie o melodie în memoria soțului ei. 

Comercianta Maria Tsurza: „Am ac- 
ceptat să-l adăpostesc pe Theodorakis, 
care a locuit la mine 15 zile. Nu știu să 
scriu şi să citesc. Am învățat doar să mă 
iscălesc, aşa că nu-mi arde de politică. 
Asta e tot!“ 

Ziaristul Nikolas Markidis, de la „Athi- 
naiki” : „Nu aveam nici de lucru, nici 
bani. Am găsit adăpost, împreună cu so- 
ţia și copilul, la doamna Silva Akritas, 
unde se afla Theodorakis. Deci, crima ce 
mi se impută mie și soției mele este că 
am locuit sub același acoperămint cu 
Theodorakis“. 

Arheologul Leludas, în virstă de 28 de 
ani, fiul amiralului Leludas, scos în re- 
zervă : „Nu am fost niciodată comunist. 
Sint un om cu vederi de dreapta și un 
grec. Nu este nici o crimă, nici o gre- 
şeală a fi împotriva acestui guvern”. 

Deci, „grupul restrîns de comuniști” s-a 
dovedit a fi de fapt reflectarea largă a 
cercurilor opiniei publice grecești ale că- 
rei păreri nu concordă cu cele ale guver- 
nului militar. 


„Da, nu, da, nu! — 
de 63 de ori“ 


În ciuda stăruințelor depuse în închi- 
sorile şi lagărele de concentrare, pro- 
cesul nu a dus la rezultatele scontate. 
lar metodele  „preparatorii“ n-au fost 
dintre cele mai nevinovate. 

„Într-o seară, a declarat la proces acu- 
zata Anna Papanikolas, mi s-a înscenat 
o execuție. Am fost legată la ochi și du- 
să în fața plutonului. Pină atunci, în 
cursul interogatorilor, mi se strigase la 
ureche cu insistență : «da, nu, da, nu Il» 
pentru a pierde noțiunea de «da» și «nu». 
De 63 de ori în fiecare ședință. Am fost 
crunt torturată”. Fiica doamnei Papani- 
kolas, Irina, a fost pusă și ea sub acu- 
zare. Motivul : este proprietara unui ma- 
gazin de discuri și a avut relații cu com- 
pozilorul Theodorakis. 

„Incepind din 11 august, a spus acu- 
zatul C. Filinis, am fost deținut în secret 
la Siguranța generală din Atena, fără să 
pot comunica cu familia mea. Am fost 
bătut fără milă. Dinţii mi-au fost rupți, 
ochelarii sparți. N-am reușit să discut cu 
un avocat decit cu trei zile înainte de 
proces. Am propus ca martori pe Ghior- 
ghios Papandreu, Panaiotos Kanelopoul- 
los și loannis Pasalidis. Nu-i văd aici, 

N-a fost timp să fie convocați. Toate de- 
pozițiile făcute de acuzaţi la Siguranţă 
sint rezultatul violenței”. 


„Democraţie“ — 
Demos ~+ Kratos? 


„Nu am făcut parte niciodată din Fron- 
tul Patriotic, deoarece de la 1 iulie am 
fost deportat în insula Yaros, a declarat 
unul din acuzații care au luat cuvîntul, 
Ilias Benzelos. Dar eu, care am făcut 
parte din Rezistență, am fost condam- 
nat la moarte, întemnițat, apoi grațiat, 
vă afirm astăzi că Frontul Patriotic nu-și 
va înceta ascensiunea”. 

Acuzatul Filinis, care a recunoscut că 
este membru al partidului comunist, și că 
partidul său „dorește ca actualul regim 
să dispară prin voința poporului, adică 
prin alegeri”, a demonstrat că, de fapt, 
adversarii actualului regim sînt nu nu- 
mai comuniștii, cum se afirmă, ci majo- 
ritatea poporului grec : dreapta, centrul, 
stinga. „Actualul guvern, a spus el, a 
obținut puterea prin forță şi vă cere să 
ne condamnați pentru că dorim să abo- 
lim acest guvern al forței”. 

llustrind spusele lui Filinis, acuzatul 
Leludas, care și-a reafirmat concepțiile 
de dreapta, a subliniat : „Ceea ce dorim 
noi este revenirea Greciei la regimul 
«democrației regale» şi la parlamenta- 
rism. Actualul guvern nu reflectă acest 
regim. Am fost impotriva lui din prima 
2e 
Acuzatul Lulis, deputat al partidului 
Uniunea de centru, căruia i se impută că 
ar fi redactat o proclamație cerind po- 
porului grec să lupte pentru libertate, a 
rostit un adevărat rechizitoriu împotriva 
regimului de dictatură. „Nu unui grup de 
ofițeri — a spus el — îi revine obligația 
de a reinstaura democrația în țară, ci 
poporului“. La care, unul din judecătorii 
militari. i-a răspuns: „Nimeni n-a făcut 
pentru democrație atita cît noi, ofiţerii”, 
Un corespondent străin pătruns în sală 
se întreba, însă, cu oarecare umor dacă 
grecii vor fi uitat cumva că democrație 
înseamnă „demos-+kratos“, ceea ce, spu- 
nea el, ar însemna altceva decit „ofi- 
teri +kratos”. 


Vineri seara, după dovă zile de depo- 
ziții ale acuzaților, procurorul a cerut 
condamnarea la ani grei de închisoare 
a 26 din cei 31 de acuzați. Constantinos 
Filinis urmează să fie condamnat la în- 
chisoare pe viață, Ilias Benzelos — la 
15 ani, Anna Papanikolas — la 15 ani, 
arheologul Leludas — la 16 ani, Silva 
Akritas — la 12 ani etc. Compozitorul 
Theodorakis, a spus procurorul, „va îi 
judecat mai tirziu”. Se pare că soarta 
ui nu va fi mai blindă deoarece procu- 
rorul Solon Papadopoulos, deși a recu- 
noscut că Theodorakis „poate fi un com- 
pozitor de geniu“, a spus că acesta are 
totuşi „în spatele său 75 000 persoane” 
(aluzie la organizația progresistă „Tine- 
retul Lambrakis“, al cărei președinte o 
fost). 

În timp ce procurorul citea rechizito- 
riul, o mașină trecînd prin fața Tribuna- 
lului militar a lansat numeroase mani- 
feste. După ea, o mașină a poliției, ur- 
mată de jeep-uri militare. Comunicatele 
din Atena nu spun decit că „au fost 
arestate persoane necunoscute...”. 

Procesul, deci, continuă. 


Laurențiu DUȚĂ 


reflector 


ARME „ANTI-DEMONSTRAȚII” 


Un raport pregătit de „Institutul de 
analiză a mijloacelor defensive“ din Wa- 
shington, la cererea Comisiei preziden- 
tiale pentru menținerea ordinii propune 
ca poliția americană să folosească noi 
mijloace împotriva manifestațiilor publi- 
ce. Printre acestea figurează : 

— produse adezive (fire, panglici, gra- 
nule și substanţe lichide) împrăștiate ex- 
ploziv sau în mod mecanic, pentru a în- 
cetini mişcările mulţimii prin lipirea ma- 
nifestanţilor între ei sau de sol, pînă la 
imobilizare ; 

— o plasă uriașă, ca la pescuitul ocea- 
nic, aruncată la nevoie dintr-un elicop- 
ter, pentru a izola cel puţin un grup de 
manifestanți ; 

— confetti de material plastic, împrăș- 
tiate pe străzi, pentru a face pe mani- 
festanți să alunece și să înainteze mai 
greu ; 

— un  supra-pistol cu presiune care 
poate împroşca pină la distanţa de 10 me. 
tri o soluție lichidă pe bază de piper; 

— săgeţi-miniatură cu vîrful înmuiat în 
soluţie de medicamente calmante, care 
au fost utilizate cu succes la vinătorile 
de animale sălbatice, pentru grădinile 
zoologice ; 

— praf de scărpinat, pentru a degaja 
sectoarele invadate de manifestanți. 

„Acum patru ani, pe zidurile Atenei 
apărea, repetată la infinit, litera Z 
(însemnind „zei“: „el trăiește“). Era 
vorba despre deputatul de stinga 
Lambrakis, asasinat în plină stradă la 
Salonic unde  prezidase o întrunire 
pentru pace. Crima s-a petrecut la vreo 
douăzeci de metri de locuinţa mea, la 
22 mai 1963, orele 10 seara. Suprimind 
un orator care-i incomoda, asasinii au 
creat un erou nemuritor, ca eroii anti- 
chităţii. De aceea litera Z: «el 
trăieşte»...“ 

Vorbeşte — în cadrul unui interviu 
luat de săptămînalul parizian „lie 
Figaro Littéraire“ — Vassilis Vassilikos, 
autorul romanului „Z“. Interzis în Grecia 
ca şi muzica lui Theodorakis sau fil- 
mele lui Cacoianis, dar în curs de apa- 
riţie în numeroase alte iări, „Z“ are 
drept figură centrală un personaj în care 
se regăsesc cîteva trăsături principale 
ale deputatului asasinat, dar volumul 
nu este o biografie sau un portret. 
Impletind date reale cu date imagina- 
re (dar întemeiate tot pe substanțı 
realităţii), Vassilikos şi-a propus mai 
mult. „Putem să schimbăm personajul, 
spune el, putem să  înlocuim pe 
Lambrakis cu Kennedy sau cu Ben 
Barka — e tot una. Ceea ce am vrut 
să arăt în cartea mea e mai dezrabă 
mecanismul unei crime politice decitun 
caz particular“, 

Autorul nu face parte Ain generația 
ilustrată de lupta antifascistă a unui 
Beloianis, a unui Lambrakis, a unui 
Glezos. Născut în 1933, era un copil ja 
sfîrşitul războiului. Experiența vieții 
sociale și politice începe pentru el prin 
1950. Pentru a scrie „Z“, dispunea de 
două atuuri: cunoaşterea Salonicului, 
orașul lui natal, cunoașterea situaţiilor 
şi personajelor legate de viața şi de 
moartea lui Lambrakis. Al treilea l-a 
constituit studierea migăloasă a dosarelor 
judiciare, a unui mare număr de rapoar- 
te și relatări, în total 5000 de pagini. 
Hotărirea de a scrie „Z“ si începutul 
muncii pentru acest roman se situează 
în ziua următoare asasinntului. 


FOTOGRAFIEREA BACTERIILOR 


Profesorul Gaston Dupouy, de la fa- 
cultatea de medicină din Toulouse (Fran- 
ţa), a reuşit să fotografieze bacterii vii 
— operaţie socotită pînă acum ca irea- 
lizabilă. El a folosit în acest scop insta- 
laţia electronică a laboratorului de optică 
din Toulouse, care dispune de un micro- 
scop gigânt — cel mai mare din lume — 
racordat la tensiunea de 1 000 000 de volți. 
Microscopul are patru lentile care cîn- 
tăresc împreună aproape o mie de kg. 
Este adăpostit într-o sferă cu un dia- 
metru de 26 de metri, în care se menține 
permanent aceeaşi temperatură și acee- 
aşi puritate a aerului. Observațiile se 
fac pe principiul proiecției, imaginile su- 
puse cercetării formindu-se pe un ecran. 
Un sistem optic anexă permite fotogra- 
fierea acestor imagini la mărimea do- 
rită. Înălţimea totală a aparatului — zece 
metri. 

La masa prezidențială a Tribunalului, de la stînga la dreapta : Dave De- 
linger, Gunther Anders, Jean-Paul Sartre și Dedijer 


 aJUS 
contra 
bellum“ 


„Nu sintem judecători, sîntem mar- 
tori. Sarcina noastră este de a prezenta 
în fața opiniei publice mondiale măr- 
turii asupra unor acțiuni îngrozitoare 
şi de a o uni în jurul ideii de justiție 
în Vietnam“. De trei zile, această apre- 


ciere — conținută în mesajul adresat 
de Bertrand Russell celei de-a doua 
sesiuni a Tribunalului internaţional 


pentru anchetarea crimelor de război 
comise în Vietnam de Statele Unite — 
îşi găseşte confirmarea în şedinţele ce 
se succed în sala Fjordvilla din Roskil- 
de, oraş din apropierea capitalei Da- 
nemarcei. Juriul și martorii, publicul 
şi ziariștii s-au întîlnit în acel con- 
sens tacit de calmă gravitate ce înso- 
țeşte totdeauna dezbaterile premergă- 
toare unor concluzii ce vizează un caz 
de conștiință. Căci despre aceasta este 
în fond vorba aici: examinînd actele 
de agresiune americane în Vietnam, 
Tribunalul este mai mult decit o formă 
de manifestare a oprobriului față de a- 
ceste acțiuni; este o formă de denun- 
ţare, pe plan moral, a unei flagrante 
încălcări a legalităţii juridice, a prin- 
cipiilor Cartei O.N.U. şi a eticii ce tre- 
buie să guverneze relaţiile dintre state 
şi popoare. 

Din această cauză, eficiența Tribuna- 
lului nu trebuie căutată în adoptarea 
unei sentinţe de natură să oblige, pe 
plan juridic, Statele Unite să-și înce- 
teze agresiunea, ci în viguroasa dezvă- 
Mire, bazată pe fapte concrete şi în 
confruntare strictă cu legile internaţio- 
nale existente, a gravelor răspunderi 
care revin cercurilor conducătoare a- 
mericane în legătură cu războiul dus 
împotriva poporului vietnamez. 

Interesul pentru lucrările actualei 
sesiuni a Tribunalului este mai presus 
de orice îndoială şi el reflectă adinca 


e 

preocupare resimțită astăzi în întreaga 
lume față de o problemă care afectează 
climatul politic internațional. Prestigiul 
participanților, membri în juriu sau 
martori, este, de asemenea, în măsură 
să rețină atenția zecilor de ziarişti pre- 
zenți sau a publicului numeros ce do- 
reşte să asiste la dezbateri. Jean-Paul 
Sartre, Vladimir Dedijer, Lelio Basso, 
Peter Weiss, Simone de Beauvoir sînt 
numai cîteva nume din cele care mar- 
chează componența prestigioasă a ju- 
riului. 

Pe ordinea de zi a sesiunii se află 
următoarele probleme: intensificarea 
bombardamentelor asupra populației şi 
obiectivelor civile din R. D. Vietnam ; 
examinarea armelor și produselor chi- 
mice folosite de agresori ; tratamentul 
aplicat prizonierilor vietnamezi căzuţi 
în mîinile forţelor americane şi ale 
complicilor lor; tratamentul aplicat 
populaţiei civile din Vietnamul de sud 
(masacre, torturi, deportări); extinde- 
rea războiului în ţările limitrofe cu 
Vietnamul, adică în Cambodgia şi Laos ; 
examinarea complicităţii cu Statele U- 
nite a unor alte ţări; în sfîrşit, Tribu- 
nalul va hotărî dacă acţiunile S.U.A. 
în Vietnam pot fi calificate drept ge- 
nocid în sensul convenției internaţio- 
nale din 1948. 

Pentru fiecare din aceste probleme se 
prezintă scurte rapoarte juridice. Tri- 
bunalului îi sint expuse, de asemenea, 
dările de seamă ale misiunilor de an- 
chetă trimise în Vietnam, Laos, Cam- 
bodgia şi S.U.A. Martori oculari din 
Vietnam, Statele Unite și alte ţări pre- 
zintă depoziţii, iar reprezentanţi califi- 
caţi ai R. D. Vietnam, Frontului Naţio- 
nal de Eliberare din Vietnamul de sud, 
partidului laoţian Neo Lao Haksat, fac 

intervenții pe marginea punctelor a- 
flate pe ordinea de zi. 

La dispoziția juriului, a ziariştilor şi 
a publicului, se află un amplu material 
documentar, întocmit de experți ştiin- 
țifici, juriști și istorici, care vine să 
completeze documentaţia fotografică, 
fonografică şi cinematografică, precum 
şi mostrele de arme de ucidere în masă 
utilizate de trupele intervenţioniste. 

În primele zile au fost ascultate ra- 
poartele şi mărturiile prezentate de 
'Trombadoni (Italia), S. Shibata (Japo- 
nia), Jean-Pierre Vigier (Franţa) în le- 
gătură cu bombardamentele asupra 
R. D. Vietnam; dr. A. Behar (Franţa) 
— referitor la problemele de ordin 
științific ridicate de folosirea unor 
arme speciale ; dr. Dreyfuss (Franţa) 
— pe marginea folosirii napalmului în 
R. D. Vietnam şi Vietnamul de sud; 
Stanley Faulkner (S.U.A.) — pe tema 
raportului dintre crimele de război şi 
legislaţia respectivă în S.U.A. ; dr. Hen- 
rik Forss (Finlanda) — în legătură cu 
examinarea răniților în cursul bombar- 
damentelor asupra R. D. Vietnam. 

Toate rapoartele și expunerile făcute 
pînă acum au produs o impresie cu 
atît mai puternică cu cît nu şi-au pro- 
pus decît să prezinte faptele în toată 
nuditatea lor şi cu obiectivitatea rece 
a unor oameni de știință. Dar faptele 
sînt revelatoare. Mulţi oameni care au 
venit aici mărturisesc că, deși în deza- 
cord moral sau politic cu războiul 
purtat de S.U.A. în Vietnam, ei nu şi-au 
dat încă pe deplin seama de reali- 
tăţile acestui război. Pentru Finn Lie, 
inginer din Norvegia, „acest război con- 
travine logicii. Este însă o apreciere la 
care se ajunge lesne. Am venit aci 
pentru a cunoaște detalii şi pentru a 
vedea reacţia la cele dezvăluite. Este 
impresionantă. Nu ajunge să ne pro- 
nunţăm calm și confortabil în favoarea 
păcii. Trebuie să acționăm cu toată e- 
nergia. Sesiunea aceasta va avea fără 
îndoială un mare ecou“. „Urmărese 
lucrările Tribunalului cu un oarecare 
sentiment de culpabilitate, spune B. 
Larsen, om de afaceri danez. Am reac- 
ționat prea pasiv în trecut. Trebuie 
mai multă hotărîre în dezaprobarea 
acestui război. Îmi dau seama că inte- 
resele tuturor cer o colaborare nestin- 
gherită între toate statele. Acest război 
o îngreunează. Am o mare admiraţie 
pentru poporul vietnamez, şi lupta sa 
îmi confirmă propria noastră experien- 
tă din timpul celui de-al doilea război 
mondial: nici un popor nu poate fi 
cucerit, indiferent de calitatea arme- 
lor sau trupelor adversarului, atita 
vreme cît el este decis să-și apere li- 
bertatea“. 

Opinii de acest fel pot fi întilnite des 
aici şi ele se reflectă larg şi în arti- 
colele de presă. 

„Jus contra bellum“ — este astăzi un 
principiu a cărui listă de aderenţi pri- 
meşte, prin amploarea sa, semnificaţia 
unui curent mondial de opinie. Tribu- 
nalul internaţional, care își desfăşoară 
acum lucrările la Copenhaga, a plasat 
acest principiu pe frontispiciul activi- 
tăţilor sale. De aici prestigiul său, de 
aici interesul cu care îi este urmărită 
sesiunea. Toţi cei atașați ideii de pace 
și justiţie internaţională văd în lucră- 
rile sale reflectarea propriilor lor pre- 
ocupări şi cerinţe. 


George SERAFIN 
Copenhaga, 22 noiembrie 

Santiago de Chile 


„Jumătatea 


mandatului“ 


La Santiago este sfirșit de primăvară. 
La răspîntiile cartierelor din centrul ora- 
șului, în fața magazinelor, la intrarea în 
restaurante se vînd flori. Produce o im- 
presie oarecum stranie această invazie 
a florilor la poalele Anzilor acoperiţi de 
zăpadă, care, aici se topește abia în 
toiul verii, prin ianuarie-februarie. „Anul 
acesta avem, totuși, flori puţine — spun 
chilienii. larna a fost secetoasă și exce- 
siv de friguroasă. S-a ajuns pînă la mi- 
nus două grade“... Aprecierea nu tre- 
buie să mire: în zona centrală a ţării, 
unde este situat Santiago, temperatura 
rareori coboară sub zero grade, iar fri- 
gul excesiv din anul acesta a constituit 
realmente un lucru puțin obișnuit. 

Situaţia geografică a țării — cu o lun- 
gime de aproape 4300 km — determină 
prezența concomitentă a unor clime din 
cele mai variate. Scriitorul chilian Ben- 
jamin Subercaseaux afirma că geografia 
teritoriului chilian reprezintă o extrava- 
ganţă fantezistă. Limba uriaşă de pă- 
mînt, ce se întinde din zona subtropicală 
— cu deșertul Atacama, unde nu plouă 
aproape niciodată — pînă dincolo de 
Țara de Foc, în zona chiliană a Antarc- 
tidei — este o mostră unică în lume a 
simbiozei celor mai contrastante zone 
climaterice pe teritoriul unei singure ţări. 

O descriere a acestor particularități 
teritoriale, cu modurile de viață pe care 


le impun, este tentantă pentru un repor- 
ter. Vom încerca să înfățișăm şi noi mă- 
car o secvență din această fantezie a 
naturii, după călătoria pe care o vom 
întreprinde, zilele acestea, spre regiunea 
sudică a ţării. Dar, deocamdată, sîntem 
încă la Santiago, unde atenția ziaristu- 
lui este solicitată mai ales de evenimen- 
tele politice. Asistăm, în aceste zile, la 
un „vîrf“ al sezonului politic — neobiș- 
nuit de bogat în evenimente care suscită 
atenția și participarea opiniei publice. 
Intensitatea pulsului activităților politice 
are mai multe explicaţii. La 4 noiembrie 
s-au împlinit trei ani de la preluarea 
mandatului prezidențial de către Eduardo 
Frei, prilej de bilanț pentru administra- 
ţia democrat-creștină și de formulare sin- 
tetică a concluziilor partidelor de opozi- 
ție. Ziarele au prezentat unele înfăptu- 
iri în politica economică desfășurată 
pînă la „jumătatea mandatului“ — cum 
este denumită frecvent această perioadă 
de trei ani de la victoria în alegerile pre- 
zidențiale a partidului democrat-creștin. 
Sînt prezentate ca semnificative acestei 
perioade eforturile în direcția diversifi- 
cării economiei (se subliniază realizările 
obținute mai ales în industria petrochi- 
mică și cea a construcţiilor de mașini), 
îmbunătățirii condiţiilor de învățămînt, 
ca și reforma constituțională, care — prin 
revizuirea prevederilor cu privire la drep- 

Cel mai mare centru economic și politic al Republicii Chile — Santiago 

turile de proprietate — a creat condiții 
legale pentru elaborarea și aplicarea 
reformei agrare. Această reformă a fost 
apreciată în cele mai largi cercuri ale 
opiniei publice drept o acțiune însem- 
nată pentru progresul economic și social 
al ţării. 

Într-o discuție pe care am avut-o cu 
domnul Rafael Moreno, vicepreședintele 
Corporației pentru reforma. agrară 
(CORA) am primit informații cu privire 
a etapa actuală a aplicării reformei, Se 
tinde ca pămînturile moșiilor expropriate 
să fie date spre gospodărire și valorifi- 
care așa-numitelor „asentamientos” — a- 
sociații țărănești considerate a fi o fază 
pregătitoare pentru formarea de coope- 
rative agricole. CORA sprijină consoli- 
darea acestor „asentamientos” — pînă 
acum s-au constituit 246 — acordindu-le 
asistență tehnică și organizatorică. 

Politica economică și socială a admi- 
nistrației a constituit, în această perioa- 
dă, şi obiectul confruntării dintre punc- 
tele de vedere guvernamentale și cele ale 
unor partide de opoziţie. Partidele de 
stinga, care au apreciat pozitiv, și în 
presă, și în parlament, reformele inițiate 
de guvern în direcția dezvoltării econo- 
mice și sociale, reclamă un ritm mai ra- 
pid în realizarea unor asemenea reforme 
şi lărgirea lor. Partidul comunist apre- 
ciază că, în prezent, în rezolvarea pro- 
blemelor în fața cărora se află țara un 
rol esențial îl are mobilizarea maselor la 
lupta pentru drepturile lor economice, 
sociale și politice, pentru apărarea liber- 
tăților democratice și pentru transfor- 
mări esențiale, sociale și economice. 

Presa chiliană a oglindit pe larg, în 
aceste zile, dezbaterile în jurul acestor 
probleme politice și economice. Revista 
„Ercilla“ — o publicație de mare popu- 
laritate din Santiago — a organizat în 
acest scop o „masă rotundă“ la care au 
participat doi miniștri — Gabriel Valdés 
și Sergio Ossa Pretot — și parlamentari 
reprezentind aproape toate formațiunile 
politice din Chile. Răspunzind criticilor 
formulate în legătură cu ritmul înfăptui- 
rii unor obiective ale programului guver- 
namental, Gabriel Valdés afirma că „deși 
din diferite motive procesul transformă- 
rilor nu a acționat cu profunzimea și ra- 
piditatea necesare“, măsurile luate de 
guvern și schimbările care s-au produs 
în viața economică și socială a ţării au 
deschis calea spre realizarea obiective- 
lor programatice ale guvernului. Gabriel 
Valdés a relevat, mai ales, eforturile pen- 
tru dezvoltarea și întărirea poziţiilor na- 
tionale în economie. Referindu-se la fap- 
tul că între anii 1959—1964, datoria ex- 
ternă a ţării se ridica, în medie anuală, 
la 210 milioane dolari, el a arătat că în 
1965—1966, aceasta a scăzut la 100 mi- 
lioane. În anul 1964, investițiile s-au fi- 
nanţat cu credite externe în proporție de 
17 la sută, în timp ce în 1967 această 
pmponis a fost de numai 5 la sută. 
otodată, față de 1965, în anul 1966 im- 
portul de bunuri capitale, calculat în va- 
lori reale, a crescut cu 31 la sută. Im- 
porturile de mașini și echipamente ne- 
cesare pentru dezvoltarea industrială au 
atins în 1966 suma de 205 milioane do- 
lari, cifră care — sublinia Gabriel Val- 
des — nu a fost atinsă niciodată pînă a- 
cum în Chile. 

În strinsă legătură cu problemele eco- 
nomice sînt dezbătute și unele aspecte 
ale situației sociale. Este în mare actua- 
litate problema majorărilor de salarii, în 
raport cu creșterea costului vieții. Pro- 
iectul elaborat — dezbătut pe larg de 
întreaga presă chiliană — suscită se- 
rioase confruntări'de opinii. 


Eugen POP 


Santiago de Chile. 21 noiembrie 


Dezbateri vii 
in organismele O.N.U. 


În corespondența trecută semnalam că 
președintele Adunării Generale a O.N.U., 
Corneliu Mănescu, consecvent dialogului 
stabilit cu reprezentanții presei, comu- 
nica în întîlnirea avută încă acum zece 
zile ceea ce avea să indice curînd în mod 
oficial întregii Adunări Generale, și anu- 
me — că o nouă prelungire a pauzei 
acordate şedinţelor plenare ale sesiunii, 
răgaz consacrat găsirii unor soluții echi- 
tabile și în același timp acceptabile tu- 
turor părților interesate în rezolvarea si- 
tuaţiei din Orientul Mijlociu, ar putea 
crea aglomerarea lucrărilor sau chiar di- 
ficultăți în terminarea lor în timpul pre- 
văzul. Aceasta fiind situația și în virtu- 
tea consensului unanim obținut la capă- 
tul unor largi consultări, preşedintele a 
apreciat posibilitatea și necesitatea re- 
luării lucrărilor ședințelor plenare. Ca ur- 
mare, săptămîna la care ne referim în 
rîndurile de față înregistrează de pe a- 
cum o activitate bogată. 

Raportul Comitetului Politic a înfățișat 
Adunării discuția controversată cu pri- 
vire la așa-numita „problemă coreeană“. 
Supusă votului, rezoluția, susținind men- 
ținerea comisiei O.N.U. și implicit a tru- 
pelor de ocupație ale S.U.A. în Coreea 
de sud, a fost aprobată ca și în anii pre- 
cedenți. Ca și în Comitet, delegaţia ro- 
mână a exprimat prin votul său negativ 
poziția consecventă de respingere a în- 
cercărilor de a impune din afară po- 
porului coreean „soluții“ străine voinţei 
sale, de a ridica obstacole în calea uni- 
ficării țării, de a permanentiza o stare de 
lucruri dăunătoare păcii în Extremul O- 
rient. 

Vinerea trecută, Adunarea Generală a 
confirmat printr-un vot concludent — 82 
pentru, 7 contra, 21 abţineri — rezoluția 
propusă de Comitetul al patrulea, prin 
care este condamnat războiul colonial 
dus de Portugalia împotriva unor teritorii 
africane, „crimă împotriva umanității şi 
gravă amenințare la adresa păcii inter- 
naționale și securității”. Rezoluția cere 
respectarea documentelor anterioare ale 
O.N.U., acordarea fără amiînare a drep- 
tului la independenţă tuturor teritoriilor 
administrate de guvernul portughez. 

O dată cu apariția acestei corespon- 
dențe, sesiunea a XXIl-a a O.N.U. a in- 
trai în cea de-a treia lună și ultima a ac- 
tivității sale, potrivit programului inițial 
stabilit. Sintetic, stadiul actual al lucră- 
rilor se prezintă astfel: din cele 98 de 
puncte înscrise pe ordinea de zi, aproape 
jumătate au fost examinate sau sînt în 
curs de examinare în comitetele Adună- 
rii, o mare parte dintre ele fiind adop- 
tate și de către plenară. Dintre proble- 
mele rămase pe agendă, un grup impor- 
tant se referă la dezarmare, dar discu- 
tarea lor nu poate începe fără raportul 
Comitetului celor 18 de la Geneva, care, 
după cum se știe, își continuă încă acti- 
vitatea. Un alt grup de probleme se re- 
feră la R decolonizării, din cele 


12 puncte ale agendei Comitetului al pa- 
trulea fiind epuizate pînă acum 5. O dată 
cu terminarea discuţiei cu privire la apar- 
theid, Comitetul Politic Special a înche- 
iat de examinat cea mai mare parte a 
problemelor sale ; aceeași situație se în- 
tilneşte şi în Comitetele al cincilea (pro- 
blemele bugetare și financiare) și al ṣa- 
selea (scol lene juridice). 


PENTRU O SOLUȚIE DE DURATĂ 


Activitatea Consiliului de Securitate a 
continuat şi în această săptămină să re- 
țină atenția principală a delegaților și 
corespondenților de presă. Explicaţia 
este simplă: a căpătat o deosebită 
pondere ideea că prelungirea peste mă- 
sură a tatonărilor în găsirea unei so- 
luții, poate mai bine spus a unui în- 
ceput de soluție, în chestiunea Orientu- 
lui Mijlociu, afectează în mod serios 
perspectivele păcii în regiune, după 
cum grevează și asupra altor probleme 
aflate în dezbaterea sesiunii O.N.U. 

Statistic vorbind, ședințele Consiliului 
n-au fost în acest interval nici prea nu- 
meroase, nici de durată prea mare: în 
decurs de 8 zile, reprezentanții celor 15 
țări membre s-au întilnit doar de trei 
ori, a patra ședință urmînd a avea loc, 
după ora Bucureștiului, miercuri noap- 
tea. Unele din aceste întilniri s-au ter- 
minat în timpul record necesar doar 
procedurii reclamate de o nouă aminare. 

Dacă n-am încerca să redăm atmosfera 
din jurul acestei dezbateri, ar fi poate 
greu de explicat de ce a devenit evi- 
dentă apariția în această săptămînă a 
acelui element calitativ nou care se ex- 
primă, după opinia majorității observa- 
torilor, în necesitatea şi posibilitatea 
concretă în care se găsește acum Con- 
siliul de Securitate de a adopta o ho- 
tărire care să însemne un prim pas că- 
tre o soluție de durată. 

Acest fapt, resimțit în tensiunea și 
nerăbdarea cu care a fost așteptată fie- 
care novă întrunire a Consiliului, și mai 
ales schimbarea de ton, care a făcut să 
fie auzite în sala de la etajul doi al 
O.NU. şi alte expresii decit cele strict 
rcriminante, au acrediat ideea că, după 
săptămîni de  îndelungi negocieri pu- 
blice şi neoficiale, momentul startului 
așteptat este mai aproape ca oricind. 

Trebuie spus că această stare de 
„Suspense“, destul de proprie unor în- 
timplări cotidiene la New York, dar mai 
puțin frecventă în clădirea de pe East 
River, a fost puternic întreținută și de 
lipsa de informații care a domnit în ul- 
timele zile, diplomații angajați în tra- 
tative realizind consensul unanim al tă- 
cerii. Deși se spune în jargonul gazetă- 
resc — „No news, good news“, adică 
liosa de ştiri înseamnă știri bune, și 
chiar dacă considerăm în cazul de faţă 
formula doar parțial justificată, senti- 

mentul cvasiunanim este acela că dez- 
baterea a intrat în stadiul ei final şi că 
a devenit iminent momentul exprimării 
prin vot a opiniei Consiliului ata de 
proiectele de rezoluție depuse. 

Trebuie să amintim aici, ca moment 
al declanșării noii stări de spirit, apari- 
ţia proiectului englez care, începînd de 
joia trecută, a prezentat Consiliului de 
Securitate o nouă alternativă față de 
impasul creat prin respingerea de către 
izrael a textului celor trei (India, Mali 
şi Nigeria) şi respingerea de către tă- 
rile arabe “a proiectului Statelor Unite. 
Fără -a intra în analiza de detaliu a 
acestor două texte, nu putem să nu 
observăm că, în fiecare dintre ele, păr- 
tile direct angajate în conflict descope- 
reau prevederi prejudiciabile și ca atare 
lipsa de perspectivă practică a unei ho- 
tărîri impuse din afară. 

Proiectul prezentat de lordul Cara- 
don, reprezentantul Angliei, şi-a propus 
încorporarea unor formulări ce au 
existat și în textul înfățișat sesiunii 
extraordinare de delegaţii latino-ame- 
ricani (care întrunise pe atunci un acord 
mai larg) precum şi cadrul principal în 
care urmează să se desfășoare acțiu- 
nea reprezentantului secretarului gene- 
ral al O.N.U. care, de asemenea, a 
căpătat un consens în ultimele săptă- 
mîni de discuții. Aceasta explică de ce 
acest text nu a mai fost întimpinat cu 
obișnuita respingere apriorică, ci a so- 
licitat delegaților timp de studiu și a- 
naliză, atit la fața locului cît și în ca- 
pitalele respective. 

Ar fi greu de susținut că acest text 
este ideai, întrucit formulările sale sînt 
imprecise în unele puncte ca, de pildă, 
în problema retragerii trupelor izrae- 
liene de pe teritoriile ocupate, sau în ce 
privește limitele  împuternicirilor repre- 
zentantului O.N.U. în discuțiile cu păr- 
tile direct interesate. Fapt este —și toată 
desfăşurarea de pînă acum a discuțiilor 
arată acest lucru — că, fără dovada 
unui spirit rezonabil de compromis, nu 
poate fi declanșat procesul constructiv 
de stabilire a relațiilor dintre țările O- 
rientului Mijlociu pe alte baze decit a- 
celea care au determinat un conflict 
vechi de aproape două decenii. Desi- 
gur, pe baza altor consultări, acest text 
ar mai putea fi îmbunătățit; în orice 
caz însă, după expresia ziarului „New 
York Times“, „el oferă fiecăruia mai 
puțin decît ar fi fost dispus să facă, dar 
este totuși un compromis pe care mulți 
diplomați îl consideră acceptabil”. 

În ședința de luni după-amiază a 
Consiliului de Securitate, înaintea unei 
noi suspendări de 48 de ore, s-a subli- 
niat necesitatea de a îndrepta toate e- 
forturile către realizarea unui text cit 
mai larg acceptabil, text care să se 
bucure de sprijinul părților direct inte- 
resate și să asigure, în primul rînd, con- 
diții normale la fața locului, într-o at- 
mosferă ferită de amenințarea cu forța 
și ca rezultat al retragerii trupelor de 
pe teritoriile ocupate. 

În aceeași şedinţă, delegația sovie- 
tică a introdus un proiect de rezoluție 
privind situația din Orientul Apropiat. 
Textul proiectului prevede : 

Consiliul de Securitate, 

subliniind necesitatea urgentă a resta- 
bilirii păcii şi a creării unei situații nor- 
male în Orientul Apropiat, 

1) declară că pacea și soluționarea 
definitivă a acestei probleme pot fi 
realizate în cadrul Cartei Organizației 
Națiunilor Unite ; 

2) propune cu insistență aplicarea ur- 
mătoarelor : 

A) retragerea de urgență a trupelor 
lor de către părțile participante la con- 
flict pe pozițiile pe care le-au ocupal 
pînă la 5 iunie 1967 pornind de la 
inadmisibilitatea acaparării de teritorii 


<a urmare a războiului ; 

ceastă regiune că fiecare din ele are 
dreptul de a exista în calitate de stat 
național independent şi de a trăi în 
pace și securitate și renunţarea la toate 
pretențiile și actele incompatibile cu 
aceasta ; 

3) consideră necesar să continue în 
legătură cu aceasta examinarea situa- 
tiei din Orientul Apropiat nemijlocit în 
colaborare cu parie și folosind pre- 
zența Organizației Naţiunilor Unite în 
scopul realizării unei soluții corespun- 
zătoare şi juste a tuturor aspectelor 
problemei, călăuzindu-se de faptul că: 

A) folosirea în relațiile dintre state a 

forței sau a amenințării cu folosirea ei 
este incompatibilă cu Carta O.NU.; 
- B) fiecare stat trebuie să respecte in- 
dependenţa politică și integritatea te- 
ritorială a tuturor celorlalte state din 
această regiune ; 

C) trebuie să fie reglementată în mod 
just problema refugiaților palestinieni ; 

D) trecerea pașnică a navelor prin 
apele internaţionale din această regiune 
în agate ha cu acordurile internațio- 
nale ; 

4) recunoaște că, în conformitate cu 
măsurile care vor fi întreprinse în di- 
recția celor expuse mai sus, toate sta- 
tele din această regiune trebuie să pu- 
nă capăt stării de război, să adopte 
măsuri în vederea limitării cursei înar- 
mărilor, nefolositoare și ruinătoare, și 
să respecte obligaţiile asumate de ele 
însele în conformitate cu Carta O.N.U. 
și acordurile internaționale“. 


Pînă miercuri după-amiază, timp so- 
licitat de studierea proiectelor de rezo- 
luție depuse, membrii Consiliului de Se- 
curitate continuă consultările lor cu di- 
feriți factori responsabili ai O.N.U. și 
cu părțile direct interesate pentru a 
găsi în cele patru proiecte de rezoluții 
existente (care au, după cum se recu- 
noaște aici, destule puncte de apro- 
piere), acea formulă larg acceptabilă 
și constructivă pe care o așteaptă opi- 
nia publică. 

Așa cum a arătat președintele Adu- 
nării Generale, Corneliu Mănescu, în- 
tr-un interviu publicat zilele acestea în 
ziarul „St. Louis Post Dispatch“, „comu- 
nitatea internațională nu a acordat 
pînă acum suficientă atenție stabilirii 
unui climat propice în Orientul Mijlociu. 
Pentru o abordare, discutare și eventual 
soluționare a tuturor problemelor care 
despart popoarele din această regiune, 
totul trebuie rezolvat în mod gradat, 
pas cu pas”. 


UNIVERSALITATEA O.N.U. $I 
REPREZENTAREA R. P. CHINEZE N 


Începînd de luni, Adunarea Generală 
examinează una din problemele aflate 
exclusiv pe agenda acestui for și anume 
chestiunea restabilirii drepturilor legitime 
ale R.P. Chineze la O.N.U. Nerezolvată 
de 17 ani, această situație împiedică Or- 
ganizația să-și capete caracterul univer- 
sal recomandat explicit de Cartă și să 
oglindească în mod corespunzător reali- 
tățile incontestabile de pe arena mon- 
dială. Amintim că această problemă, 
discutată la Naţiunile Unite pentru prima 
oară în 1950, a fost sistematic îndepăr- 
tată de la o soluție conformă principii- 
lor Cartei prin manevrele dilatorii ale 
delegației S.U.A. și ale altor delegații oc- 


„cidentale. Dacă pînă în 1960, tactica fo- 


losită a fost amînarea, an de an, fără 
justificare, a însăși discutării problemei, 
noua înfățișare a lumii — reflectată și în 
Adunarea Generală — și creșterea con- 
tinuă a numărului celor ce se pronunță 

în favoarea recunoașterii locului cuven 
de drept R. P. Chineze au determinat, din 
partea celor ce făceau obstrucții, o 
schimbare de metodă. Începînd din 1961, 
delegația americană a inițiat o rezolu- 
ție cerind aplicarea, în problema repre- 
zentării poporului chinez, a regulii de 
procedură care necesită o majoritate de 
două treimi din voturile Adunării. Prin 
această manevră s-a reușit să se impună 
transferul ilegal al nerecunoașterii de 
către S.U.A. a existenţei R. P. Chineze în 
incinta O.N.U. și să se menţină astfel în 
locul ce se cuvine reprezentanților legali 
ai poporului chinez pe ciankaișiști, care 
— după formula obișnuită aici — „nu 
mai reprezintă de mult decit pe ei în- 
şişi". 

La sesiunea actuală, novă tări, printre 
care și România, au cerut într-un proiect 
de rezoluție excluderea celor ce ocupă 
ilegal locul poporului chinez în O.N.U. 
şi restabilirea drepturilor ce se cuvin 
R. P. Chineze. Mops a fost introdusă 
Și argumentată în ședința de luni de de- 
egatul Cambodgiei. 

orbind în numele celor. nouă țări, 
delegatul Cambodgiei a reamintit, în 
şedinţa de luni a Adunării, conținutul 
şi argumentele memorandumului care a 
însoțit propunerea de rezoluție, subli- 
niind din nou că este imposibilă înde- 
părtarea Chinei, o mare putere, de la 
orice hotărire de importanță mondială 
și că restabilirea drepturilor legitime ale 

.P. Chineze implică expulzarea ime- 
diată a reprezentanților clicii lui Cian 
Kai-și din toate organismele O.N.U. Sus- 
ținind proiectul de rezoluție al celor 9 
țări, reprezentantul Irakului, Mustafa Ka- 
mil Yassen, și cel al Albaniei, Halim 
Bude, au subliniat în ședința de marți 
dimineața lipsa de logică a privării uneia 
din principalele puteri ale lumii de posi- 
bilitatea de a-și aduce contribuția la ac- 
tivitatea O.N.U. 

Discuţia actuală, ca și cea din anii tre- 
cuți, este apreciată aici la O.N.U., în 


cercurile observatorilor, ca un test al. 


radului în care Organizaţia este capa- 

ilă să se adapteze realităților contem- 
porane, să-și asigure o funcţionare nor- 
mală și viabilă, întrucît menținerea situa- 
ției actuale sau teoria absurdă a celor 
„două Chine”, pe care încearcă s-o acre- 
diteze unele voci, nu se încadrează nici- 
decum în sensul indicat de evoluția vieții 
internaționale, și cu atît mai puțin de 
necesitățile unor hotăriri de importanță 
mondială. 

Aşa cum s-a arătat și în alte ocazii, 
punctul de vedere al delegaţiei române 
pleacă de la convingerea că lipsa repre- 
zentanților autentici ai poporului chinez 
de la dezbaterea problemelor primor- 
diale care preocupă O.N.U. și toate or- 
ganismele și instituțiile sale constituie un 
obstacol serios în calea unor soluții ma- 
jore interesînd întreaga omenire. Absența 
Chinei populare de la O.N.U. aduce pre- 
judicii, în primul rind, Organizației în- 
săși. În actualele condiţii, cînd noile 
dimensiuni, de anvergură mondială, ale 
principalelor probleme ale păcii și pro- 
gresului contemporan și cînd urgenţa 
de rezolvare a acestora implică o nouă 
semnificație cerinței unirii eforturilor în- 
tregii comunități internaționale pentru 
rezolvarea telurilor proclamate în Carta 
O.N.U., restabilirea drepturilor legitime 
ale R. P. Chineze a căpătat un caracter 
de stringentă urgenţă. 

Apelind la tactica, semnalată mai îna- 
inte, delegația americană și alte treispre- 
zece delegații ~au introdus din nou un 
proiect de rezoluție cerînd exprimarea 
a două treimi din voturile Adunării pen- 
tru orice hotărire efectivă în această pro- 
blemă. Părerea unor ziariști apropiați 
Departamentului de Stat este că pe a- 
ceastă cale se încearcă, de fapt, evitarea 


unei. discuţii de fond. Mi se pare sem: 
nificativ ce scria recent revista americană 
„Nation“ : „Consideră oare Statele Unite 
că politica struțului, atit de ineficientă 
pe plan diplomatic, va fi mai utilă la 
O.N.U. în privința Chinei ? Ciudată con- 
cepţie de perspectivă: în politică”. 

dată cu începerea dezbaterii pro- 
blemei reprezentării Chinei, un deosebit 
ecou l-a avut sublinierea fără echivoc de 
către președintele Adunării Generale a 
O.N.U., în întîlnirea recentă cu comite- 
tele de redacție ale revistelor „Time“ și 
„Life“, a importanței fundamentale pe 
care o are pentru viitorul Organizaţiei şi 
creșterea autorității ei internaționale, 
transformarea O.N.U. într-o organizaţie 
cu adevărat universală, imagine fidelă 
a realității și evoluției lumii contempo- 
rane. 


PRINCIPII JURIDICE CU 
APLICARE PRACTICĂ 


Într-o sală din subsolul clădirii se des- 
fășoară activitatea deosebit de intere- 
santă a Comitetului problemelor juridice 
(al șaselea ca numerotare) al Adunării 
Generale. Se examinează acum activita- 
tea sesiunii de la Geneva din acest an 
a Comitetului celor 31 de state (între care 
și România) în a cărui sarcină intră 
— la recomandarea sesiunii O.N.U. din 
1962 — codificarea principiilor privind 
relațiile prietenești între state. 

Se poate remarca faptul că, atit în dis- 
cuțiile din Comitet cît și mai ales cu oca- 
zia adoptării primelor principii ale unei 
viitoare declarații internaţionale (dreptul 
și datoria statelor de a coopera între ele, 
îndeplinirea obligațiilor asumate conform 
Cartei, rezolvarea pașnică a disputelor și 
egalitatea suverană a statelor etc.) a fost 
evidențiat rolul sporit al dreptului inter- 
național — expresie a voinței libere a 
statelor suverane — ca mijloc de promo- 
vare a păcii în lume, de îmbinare a inte- 
reselor naționale ale statelor cu cele ale 
comunităţii internaționale. 

Dezbaterile scot în evidență faptul că, 
în zilele noastre, importanța formulării 
unor principii juridice care să stea la 
baza relațiilor internaționale ciștigă di- 
mensiuni noi și necesitatea de a acționa 
în conformitate cu ele este tot mai larg 
recunoscută. 

O indicație logică și prioritară pentru 
activitatea viitoare a Comitetului celor 
31 de state — a subliniat Gheorghe Se- 
carin, în numele delegației române — 
este examinarea și adoptarea principiilor 
privind interzicerea folosirii forței și a 
amenințării cu forța, ca și a aceluia pri- 
vind egalitatea în' drepturi și autodeter- 
minarea popoarelor. 

În legătură nemijlocită cu afirmarea 
sporită pe toate planurile a relațiilor de 
colaborare între state, dezbaterea de 
pînă acum din Comitet a exprimat, de 
asemenea, necesitatea încorporării expli- 
cite în conceptul de cooperare interna- 
țională a prerogativelor de suveranitate 
ale statelor, bazate pe deplină egalitate 
şi avantaje pentru toate ţările partici- 
pante. 

Într-o sesiune solicitată atit de intens în 
soluționarea unor probleme esențiale 
privind pacea și securitatea internațio- 
nală, ecoul pozitiv al dezbaterilor din 
Comitetul juridic în elaborarea principii- 
lor relațiilor și colaborării internaționale 
are desigur o importanță specială. 


Cornel RADUCANU 


New York, 21 noiembrie 

Plecasem din Milano cu imaginea unei 
regiuni intens industrializate. Pe măsură 
ce înaintam în sud, depășind Piomibino 
şi Livorno, centrele industriale deveneau 
din ce în ce mai rare. Aveam astfel o- 
cazia să văd o imagine concretă a ceea 
ce, de obicei, se numește „decalajul ita- 
lian nord-sud”. 


În mod curent, se spune că ltalia cu- 
noaște „disparități regionale“ în dezvol- 
tarea sa industrială, afirmindu-se că în 
vreme ce nordul este industrial, sudul a 
rămas „subdezvoltat economicește“, lip- 
sit de industrie. În mare, afirmația este 
exactă dacă i se aduc citeva amenda- 
mente. „Nordul“ industrial înseamnă, în 
primul rind, nord-vestul Italiei — așa-nu- 
mitul „triunghi industrial“, care unește 
Milano cu Torino și Genova. În afara a- 
cestui perimetru, centrele industriale din 
nord sint apreciabil mai mici și se nu- 
mără pe degete : Bolzano, Padova, Fer- 
rara, Spezia, Bologna. Centrul Italiei cu- 
noaște însă cîteva mari aglomerări in- 
dustriale — Florența, Livorno, Terni, A- 
bruzzo, ca să nu mai vorbim de Roma, 
pe care mulți o consideră exclusiv un 
punct turistic al Italiei, dar a cărei pro- 
ducţie industrială este însemnată chiar 
dacă nu atinge proporțiile celei milaneze. 

Trăgînd o linie imaginară sub regiunea 
Romei delimităm ceea ce poate fi denu- 
mit. „sudul neindustrial”, în care zonele 
industriale nu dispar cu desăvirșire dar 
sint concentrate în jurul cîtorva orașe: 
Napoli, Bari, Tarranto, Messina, Palermo, 
Catania. Dacă vreţi, un exemplu este e- 
locvent în această direcție. Din cele 107 
întreprinderi constructoare de mașini re- 
unite în U.C.I.M.U. — Unione Construt- 
tori ltaliani Macchine Utensili —, 38 
(peste o treime) se găsesc în trei oraşe 
industriale, dintre care dovă principale 
(16 la Milano, 15 la Torino), cărora li se 
adaugă Bologna. Cu alte cuvinte, nordul 
nu este omogen din punct de vedere in- 
dustrial, după cum sudul nu este pe de- 
plin lipsit de centre industriale. Dar, dacă 
astfel respectăm nuanțele realității, nu 
rămîne mai puțin pregnantă disparitaiea 
regională a dezvoltării economice, con- 
trastu! dintre zonele intens populate și 
industrializate, pe de o parte, și zonele 
aflate la un nive! de dezvoltare econo- 
mică specifică unei perioade istorice re- 
lativ îndepărtate. Nu este însă mai puțin 
adevărat că, în viața cotidiană a mili- 
oane de italieni, formula tehnică a „dis- 
crepanțelor regionale“ se traduce printr-o 
existență plină de probleme extrem de 
complexe din toate punctele de vedere. 

Cu aspectele concrete ale-acestei situa- 
ţii te întilnești încă din gara Milano. Vezi 
„oamenii sudului“, cu trăsăturile lor fi- 
zice particulare, coborînd pe peroane, 
oarecum intimidați de aglomerația puțin 
obișnuită, întrebind în stinga și în dreap- 
ta, încercînd să se „orienteze“. Spre de- 
osebire de cei veniți aici ca turiști, pen- 
tru a admira Domul din Milano şi 
„Cina cea de taină“ a lui Leonardo da 
Vinci, acești sudici își cară singuri gea- 

mantanul modest, caută o „cameră ief- 
tină“, întreabă de sediul unor firme des- 
prg care au auzit că ar căuta mînă de 
ucru. Ei cumpără un ziar voluminos în 
care abundă paginile de mică publici- 
tate și îl citesc laolaltă, înfriguraţi, co- 
mentîndu-l ca pe un controversat articol 
de idei. O astfel de mică publicitate din 
„Corriere della Sera“ sau „Stampa“ se 
întinde pe pagini întregi, multe din anun- 
turi precizînd că „se preferă muncitori 
sudici”. Este acesta un avantaj relativ 
oferit sudicilor sau el ascunde un com- 
plex de avantaje pentru firme ? 

Sudicul a plecat de acasă pentru că 
are de hrănit o familie, dar nu are cu 
ce: pămîntul pe care îl are — dacă îl 
are — nu este suficient pentru a asigura 
traiul numeroasei familii, iar ca să se an- 
gajeze în sud ar trebui ca acolo să existe 
centre industriale suficiente pentru absor- 
birea valului de brațe de muncă dispo- 
nibile. De aceea, în orice condiţii, oricît 
de grele, sudicul cîştigă aici în nord mai 
bine decit acasă. Economisește cu zgirce- 
nie fiecare liră, îndură orice, dar o face 
cu speranța că se va întoarce acasă cu 
o sumă suficient de mare pentru a cum- 
păra ceva pămint, sau că va putea în- 
jgheba „o afacere” oarecare. Din zece 
sudici, novă visează să se întoarcă în 
locurile natale. Numai unul singur visea- 
ză să-şi aducă familia în nord și să se 
integreze pentru totdeauna în viața tu- 
multuoasă a centrelor industriale. Dar 
cum banii se strîng greu, din cei nouă ce 
vor să se întoarcă în sud, șase amînă a- 
ceastă întoarcere, sperînd că, între timp, 
vor fi create industrii puternice și în a- 

ropierea satului lor pentru a avea unde 
kaa atunci cînd vor reveni... 

Plata diferențiată a sudicilor față de 
nordici este o realitate generată nu nu- 
mai de faptul că agricultorul de ieri este 
lipsit de orice calificare pentru munca 

industrială, dar și de faptul că sudicul 
este mai docil, mai răbdător, dispus să 
îndure orice în lipsa posibilității de op- 
țiune. leftinătatea relativă a miinii de lu- 
cru provenite din sud stă, așadar, la 
baza preferințelor capitalului nordic în 
angajarea forței de muncă. 

Migrarea masivă a sudicilor în nord, 
în afară că alimentează cu forță de 
muncă proaspătă polii industriali ai Ita- 
liei, creează probleme sociale și politice 
complexe pentru ansamblul vieții italiene. 
Urmarea este o depopulare treptată a 
sudului (căci după ani și ani de muncă 
în nord, sudicul nu se mai întoarce aca- 
să), fenomen care s-a manifestat intens, 
în toți anii postbelici, îmbrăcind forme 
foarte diferite. Principala este aceea însă 
în care sate înttepi rămîn populate a- 
roape numai cu femei, bătrini și copii. 
Pot ce se cheamă forță de muncă dis- 
ponibilă a plecat undeva în nord, de 
unde familiile primesc o sumă de bani la 
intervale regulate. Uneori acești oameni 
trimit acasă și cite un obiect din cele pe 
care le lucrează. În citeva sate sudice 
din apropierea marelui port și oraș in- 
dustrial Napoli am văzut astfel de mu- 
zee cu obiecte trimise de bărbații ple- 
cați. Custozii lor prezentau cu mindrie 
aparate de radio montate, ca și roți din- 
țate struniite de cei plecați: „lată! Şi 
noi, sudicii, sîntem capabili să învăţăm 
meserii complicate“, ni se spune, ca şi 
cum cineva ar contesta posibilitatea asi- 
milării tehnicii moderne de către cei năs- 
cuți la sud de o anume paralelă a globu- 
lui pămîntesc. 

Intreprinderile lipsind multă vreme în 
sud nu au existat centre unde să poată 
fi însușite profesii caracteristice indus- 
triei moderne. Acum au început să fie 
create și în „Mezzogiorno“ întreprinderi 
industriale mari, ele constituind debutul 

unui proces îndelungat de industrializare 


-a sudului. Într-adevăr, acest început de 


"industrializare se face acum simţit în Ita- 
lia. Nu numai prin faptul că funcționează 
acea „Casa del Mezzogiorno” a sudului. 
El se face simțit și în implantările noilor 
întreprinderi, ca și în discuțiile ce agită 
opinia publică italiană în jurul acestei 
probleme. 

Economiștii italieni afirmă că pentru a 
lichida răminerea în urmă a sudului exis- 
tă o singură soluție — dezvoltarea unei 
industrii puternice în domeniile cele mai 
moderne ale economiei contemporane : 
electronică, aviație, construcție de auto- 
mobile. Ei afirmă că astfel de ramuri vor 
crea forțe propulsive și mai ales auto- 
propulsive în regiune, stimulind apari- 
ţia unui mare șir de ramuri conexe, de- 
terminînd și o corespunzătoare dezvol- 
tare a serviciilor. Dar, se obiectează de 
către unii italieni din nord, ramurile mo- 
derne au nevoie de o forță de muncă 
foarte calificată care, cel puțin în mo- 
mentul de față, este de negăsit în sud. 
Acestor obiecții li se răspunde că pro- 
blema nu este insolubilă deoarece forta 
de muncă necesară se va crea treptat, la 
fața locului, pentru început fiind atrași 
muncitori calificați și personal tehnico- 
ingineresc din nord, favorizat prin avan- 
taje relative (salarii ceva mai ridicate în 
condițiile unei ieftinătăţi relative a măr- 
furilor), determinîndu-se astfel un șuvoi 
migratoriu în sens invers decit cel cunos- 
cut pînă acum, adică din nord spre sud. 

Implantările de întreprinderi industriale 
în sud au trecut de faza proiectelor și 
planurilor. Un gigantic centru siderurgic 
— la Tarranto — este într-o fază destul 
de înaintată. O mare întreprindere pro- 
ducătoare de automobile — sucursală a 
unuia din cei vatru coloși ai industriei 
italiene specializați în acest domeniu — 
îşi va începe producția. Industria electro- 
nică va cuprinde cîteva întreprinderi im- 
portante situate în sudul Italiei. 

Proiectele de industrializare pornesc de 
la criteriile unei competitivități sporite. 
Încă de pe acum profiturile aduse de 
întreprinderile sudice sînt mai ridicate. 
„Instituto per l'Assistenza allo sviluppo 
del Mezzogiorno” publica, de pildă, con- 
cluziile sale privitoare la beneficiile ob- 
ținute în industria italiană, subliniind că 
în timp ce industria prelucrătoare din sud 
obține beneficii de 13,9 la sută, pe an- 
samblul țării profitul este de numai 6,1 
la sută la capitalul investit. Explicaţia 
dată de Institut era că nivelul mediu al 
tehnicii folosite în sud este mult mai 
înalt decit pe întreaga tară, implantările 
din sud fiind făcute la nivelul cel mai 
înalt atins pe ramura respectivă în Italia. 


Statul italian — care stimulează dez- 
voltarea industrială a sudului prin mul- 
tiple mijloace — scontează ca astfel să 


pună stavilă procesului migrării interne 
și externe cu efecte sociale și economice 
nefaste pentru țară. Statisticienii italieni 
au calculat, de exemplu, că în cazul în 
care migrația din sud va continua în rit- 
mul actual, atunci cel mai tirziu în 1970— 
1972 se va aiunge la o adevărată dramă 
regională oglindită în cifrele următoare : 
la 6 nordici va exista în ltalia numai un 
singur sudic. Căci, atita vreme cit acest 
imens teritoriu nu va fi împinzit cu o in- 
dustrie expansivă și stimulatoare pentru 
toate ramurile economiei, nu se va putea 
aștepta nici măcar o reîntoarcere a sudi- 
cilor din nordul unde s-au dus în căutare 
de slujbe. Căci acolo s-au calificat, iar o 
întoarcere îi poate readuce brutal la si- 
tuația de șomeri. 

Dezvoltarea suduiui nu este numai un 
act de dreptate socială față de populația 
de aici, dar și o necesitate pentru în- 
treaga țară, care va beneficia de pe urma 
lichidării acestei distorsiuni regionale. 


Dr. N. S. STANESCU 


Neapole, noiembrie 


Gdansk — vedere panoramică 


Gdansk. Macarale uriașe pe unul 
din cheiurile portului 


Poarta maritimă 


Clădiri cu spectaculoase fațade de ba- 
roc și renaștere se privesc de-a lungul 
unei artere cuprinsă între două masive 
porți de piatră. În mijloc, domul primă- 
riei, al cărui ceas marchează curgerea 
orelor, însoțind intrarea lor în eternitate 
cu grave acorduri de orgă. Imprejur, 
străduțe medievale din a căror penum- 
bră biserici vechi lansează spre cer se- 
vere verticale gotice. Sintem pe Dluga, 
centrul istoric al Gdanskului. Aproape 
totul a fost distrus de război și recon- 
stituit minuțios, cu pietate, așa cum 
arăta în urmă cu secole. Întreaga prive- 
lişte coboară parcă dintr-o stampă veche 
sau evocă decorul unei piese de epocă. 
Aceluiași decor i se integrează și calmul 
insolit al străzii, netulburat de nici un 
automobil (pe Dluga circulația vehicule- 
lor e interzisă). Nimeni n-ar bănui că în 
altă extremitate a aceluiași oraș există 
o zonă cu o viguroasă pulsație indus- 
trială, cu uzine chimice, cu fabrici de 
motoare electrice, de televizoare și apa- 
rate de radio. După cum, în vechiul cen- 
tru, doar statuia lui Neptun care scru- 
tează zările pe piatra unei superbe fin- 
tini baroce îți aminteşte că te afli în ve- 
cinătatea mării, că Gdanskul e un port 
si că, la o depărtare de numai cîțiva 
kilometri, apele Balticei- leagănă cheiu- 
rile unuia din marile șantiere navale ale 
lumii. 

Stocznia, șantierul naval — ca pro- 
porții a doua bază industrială a Polo- 
niei după gigantul siderurgic de la 
Nowa Huta — e aproape el însuși un 
oraș : șaptesprezece mii de muncitori, o 
mie cinci sute de ingineri și tehnicieni, 
trei mii de elevi care învață să fabrice 
vapoare. Întinsul perimetru al Stoczniei 
a fost divizat în nu mai puțin de 80 de 
străzi. E o dimineață de noiembrie dar 
transparența cerului și aerul irizat intens 
de soare oferă acestor ape nordice lu- 
minozitatea mărilor meridionale. Pe 
cheiuri, două nave proaspăt dezbrăcate 
de dantelăria metalică a schelelor ur- 
mează să primească în această zi tradi- 
ționalul botez al sampaniei, în vreme ce 
în halele șantierului, la flacăra aparate- 
lor de sudură, motoarele viitoarelor car- 


gouri își etalează complicata lor ana- 
tomie. 
Gdanskul — oraș aproape milenar — 


a fost dintotdeauna o mare poartă mori- 
timă prin care se desfăşura un amplu 


trafic comercial. Industria navală polo- 
neză constituie însă o creație a socialis- 
mului. (Înainte de război, șantierele 
Gdanskului efectuau doar reparații de 
nave.) Această ramură tînără s-a dez- 
voltat într-o cadență impetuoasă ; Polo- 
nia ocupă azi pe plan mondial locul opt 
în producția de nave și locul doi în pro- 
ducția de vase pescărești. Din cincizeci 
de vapoare care cutreieră mările și ocea- 
nele, unul este de proveniență poloneză. 

În vreme ce șantierele de la Gdynia 
și Szczecin construiesc nave comerciale 
de variate tonaje destinate a transporta 
cărbune, minereu, lemn și alte încărcă- 
turi, șantierele Gdanskului s-au speciali- 
zat în fabricarea a numeroase tipuri de 
vase  pescărești. Am văzut acostate la 
chei pe cele care dețin supremația: 
traulerele frigorifice, capabile să navi- 
gheze fără escală aproape o sută de 
zile. Mi-a fost arătat și un exemplar din 
seria așa-ziselor baze pescărești B-64 — 
cel mai impunător și mai complex pro- 
dus al șantierului — o uzină plutitoare 
care poate prelucra zilnic 400 tone de 
pește. B-64 îndeplineşte și funcția de 
„navă-mamă“ în cadrul flotilelor pescă- 
rești. La bord, un cinematograf, o biblio- 
tecă, o sală de conferințe, un mic spital 
pentru pescarii și mateloții marilor iti- 
nerarii. 

Modernizarea continuă a șantierului, 
aplicarea noilor tehnologii de fabricație 
se asociază cu efortul de a asigura trau- 
lerelor produse la Gdansk un echipa- 
ment corespunzător standardelor avan- 
sate, care reclamă un grad înalt de au- 
tomatizare a aparaturii. La navele aflate 
în construcție se văd instalații cu ajuto- 
rul cărora comanda motoarelor, a caza- 
nelor, a cirmei și a aparatelor de navi- 
gație se efectuează în mare parte au- 
tomat. 

Producția de nave reprezintă și unul 
din sectoarele cu cea mai mare pondere 
în sfera exportului, Polonia situîndu-se 
astăzi pe locul patru printre țările ex- 
portatoare de vapoare (după Japonia, 
Suedia și R.F.G.). Această poziție este 
semnificativă pentru schimbările deler- 
minate în fizionomia comerțului exterior 
de procesul industrializării socialiste și 
de profundele transformări petrecute în 
structura și în potențialul economic al 
țării. Ponderea pe care o aveau odini- 


oară articolele tradiționale de export — 
cărbunele, materiile prime, “produsele 
agricole — scade treptat în favoarea 
exportului de instalaţii industriale. 

Într-o convorbire pe care mi-a acor- 
dat-o Kazimierz Olszewski, ministru, prim 
vicepreședinte al Comitetului de coope- 
rare economică și tehnico-științifică cu 
străinătatea de pe lingă Consiliul de Mi- 
niștri al R. P. Polone, domnia-sa a abor- 
dat citeva probleme și tendințe actuale 
în comerțul exterior al Poloniei. „În re- 
lațiile economice externe — ne-a spus 
interlocutorul nostru — schimburile co- 
merciale cu țările socialiste reprezintă 
circa 60 la sută din volumul total, iar 
schimburile cu țările capitaliste, circa 
35-—40%/. Comerțul nostru exterior cu- 
noaşte- treptate modificări de structură, 
care oferă posibilități crescînde pentru 
un export mai amplu și mai rentabil de 
poan industriale, pe seama materii- 
or prime și a semifabricatelor. Polonia 
exportă astăzi mașini-unelte, echipament 
electrotehnic și chimic, nave, utilaj mi- 
nier, utilaje pentru construcții etc. Dorim 
să extindem volumul relațiilor economice 
între Polonia și celelalte țări socialiste 
și, totodată, ne propunem să dezvoltăm 
colaborarea economică și schimburile 
comerciale cu țările capitaliste. 

În comerțul cu tările capitaliste — 
ne-a declarat interlocutorul nostru — 
sîntem preocupaţi să obținem o îmbună- 
tățire în structura schimburilor, tinînd 
seama că n-am înregistrat progresele 
dorite în ce privește exportul de mașini 
pe piețele capitaliste. Întimpinăm de 
asemenea dificultăți generate de politica 
vamală discriminatorie a grupărilor eco: 
nomice închise din lumea capitalistă” 

Am întrebat pe interlocutorul nostru 
care este poziția Poloniei în ce privește 
formele moderne de cooperare econo- 
mică și tehnico-științifică. „Ne pronun: 
țăm pentru extinderea acestor forme de 
cooperare — ne-a spus tovarășul Ois- 
zewski — atit cu țările socialiste cit și. cu 
cele capitaliste. Am semnat bunăoară 
contracte de cooperare cu firme italiene, 
franceze, belgiene, olandeze, engleze 
p baza cărora producem în Po- 
onia anumite piese, subansamble şi 
părți de instalații. Am semnat, de aseme- 
nea, acorduri tehnico-știinţifice și sîntem 
interesați în schimbul de licențe şi bre- 
vete”. 

Solicitat “să-și expună părerea despre 
stadiul relațiilor economice dintre Ro- 
mânia și Polonia și despre perspectivele 
lor de viitor, tovarășul Olszewski ne-a 
declarat : „Relaţiile economice între tă- 
rile noastre cunosc un ritm tot mai înalt 
de dezvoltare și ambele părți se stră- 
duiesc cu bune rezultate să extindă sfera 
acestei colaborări. Schimburile noastre 
se concentrează mai ales în domeniul 
industriei constructoare de mașini și al 
industriei chimice, fiecare dintre părți stu- 
diind amănunțit potențialul partenerului. 
În prezent, atit în Polonia cit ṣi în Ro- 
mânia se află grupe de specialiști care 
discută posibilitățile de a dezvolta cola- 
borarea noastră pe o perioadă mai în- 
delungată. Tin să mai menționez că anul 
acesta, în urma vizitelor reciproce (de 
pildă, Polonia a fost vizitată de minis- 
trul român al industriei construcțiilor de 
mașini, de ministrul român al industriei 
chimice, iar în România a făcut o vizită 
ministrul polonez al industriei grele), 
s-au descoperit posibilități suplimentare 
privind importurile și exporturile între 
cele dovă țări. Contactele noastre co- 
merciale sînt numeroase și imi exprim 
convingerea că ele vor contribui la întă- 
rirea continuă a colaborării economice 
dintre Polonia și România“. 


Sorin MLADOVEANU 


Varşovia, noiembrie 

Guvernul obtine 


- John Gritten 


Ca urmare a uneia din acele schim- 
bări imprevizibile în viața politică, gu- 
vernul Wilson — care înainte de anun- 
tarea, la sfirşitul săptămînii trecute, a 
devalorizării lirei, părea că se află în 
pragul uneia din cele mai grave revolte 
în sînul fracțiunii parlamentare laburiste 
— poate pretinde săptămîna aceasta că 
a realizat o. regrupare a rindurilor, cel 
puțin superficială, dacă nu totală. 

La reuniunea de marți a grupului 
parlamentar laburist era de aşteptat ca 
peste 70 de membri ai parlamentului — 
mergind de la aripa de stînga la centru 
şi chiar la dreapta partidului — să cri- 
tice »olitica economică a guvernului care 
a determinat pină acum cifrele cele mai 
ridicate ale șomajului pentru ultimii 27 
de ani, cu perspectiva unor cifre şi mai 
ridicate. Ei l-au criticat în mod special 
pe ministrul de finanțe, Jim Callaghan, 
pentru a fi dat aprobarea sa discursu- 
lui guvernatorului Băncii Angliei în care 
acesta a preconizat o „rezervă perma- 
nentă de șomaj“. 

Deputaţii  laburiști care reprezintă 
circumscripțiile din regiunile carbonifere 
au fost deosebit de neliniştiți de anun- 
tarea, mai curind decit era de așteptat, 
a reducerii producției de cărbune de la 
volumul actual de 160 de milioane tone 
anual, la 120 de milioane pînă în 1975 
și la 80 de milioane pînă în 1980. A- 
ceasta ar însemna o reducere a forței 
de muncă de la 387 000 la 65000 pînă 
în 1980 sau concedierea unui miner din 
șase. 

Dar, de îndată ce Wilson și Callaghan 
au anunțat devalorizarea lirei sterline 
cu 14,3 la sută şi creșterea ratei de 
scont la 8 la sută, conservatorii s-au 
grăbit să profite de poziția dificilă a 
guvernului. Liderul conservator Edward 
Heath a declarat la televiziune: „Noi 
am atins limitele dezamăgirii și nemul- 
tumirii. După ce a negat de 20 de ori 
in 37 de luni că va devaloriza vreodată 
lira, guvernul a procedat la această de- 
valorizare împotriva tuturor argumente- 
lor sale anterioare”. Heath și-a repetat 


încă 
un răgaz 


Harold Wilson anunțînd la televi- 
ziune devalorizarea lirei sterline 


La Paris, reuniunea extraordinară a 
miniştrilor de finanţe din țările Pie- 


prezidată de Michel 
a discutat pro- 
devalorizarea 


ței comune, 
Debre (în mijloc), 
blemele ridicate de 
lirei sterline 


atacul în Parlament. Ca urmare, membrii 
laburişti ai parlamentului şi-au strîns rîn- 
durile de teamă ca nu cumva o sciziune 
să determine o cădere a guvernului în 


Camera Comunelor, urmată de alegeri 

generale înainte de termen, tocmai în 
acest moment în care lipsa de populari- 
tate a partidului laburist a atins un 
punct culminant, și în care există pers- 
pectiva revenirii conservatorilor la 
putere. Astfel, moţiunea extrem de cri- 
tică pregătită pentru reuniunea de marți 
a grupului parlamentar laburist a fost 
retrasă și pînă și cei mai înverșunați 
critici laburiști ai guvernului, de la mem- 
brii grupării de stinga, Michael Foot şi 
Jan Mikardo, pînă la foștii președinți ai 
partidului, Emmanuel Shinwell și Tom 
Driberg, au trecut cu buretele peste di- 
vergențele lor, cel puțin în aparenţă și 
temporar. 

Într-o scenă furtunoasă care a avut 
loc în Camera Comunelor, unii dintre 
ei au mers pînă la a-l ovaționa pe 
Callaghan, pentru a contracara atacu- 
rile și ironiile, precum și strigătele „de- 
misionați !“ din băncile conservatorilor. 
Aceasta, deși ministrul de finanțe a re- 
cunoscut că devalorizarea va determina 
o transferare în domeniul exporturilor a 
celei mai mari părți a sumei care reve- 
nea consumului personal al populației 
britanice — sumă despre care afirma că 
va crește cu 3 la sută în cursul anului 
viitor. El a îndulcit pilula anunțind pers- 
pectiva ca „pină în 1969 să fim în stare 
să ne permitem o creștere a consumului 
personal”. 

Callaghan, întocmai ca și Wilson îna- 
intea lui, a declarat că scopul principal 
al devalorizării a fost de a permite 
Angliei să obțină „o îmbunătățire du- 
rabilă şi substanțială a situaţiei balanței 
de plăți”. Ambii au declarat categoric 
că aceasta înseamnă o menținere rigidă 
a situației de înghețare a salariilor, deși 
au recunoscut că prețurile vor trebui să 
înregistreze o creștere. Situaţia nu va 
putea să nu ducă la și mai mari agitații 
în rîndurile muncitorilor industriali, iar 
mai mulți lideri sindicali au declarat de 
pe acum că nu au impresia că sporirea 
salariilor ar putea fi îngrădită atita timp 
cit prețurile vor creşte, în cursul anului 
viitor. 

Se apreciază că prețurile la produ- 
sele importante, de care Anglia este atit 
de dependentă, vor creşte cu 7 la sută 
ca urmare a devalorizării. S-ar putea ca 
prețurile să înceapă să crească încă 
dinainte de Anul Nou, perioada, în mod 
tradițional, cea mai comercială a anu- 
lui. Ținind seama de faptul că petrolul 
este importat, costul transportului va 
înregistra, de asemenea, o creştere. 

Pină în prezent, în ceea ce priveşte 
stinga din Anglia, singurele critici la 
adresa măsurilor guvernului au venit din 
partea partidului comunist, care le cali- 
fică drept „cele mai grave dintr-o serie 
întreagă de atacuri împotriva nivelului 
de trai”. „Noile măsuri, afirmă partidul 
comunist, nu rezolvă motivele reale ale 
crizei şi anume cheltuielile militare în 
străinătate şi investițiile marii finanțe în 
străinătate”. 

Dar, de îndată ce criza imediată şi a- 
menințarea unei reveniri la putere a 
conservatorilor vor fi depășite, este 
foarte probabil că cel puțin aripa de 
stinga a partidului laburist din Parla- 
ment și, fără îndoială, mulţi lideri sin- 
dicali vor fi mult mai categorici în criti- 
cile lor împotriva cabinetului. 


Londra, 21 noiembrie 


18 


Presa internațională 
despre implicațiile devalorizării 
lirei sterline 


„DAILY MIRROR“ 


Devalorizarea încrederii 
în guvern 


„Nu numai lira a fost devalorizată ci 
și integritatea guvernului. Cind oare vor 
înțelege oamenii politici ai tuturor parti- 
delor că englezii reacționează. pozitiv în 
fața adevărului, a întregului adevăr și 
numai a adevărului? Dacă Wilson ar 
acorda mai multă încredere țării, tara 
ar acorda mai multă încredere primu- 
lui ministru“. 


„COMBAT“ 


Riscuri numeroase, avantaje 
contestabile 


„Devalorizarea lirei să însemne oare 
că a sunat ultimul ceas în care această 
deviză și-a jucat rolul internațional ? 
Este încă prematur să afirmăm aceasta, 
totuși lira a primit astăzi lovitura cea 
mai grea care i-a fost dată vreodată. În 
orice caz, ea nu a fost niciodată atinsă 
într-un context economic atit de fragil ca 
acela pe care îl cunoaște în momentul 
de față Marea Britanie. Primul ministru 
riscă să piardă încrederea poporului său 
i încrederea deţinătorilor de lire ster- 
AA în moneda britanică, și toate aces- 
tea pentru un rezultat cu totul impre- 
vizibil (...) Bilanţul pe care îl va putea 
întocmi Wilson a doua zi după hotărirea 
sa pare destul de onemic: totul este 
plin de riscuri pe planul politicii interne, 
pe plan economic măsura pe care a 
adoptat-o este contestabilă, iar pe plan 
european nu-i aduce nici un fel de cer- 
titudine”. 


„FINANCIAL TIMES“ 
luzii pierdute 


„Dacă doreşte ca această devalori- 
zare să aducă, pentru problemele eco- 
nomice ale tării, soluția pe care fără 
nici o îndoială este capabilă să o aducă, 
Wilson va trebui să fie dur atit în fapte 
cît şi în vorbe. El va trebui să se bizuie 
pe restricții voluntare, într-un momeni 
cînd atit patronii cit și sindicatele, pen- 
tru a nu mai vorbi de proprii săi adepți, 
şi-au pierdut toate iluziile în legătură 
cu politica sa.“ 


„INTERNATIONAL HERALD 
TRIBUNE“ 
Nu e o soluție completă 


„Devalorizarea lirei sterline este o mă- 
sură în direcția justă. Mentinerea valorii 
sale la vechiul curs de 2,80 dolari prin 
intervenții pe piața de valută era o prac- 
tică ce nu mai putea fi continuată nici 
chiar de guvernele britanice cele mai 
hotărite, acționind în colaborare cu alia- 
tii cei mai generoși. Preţul lirei sterline 
era prea ridicat în raport cu ritmul lent 
de creștere a productivității britanice, 

rea ridicat în raport cu nivelul salarii- 
or britanice şi nimic nu putea anula 
acest verdict dat de piețele de valută 
străină. Regretabilă este hotărirea de a 
adopta un nou curs de schimb stabil 


— o valoare paritară de 2,40 dolari — 
mai degrabă decit de a se permite fluc- 
tuațiile libere ale lirei pe pieţele de va- 
lută, pînă ce cursul lirei ar atinge un ni- 
vel echilibrat. 

În ciuda acestor îngrijorări şi a incer- 
titudinilor în legătură cu reacțiile în alte 
af europene, hotărîrea de a devaloriza 
ira sterlină trebuie salutată ca pozitivă. 
Următoarea măsură logică ar fi de a se 
găsi un mecanism mai eficient al balan- 
ței de plăți în scopul adaptării econo- 
miei britanice la realitățile schimbătoare 
ale piețelor mondiale. Dacă nu se reali- 
zează acest lucru nu se va realiza decît 
amînarea unor noi crize ale lirei ster- 


line”. 
„MORNING STAR“ 


Beneficiar — City 
şi monopolurile 


„Sursa dificultăților noastre, atit sub 
guvernarea conservatorilor cît și a labu- 
riștilor, a fost tentativa de a ne cram- 
pona de ceea ce a mai rămas din im- 
periul britanic și de a proteja beneficiile 
cercurilor de afaceri. Guvernul nu a si- 
tuat «Marea Britanie în primul rind», așa 
cum a spus primul ministru, ci a ținut 
cont în primul rînd de City-ul din Lon- 
dra și de giganticele monopoluri”. 


„L'AURORE“ 


„Perspectiva primirii Angliei 
în C.EE. se îndepărtează“ 


„Dramatica săptămînă a lirei sterline 
nu a cunoscut așadar «happy-end-ul» 
sperat. Este ușor de imaginat șocul în- 
registrat în Marea Britanie de această 
cădere a monedei însoțită de noi mă- 
suri de austeritate. Cum ar mai putea 
persista un dezacord în problema can- 
didaturii britanice la Piața comună ? 
«Cei șase» nu pot face de acum înainte 
altceva decit să aștepte, în vederea re- 
luării dezbaterilor şi înfruntărilor lor, 
efectele hotăririi britanice, adică nu pot 
face decit să constate eventuala reorga- 
nizare a finanțelor Angliei. Comisia exe- 
cutivă a «celor șase», întrunită duminică, 
a recomandat desigur să nu se întirzie 
cu începerea de tratative cu Londra, 
dar miniştrii nu vor putea decit să adop- 
te o poziție de expectativă. Perspectivele 
aderării Angliei la Comunitatea euro- 
peană se îndepărtează pentru cîtva 


timp”. 
„AL ALAM“ (Maroc) 


Nu trebuie să mai depindem 
de monede străine 


„Prăbuşirea financiară nu putea să nu 
aibă repercusiuni grave asupra depozite- 
lor arabe din băncile engleze. Indepen- 
dența financiară înseamnă consolidarea 
monedelor țărilor arabe pe baze noi, 
independent de monedele țărilor străine. 
Majoritatea statelor arabe posedă astăzi 
o producție cu ajutorul căreia își pot ga- 
ranta moneda. În ce privește depozitele 
bancore care au suferit această pier- 
dere considerabilă, noi am cerut în re- 

etate rinduri să fie retrase din băncile 
britanice”. 


În cartierul Slussen din sudul Stockholmului 


Consensuri și controverse 


Andrei Vela 


Deputaţi suedezi îndreptindu-se spre clădirea Parlamentului 


ps 
stea 


Am sosit la Stockholm într-un anotimp 
în care ceața și ploile se aștern cu per- 
sistență, ba chiar, pe alocuri, am fost 
întimpinat de prima zăpadă scandinavă. 
Din păcate, o partea splendorilor oferite 
de așezarea acestei Veneţii a nordului 
— prin cele citeva zeci de lacuri şi insule 
pe care este clădită, prin arhitectura sa 
îmbinînd tradiționalul baroc nordic cy 
geometria avintată a modernului, prin 
podurile sale zvelte, întinse peste ape 
plumburii — se află zile întregi ascunse 
în spatele perdelei lăptoase a ceții. Ra- 
rele prilejuri, cînd cite o rază de soare 
scapă de după nori sau valurile ceții se 


subțiază, oferă privirilor panorama unui 
mare oraș, din care nu lipsesc muzeele 
la nivelul oricăror exigențe, animația ci- 


tadină, liniștea parcurilor sau nostal- 
gia porturilor. 

Desigur, într-o vizită ca a noastră nu 
ne rămîne mult timp pentru reverie, și 
astfel, nu bătătorim potecile frumoaselor 
grădini de pe zecile de insule ale ora- 
şului, ci străbatem în grabă marile ar- 
tere flancate de sediile băncilor şi con- 
cernelor industriale, de marile magazine. 
Vitrinele oferă o mare varietate de pro- 
duse necesare anotimpului care se apro- 
pie. Soldurile, mărfurile destinate tre- 


~ A> 


Ai Oc ii N iii i În ni m a 


cutului sezon de vară, se vind cu mari 
reduceri. În schimb, aprovizionarea de 
iarnă este grevată de ridicarea impozi- 
tului indirect cu 10 la sută, o măsură re- 
centă care provoacă nu numai nemulțu- 
mirea populației, dar și bătaie de cap 
guvernului care și-a dat consimțămintul 
la aplicarea ei. 

Deși analizele de conjunctură și prog- 
nozele nu sînt nici pe departe pesi- 


miste — dimpotrivă, bilanţurile marilor 
grupuri bancare și industriale sînt po- 
zitive — în 1967 afacerile și-au încetinit 


totuși ritmul. După date preliminare, fur- 
nizate de anuarul întocmit de Stockholms 
Enskilda Bank, o respectabilă instituție 
bancară fondată în 1856, produsul social 
brut în Suedia va crește cu 4 la sută, 
față de media creșterii de 4,75 la sută 
cît a fost din 1958 încoace. Astfel, eco- 
nomia suedeză se aliniază pe nesimţite 
dificultăților de conjunctură existente în 
țările occidentale, atit cele din Piaţa co- 
mună, cît și cele membre ale zonei libe- 
rului schimb, din care ea însăși face 
parte. 


HI Suedia „ante portas”? 


În toate discuţiile purtate în cercurile 
de ziarişti, eventuala aderare a Suediei 
la Piaţa comună ocupă un loc de seamă. 
În presă „Suedia ante portas 2” se scrie 
uneori cu semnul exclamării. Nu este o 
simplă afacere de domeniul economiei ; 
prin implicaţiile ei politice a devenit un 
teren pe care se concentrează tot mai 
mult lupta de opinii dintre partidele po- 
litice. 

În general, problema nu se pune în 
mod hamletian: a adera sau a nu a- 
dera ; se pare că această dilemă a fost 
rezolvată în sensul acceptării, de către 
majoritatea protagoniștilor vieții econo- 
mice și politice, a ideii că Suedia, ca și 
celelalte țări scandinave, își poate men- 
ține și în viitor o dezvoltare satisfăcă- 
toare și un comerț exterior susținut nu- 
mai evitind să se izbească de barierele 
vamale ale Pieței comune, adică aflin- 
du-se — într-un mod oarecare — în inte- 
riorul acesteia. 

Dacă pe teren economic se pare că s-a 
creat un consens, dezbaterea implicați- 
ilor politice e departe de a se fi încheiat. 
Aderînd la Piaţa comună, guvernul sue- 
dez nu este dispus să preia și bagajul 
politic anexat obiectivelor economice ale 
Tratatului de la Roma. El ar vrea să-și 
păstreze tradiționala neutralitate poli- 
tică. O asemenea poziţie este împărtă- 
şită în cercurile largi ale opiniei publice, 
inclusiv de cercurile de afaceri care trag 
anumite concluzii și din experiența An- 
gliei în privința aderării la Piața co- 
mună. Totuși, marea industrie și marea 
finanţă nu încetează să avertizeze împo- 
triva ;, izolării” ţării, a pierderii unor 
piețe în fața concurenței producătorilor 
din exteriorul grupării „celor șase”. 

Opoziția conservatoare și cea liberală 
atacă guvernul pentru „ideea sa fixă, 
neutralistă“, în schimb Gunnar Lange, 
ministru al comerțului și industriei, își a- 
firmă insistent opoziția față de Piaţa 
comună în condiţiile cînd aderarea ar 
însemna implicit și acceptarea obiective- 
lor politice ale Tratatului de la Roma. Se 
caută deci o soluție de aderare, cu „con- 
diția menținerii neutralității”. Dar, ni s-a 
explicat, aceasta poate fi numai o neu- 
tralitate întrucitva truncheată, de vreme 
ce Suedia ar urma, totuși, să participe la 

toate acțiunile economice ale comunității, 


acțiuni care, oricîtde multă bunăvoință ar 
avea guvernul, nu vor putea fi separate 
de aspectele politice ale problemei. 


Bi Relaţii cu Răsăritul 


Paralel cu aceste preocupări, care con- 
centrează atenţia economiştilor și poli- 
țicienilor deopotrivă, cercurile de afaceri 
acordă o atenție tot mai mare relațiilor 
comerciale ale Suediei cu ţările socia- 
liste. În momentul de față, schimburile ei 
comerciale cu Europa răsăriteană nu de- 

ășesc 4—5 la sută din totalul comerțu- 
ui exterior suedez. „Svensk Handel“, or- 
gan al Uniunii importatorilor, scria în 
octombrie despre acest fapt: „este o ci- 
fră modestă dacă avem în vedere marea 
noastră dependenţă de comerţul exterior 
şi vecinătatea noastră cu piețele ţărilor 
răsăritene. Chiar dacă nu există o bază 
temeinică pentru aprecierea că spori- 
rea comerţului cu Răsăritul poate consti- 
tui o compensare totală pentru pierde- 
rea piețelor din Apus“, „Svensk Handel” 
consideră că și în cazul cînd nu se ex- 
olude eventualitatea răminerii Suediei în 
afara Pieței comune vest-europene „tre- 
buie găsită posibilitatea sporirii substan- 
tiale a comerțului nostru cu țările răsă- 
ritene”. 

Se recunoaşte că nu numai importa- 
torii şi consumatorii ar fi interesați într-o 
creștere a schimburilor cu ţările socia- 
liste. Un interes mult mai mare au indus- 
triaşii suedezi care caută piețe de des- 
facere pentru produsele lor și care sînt 
obligați să facă față unei concurențe 
crescînde în Occident. Militind pentru în- 
lăturarea restricțiilor care mai împiedică 
relațiile comerciale reciproc avanta- 
joase, același ziar scrie : „în situația de 
azi, se poate pune întrebarea dacă 
aceste restricții nu favorizează adesea 
țările exportatoare concurente, mai mult 
decît ar proteja producția suedeză”. 

În Suedia — am putut-o constata la 
cei cu care am avut ocazia să mă întil- 
nesc — crește interesul față de dezvolta- 
rea economică a ţărilor socialiste. Am 
auzit în repetate rînduri aprecieri elo- 

ioase, făcute obiectiv și în cunoștință 

e cauză, de interlocutori foarte diverși, 
ziariști, oameni de afaceri, politicieni, la 
adresa realizărilor obținute de România 
şi de alte țări socialiste în politica lor 
economică și în alte domenii. „Procesul 
de industrializare din Răsărit, citim în 
«Economisk Revy», organ al Asociaţiei 
băncilor din Suedia, a mers foarte rapid 
în ultimii ani. Această evoluție este cea 
care creează acum condiţii pentru un 
comerț mai mare și mai diferențiat, din 
partea ambelor părți”. 

Dar comerţul nu mai este de mult sin- 
gurul mijloc de a promova schimburile 
dintre economiile naționale a două state. 
În Suedia își face loc ideea posibilită- 
ţii unor aranjamente pentru realizarea 
cooperării în producţie cu ţările socia- 
liste. „O asemenea producție comună, 
scrie același «Economisk Revy», nu înlo- 
cuiește comerţul. Ea dezvoltă însă bazele 
desfășurării comerţului pe cîțiva ani îna- 
inte“. Suedia, conchide ziarul, nu trebuie 
să rămînă indiferentă față de aceasta. 


© Volvo produce 


Interesul acesta crescut față de viito- 
rul relațiilor comerciale ale ţării mi s-a 
conturat pe măsură ce, în cursul discuţi- 
ilor și urmărind datele statistice, am în- 
teles tot mai bine caracteristicile econo- 
miei naționale suedeze : o agricultură a 

cărei pondere regresează accentuat, o 
producție industrială modernă care de 
secole se bazează pe trei mari grupe de 
materii prime autohtone: lemnul, fierul 
şi energia apelor. Nu există zăcăminte 
însemnate de cărbune, iar țiței — de loc. 
Cea mai însemnată ramură economică 
este construcția de mașini, bazată pe ca- 
litatea renumitului Siel suedez. Aproape 
jumătate din populația ocupată în indus- 
trie și aceeași proporție din fondurile 
de bază aparțin ramurilor extractive, 
metalurgiei prelucrătoare și construcției 
de mașini ; lor le revine și 30 la sută din 
exportul suedez. 

Enumăr doar principalele produse cu 
care se mîndrește industria suedeză : rul- 
meți, instalaţii frigorifice, motoare elec- 
trice, locomotive electrice, aparate pen- 
tru industria alimentară, mașini electro- 
nice de calcul, nave. Mă opresc asupra 
unui singur producător și anume concer- 
nul „Volvo“ din Göteborg. 

„„Încă din avion, înainte de a ateriza 
pe aeroportul Torslanda, firma „Volvo“ 
își face cunoscută prezența. De departe, 
acoperind undele cenușii ale strîmtorii 
Kattegat, se zăresc coșurile și silueta 
blockhausului administrației centrale. 
Apoi se disting halele moderne, uriașul 
parc de produse finite. 

În cursul unei vizite fulger prin hala 
de montaj a camioanelor „Volvo“ mi se 
expun istoria și prezentul acestei firme 
suedeze. Concernul și-a axat producția 
pe o gamă largă de mașini și utilaje, 
motoare cu ardere internă și reactive. În 
cele 16 întreprinderi fiice se produc, aici, 
la Torslanda (Göteborg) autoturisme, 
autocamioane, motoare Diesel, vehicule 
pentru circulația orășenească şi autove- 
hicule militare ; în alte oraşe — Köping, 
Umea, Eskilstuna, Valla, Arvika, Trol- 
lhâtan se fabrică motoare pentru nave 
(inclusiv cele militare), strunguri, trac- 
toare, screpere și gredere, motoare pen- 
tru avioane, inclusiv cele cu reacţie, și 
utilaj poligrafic. Uzina și-a asigurat o 
largă cooperare pe plan naţional și inter- 
național: 1000 de întreprinderi, de 
pildă, livrează și detalii pentru autoturis- 
mele și autocamioanele Volvo. Condu- 
cerea concernului a stabilit, prin tradiţie, 
să folosească la montarea acestora pie- 
sele care se dovedesc a avea cea mai 
bună calitate pe plan mondial, schimbînd 
în acest scop furnizorii de cite ori se ivesc 
oferte de calitate mai bună, oricare ar fi 
proveniența lor. Această exigență pro- 
voacă o anumită creștere a costuri- 
lor de fabricaţie, dar asigură o calitate 
recunoscută pe plan mondial. Totodată, 
astfel se explică de ce în Suedia, deși se 
produc autoturisme din 1927, numai un 
sfert din totalul lor ( mai precis 445 000 
din cele 1793 000 existente) provine din 
producția internă, iar restul din import. 
De aceea, următoarele cifre extrase 
din anvarul băncii Enskild, nu sînt un ca- 
priciu al statisticii: în 1966, Suedia a 
exportat 125 000 din cele 187 000 de auto- 
turisme și autocamioane produse, impor- 
tind în același timp 148 000, din ţări și de 
mărci foarte diferite. Schimbul a fost 
avantajos pentru economia națională de- 
oarece exportul a constat, în general, 
din unităţi de produs cu valori mai ridi- 
cate decit cele importate. 

Acum înțeleg mîndria cu care un con- 
frate din Göteborg, într-unul din punc- 
tele cu circulația cea mai intensă, ne-a 
atras atenţia că pe străzile orașului său 
vom găsi procentul cel mai mare de 
autoturisme „Volvo“ din întreaga Suedie. 
Această ambiţie costă anual pe gâtebor- 

ghezii cumpărători de autoturisme cu 
circa 10—20 la sută mai mult decit pe cei. 

din restul ţării, procentele reprezentind - 
diferența în plus dintre prețul mașinilor 

autohtone și al celor din import. Este și 

acesta un sacrificiu pe altarul patriotis- 

mului local ! 

De altfel, acest oraș nu concurează ca- 
pitala şi restul țării doar prin numărul ri- 
dicat al autoturismelor „Volvo“. Aici se 
află, de asemenea, principalul port mari- 
tim al țării, de la care pornesc nume- 
roase linii transoceanice, importantul 
centru de cercetări și terapeutică medi- 
cală, o cunoscută universitate, un insti- 
tut tehnic. Aici „a 390 km de capitala 
așezată pe țărmul Mării Baltice, se în- 
tinde un puternic complex industrial (al 
doilea ca mărime în țară), care este gata 
să concureze și să completeze în același 
timp nu numai celelalte întreprinderi 
suedeze, dar şi pe cele de peste hotare. 


Bi Confruntări în viaţa politică 


Ne plimbăm prin Gamla Stan, orașul 
vechi, relicvă a Stockholmului de altă- 
dată. Trecînd prin fața palatului regal 
am aflat că regele și familia sa se află în 
ltalia. A fost pentru prima, dar şi pentru 
ultima oară cînd monarhia a survenit 
în discuții cît timp am stat în Suedia. A- 
ceasta însă mi-a sugerat o imagine, pe 
care o cred plastică, a vieții politice 
suedeze: existența unui triptic poli- 
tic — dominația economico-socială a 
burgheziei, un guvern social-democrat 
(de 35 de ani) și o monarhie constituțio- 
nală în care regele, ca șef al statului, 
ocupă o poziție tot mai mult reprezenta- 
tivă şi simbolică. 

Am auzit în Suedia o maximă care 
spune : instituțiile vechi se atrofiază și 
dispar de la sine. Se discută în acest spi- 
rit despre necesitatea sau inutilitatea ca 
Riksdagul să dispună de două Camere, 
știut fiind că una, Camera superioară, 
este pur simbolică, aparținînd unor re- 
laţii care de mult nu mai acţionează în 
societatea suedeză contemporană. Pare a 
se contura o majoritate care se pro- 
nunță pentru sistemul parlamentului uni- 
cameral. 

Cinci partide politice activează în viața 
politică a ţării. Ele sînt reprezentate în 
parlament astfel: socialiștii (113 locuri), 
liberalii (43), partidul de centru (35), con- 
servatorii (33), comuniștii (8). În afară de 
comuniști, în problemele politice practice 
între cele patru partide nu există cit de 
cît vreo diferență serioasă. Așa se ex- 
plică faptul că dinamica structurii repre- 
zentanței parlamentare s-a modificat ex- 
trem de puțin în ultimii 45 de ani. Din 
1932, socialiștii au format mereu guver- 
nul, fie singuri, fie în coaliție cu alte 
grupări. Dacă acceptăm fenomenele de 
suprafaţă, greu s-ar putea crede că în 
asemenea condiţii ar avea loc transfor- 
mări mai serioase pe terenul acestui ra- 
port de forțe stabil. 

Şi totuşi, în ciuda acestei stabilități, în 
prezent, se pun probleme deosebit de a- 
cute. Am văzut cum guvernul este pus 
în fața deciziei de participare sau nu, și 
în ce condiţii politice, la Piaţa comună. 
Singură, problema economică ar părea 
rezolvabilă fără dificultăți deosebite. 
Combinată însă cu aspectul ei politic, 
neutralitatea suedeză devine încetul cu 
încetul un obiect al pasiunilor electorale. 

O altă problemă economică, de data 
aceasta internă, vine să se adauge pe 

talerul dificultăților guvernului. Este pro- 
blema stabilității economice, a menținerii 
nivelului de trai, a asigurării ritmului de 
dezvoltare în viitor. În acest domeniu, 
guvernul a fost nevoit să ia o serie de 
măsuri mai puțin populare (printre care 
majorarea diferitelor impozite indirecte), 
măsuri care au stimulat cercurile de afa- 
ceri, dar pentru care guvernul este criti- 
cat de partidele din opoziţie. 

În alegerile comunale din 1966, social- 
democrații au pierdut teren. Oricit de 
mică a fost regresiunea lor, acest fapt a 
încurajat opoziția, care speră ca în ale- 
gerile pentru Riksdag, din 1968, să poată 
să-și consolideze pozițiile și să obțină, 
eventual, chiar formarea unui guvern de 
coaliție burghez. 

În acest context o importanţă crescindă 
capătă poziția comuniștilor care, chiar 
numai cu cele 8 mandate, pot exercita 
în prezent o anumită influență asupra 
raportului de forțe între cele două gru- 
pări politice principale. Analizind posi- 
bilitățile sale și contribuția pe care o 
poate aduce, partidul a formulat sarcina 
unirii grupărilor de stînga pentru a con- 


~ tracara acțiunile opoziției burgheze coa- 


lizate și a împiedica formarea unui gu- 
vern al acesteia. Partidul social-demo- 
crat, deși acceptă în mod tacit sprijinul 
comuniștilor, nu s-a dovedit încă a fi 
pregătit pentru adoptarea unei formule 
comune de colaborare cu aceștia. To- 
tuși, noțiunea de „stingă socialistă“, ca 
plaiformă de discuţie şi acțiune pentru 
diferite grupări de stinga, devine astăzi 
tot mai mult o realitate în viața politică 
suedeză. 

În luna octombrie, a apărut la Stock- 
holm cartea unui tinăr economist suedez, 
Leif Backlund, care încearcă să creeze 
un curent de opinie favorabil apropierii 
Suediei de problemele europene, în spi- 
ritul politicii franceze al cărei adept se 
declară. Autorul preconizează o modifi- 
care radicală a politicii externe a ţării 
sale, vrind s-o vadă participînd activ la 
ceea ce el numește o Europă indepen- 
dentă de marile blocuri, curățată, în par- 
tea ei occidentală, de „atlantismul“ de 
pînă acum, stăpînă pe destinele sale. În 
aceste condiţii, scria Backlund, toate tă- 
rile scandinave, dezatlantizate și ele, îm- 
preună cu Suedia, ar urma să-și prezinte 
împreună candidatura în Piaţa comună. 

Pledoaria tinărului autor nu are șanse 
să ducă neîntirziat la revirimentul dorit 
de el, dar este poate un semn al pre- 
ocupărilor ce cuprind anumite cercuri, 
care își pun problema în ce mod poate 
contribui mai activ Suedia la rezolvarea 
marilor probleme ale continentului euro- 
pean, pe care le pune epoca noastră. 
Prin unele acțiuni — vizite în Europa ră- 
săriteană, activitatea alături de ceilalți 
coautori ai rezoluţiei privind relațiile de 
bună vecinătate în Europa — diplomația 
suedeză se străduiește, de altfel, să răs- 
pundă acestor preocupări. 

Părăsești Stockholmul cu impresia că 
în ciuda aparentei lipse de pasiuni în 
viața politică și economică a ţării, acțio- 
nează totuși forțe care cu tenacitate își 
croiesc drum și încadrează țara tot mai 
mult în circuitul problemelor majore ale 
actualității. Poate tocmai în aceasta 
constă substratul consensurilor și con- 
troverselor pe care le întilnești și încerci 
să le descifrezi în cursul unei călătorii, 
fie chiar scurtă, în Suedia. . 

Radu Cosașu 


Cine a ucis-o 


pe 
Shirley Temple? 


Căderea în alegerile din California a 
doamnei Black — a celei numite în 
adincul memoriei noastre Shirley Temple 
— e o dovadă în plus că multe mari 
și mici nenorociri ale omului vin din 
orgoliul său nechibzuit de a-și repudia 
copilăria, sentimentele și logica acelei 
vîrste. Omul matur e tare mindru că „nu 
mai e copil” și nu știe ce să mai facă 
pentru a ucide amintirea copilului din 
el — cînd, de fapt, o adevărată inteli- 
genţă matură ar trebui să-i murmure că 
nu-i nici o scofală în această vanitate 
și nici o bijuterie nu se găsește la capă- 
tul acestui omor. Eu sînt gata să pariez 
la 10 contra 1 cu orice bookmaker din 
Las Vegas că dacă această doamnă de 
39 de ani și-ar fi adus aminte cu oare- 
care emoție că a avut 5 ani și a fost 
cîndva fetiță — o fetiță care aducea alte 
fetițe în starea de transă de a-și boteza 
păpușile Shirley Temple în jocurile „de-a 
mama și de-a tata“ cu băieței care se 
îmbrăcau frumos, duminica, plecînd s-o 
vadă la cinema — dacă deci doamna 
Black n-ar fi uitat că a fost Shirley Tem- 
ple, dinsa ar fi cîștigat alegerile din cir- 
cumscripția San Mateo. Agenţia „France 
Presse“ îmi dă dreptate,  telegrafiind 
înaintea alegerilor: „Shirley Temple ar 
trebui să beneficieze de prejudecata fa- 
vorabilă a numeroșilor alegători rămași 
fideli celei care a fost pentru o întreagă 
generație de americani «copilul-ado- 
rat»“... 

Dar nu, doamna Black a fost prima 
care n-a vrut să rămînă fidelă acestei 

imagini și și-a început campania cu o 
idee catastrofală : „Nu Shirley Temple 
candidează, ci eu, d-na Black!“ O idee 
catastrofală — ca-n Shakespeare — 
cheamă alte idei catastrofale. În loc să 
deschidă scenariile filmelor cu „copilul- 
adorat“ și să extragă de acolo frazele 
copilărești cu care rupea inimile, d-na 
Black s-a lansat în declarații macabre : 
„Nu sînt nici uliu, nici porumbel, sînt o 
bufniță !” Bine, doamnă — ar fi trebuit 
să-i spună orice consilier — dar cu o 
asemenea idee nu ar învinge în alegeri 
nici Greta Garbo. În loc să se inspire 
direct din duioșia lui Heddy, fetița mun- 
ților — insuportabilă, ce-i drept, unor 
critici de cinematecă, însă lumea, se știe, 
nu-i formată din cronicari cinematogra- 
fici, pogte spre binele ei — doamna 
Black joacă dur pe femeia-strateg, fe- 
meia-gropar, roluri pentru care se cere 
ceva mai mult decit o vocație naturală: 
„Președintele ar trebui să asculte în mai 
mare măsură de experții săi militari. 
Posibilele noastre obiective în Vietnamul 
de nord au fost bombardate într-un pro- 
centaj prea redus“. În loc să-și amin- 
tească de fetița care bătea step pe pian, 
d-na Black visează la lady Macbeth: 
„De ce nu am minat portul Haifong ?” 
lată o întrebare gingașă pe care însă 
un artist nu prea are voie s-o pună. În 
mintea mea Marlene Dietrich n-ar fi pu- 
tut semna un decret pentru înființarea 
camerelor de gazare. Am prejudecăți, 
desigur, dar la ideea că artiștii — comici 
şi necomici — nu sînt cei mai indicaţi 
să îndemne la organizarea riguros mili- 
tară a măcelurilor, îmi vine greu să 
renunţ. 

Dar dacă d-na Black n-a fost nici- 
odată artistă ? 

Dacă d-na Black n-a fost niciodată 
Shirley Temple ? 

Dacă Shirley Temple a murit de mult, 
într-o lume care a mai păstrat din copilă- 
rie doar jocul „de-a uliii și porumbeii” ? 

Atunci totul e clar și nu mai rămîne 
decit să ne întrebăm, în buna tradiţie a 
titlurilor psihanalitice „en vogue” în 
America : 

Cine-a ucis-o pe Shirley Temple ? 


— Nu-l pot da la o parte. Este ri- 
nocerul alb, animalul lui de casă 
(Din Daily Mail) 

Ne îndreptam spre acest oraș, capitală 
a Republicii Volta Superioară, cu o cu- 
riozitaie ce creștea pe măsură ce ținta 
călătoriei noastre se apropia. Avionul, un 
Douglas bireactor, ce nu depășea 600 km 
pe oră, ne purta cu un vuiet puternic la 
7000 de metri înălțime, pe deasupra u- 
nui peisaj în care, din cînd în cînd, re- 
cunoșteam parcă. imaginile reproduse de 
pe fotografiile transmise de sondele lu- 
nare. Străbăteam continentul african de 
la Lomé spre nord-est, traversind Tropi- 
cul Cancerului și, cu fiecare kilometru 
parcurs spre interiorul acestei lumi încă 
atit de puțin cunoscute de noi, privirea 
cuprindea ondulaţii tot mai largi de te- 
ren, lipsit, în acel anotimp, de vegetație, 
punctat de fundurile cenușii ale lacurilor 
şi albiile riurilor aproape secate, între- 
rupt de movile de pămînt abia percep- 
tibile. 

Era spre sfîrşitul lui aprilie, perioada 
cea mai călduroasă și uscată a anului 
în aceste regiuni; ea precede iarna tro- 
picală (iunie-octombrie), în timpul căreia 
ploile abundente învolburate de năpraz- 
nicele tornade (furtunile de iarnă la tro- 
pice) formează lacuri noi, le scoate din 
matcă pe cele existente, umflă pînă la 
revărsare riurile. În perioada martie-mai, 
însă, asupra întinderilor de pămînt din 
Republica Volta Superioară (vast platou 
preponderent silicios, înclinat de la nord 
spre sud, cu o altitudine medie de 300 m), 
soarele îşi asumă rolul unei pompe aspi- 
ratoare. Şuvoaiele formate de ploile din 
iarnă își varsă în fluviul Niger sau în 
albiile celor trei Volte (Neagră, Albă și 
Roşie) ultimele unde (scăpate efectului 
deshidratant al harmatanului ce însoțește 
din noiembrie pînă în februarie calda 
primăvară tropicală), iar lacurile scad, 
lăsînd o masă viscoasă de mil, ce se 
întăreşte cu timpul pînă la pietrificare. 

Cu puțin timp în urmă, văzusem flu- 
viul Volta în Ghana, la numai cîțiva 
kilometri de vărsarea lui în Atlantic și, 
traversînd podul pe autostrada modernă 
ce duce spre granița togoleză, ne impre- 
sionase debitul apelor sale, nu mai mic 
şi nici mai îngust decît al Dunării noas- 
tre la Vadul Oii, în iulie. Aveam să ne 
dăm seama, însă, că, în toiul verii tro- 
picale, rețeaua de apă a riurilor și lacu- 
rilor din interiorul continentului african 
este asemenea unei picături de apă în- 
tr-un pahar, în raport cu întinderile măr- 
ginașe aflate în bătaia fierbinte a soare- 
lui. ...O primă așezare cu locuințe ce 
par mici, roșii, întrerupe peisajul obiș- 
nuit și simțim că avionul pierde din înăl- 
time. Peste cîteva minute vom ateriza la 
Ouvagadougou. Ni se anunţă și tempe- 
ratura la sol: 51 de grade Celsius! 


„SERVIŢI ZEMOȘI DE APRILIE!“ 


Aeroportul internațional de la Oua- 
gadougov, poarta aeriană a Republicii 


Volta Superioară, este în linii mari simi- 
lar construcțiilor de aceeași utilizare din 
majoritatea celorlalte țări africane de 
curînd independente: o aerogară im- 
punătoare, modernă, recent construită, cu 
nelipsitul magazin de artizanat, un res- 
taurant cu o largă terasă la etaj, cu o- 
bişnuita instalaţie radar deasupra turnu- 
lui de control. Toate încăperile aeropor- 
tului sînt climatizate. În așteptarea ba- 
ajelor, sîntem îndemnați să servim (în 
una aprilie) pepeni galbeni la gheaţă, 
cultivați pe malul lacului din apropie- 
rea capitalei, sau jumătăţi mari, plate, de 
papaia, tot un fel de pepene galben, cu 
miezul mai roșcat, mai puțin aromat și 
mai apos, rod al arborilor cu același 
nume. La ieșirea din aeroport, localnici 
cu pielea ca abanosul (o nuanţă de ne- 
gru intens, ce nu o întilnești decit la 
populațiile din centrul Africii), îmbrăcaţi 
în halate comode, ne îmbie să cumpă- 
răm banane, fructe mango, rodii, ara- 
hide, portocale, mandarine, fistic, roș- 
cove. 

Funcţionarii birourilor de frontieră se 
dovedesc operativi şi competenți, și ast- 
fel în mai puțin de un sfert de oră de 
la sosire ne găsim în taxiul dotat și el 
cu aparat de aer condiționat, pornind 
cu viteză spre centrul orașului. ariig 
asfaltată, bordată cu arbori masivi, dar 
singulari (spre deosebire de „Bois de 
Boulogne” promenada răcoroasă, pu- 
ternic umbrită, ce aveam să o întîlnim 
la o altă margine a orașului), șerpuiește 
pe o întindere de teren roșiatic, cu o 
vegetație săracă. Ici-colo, patriarhale lo- 
cuințe-cetăţi, construite din pămînt. Sint 
case în formă de cub, cu pereți groși și 
acoperiș din pămînt, fără ferestre și nu- 
mai cu o ușă acoperită de o perdea din 
țesătură de bumbac viu colorată. În ju- 
rul casei, o curte de 20—30 metri pa- 
trați. Casa și curtea sînt împreijmuite cu 
un zid, de asemenea din pămint. „În 
sezonul cald, noaptea dormim afară, sub 
cerul liber și de aceea ne împreimuim 
curțile“, ne spune surizind șoferul. În 
timpul nopții, pereții caselor pierd din 
căldura înmagazinată peste zi, așa încît 
în cursul dimineții în interiorul caselor 
este o temperatură mai scăzută decit 
afară. Spre prînz, însă, pămîntul acu- 
mulează căldura toridă, greu de su- 
portat. „Ce putem face, orice alt mate- 
rial de construcție în afara pămîntului 
este scump în condițiile noastre“. 

Pe măsură ce te apropii de centrul ca- 
pitalei voltaice care, așa cum ni se spu- 
ne, a sărbătorit recent pe cel de al 
150 000-lea locuitor al ei, locuințele din 
pămînt încep să se îngemăneze cu cele 
din cărămidă, cedindu-le treptat locul. 
Se detașează edificiile administraţiei, pa- 
latul prezidențial și guvernamental, clă- 
direa masivă a moscheii principale ca şi 
cea a catedralei catolice (numărul vol- 
tezilor musulmani este de aproximativ 


E Silvian Petrescu 


8 ori mai mare decît al celor trecuți la 
creştinism la îndemnul misionarilor euro- 
peni, în timp ce aproape 80 la sută din 
populația țării a rămas adeptă a rituri- 
lor tradiționale animiste), hotelul modern 
„Independence“ cuvînt atit de drag popu- 
lației tinerei republici, noul hotel Be- 
nin etc. 


UN ÎMPĂRAT LOCAL ACORDĂ 
AUDIENȚE iN CAPITALA REPUBLICII 


Principalul punct de atracție pentru 
turiști îl constituie la Ouagadougou pa- 
latul lui Moro-Naba, împăratul Mossisi- 
lor, cea mai veche, mai numeroasă și 
mai renumită populație de vrednici agri- 
cultori din Republica Volta Superioară. 
Grupaţi în regiunile de savană Ouaga- 
dougou, Ovahigonya, Kaya, Koudougou, 
Tenkodogo, Mossisii numără peste două 
din cele circa cinci milioane de locuitori 
cît însumează întreaga populație a tării, 
trăind şi astăzi constituiți în sate-fomilii 
conduse de un șef patriarhal. Căpetenia 
tradițională a populației Mossis, împăra- 
tul din Ouagadougou, aparține unei fa- 
milii care domnește de peste novă se- 
cole, întemeindu-și autoritatea pe un sis- 
tem de organizare ce datează din vre- 
muri străvechi. Conservatorismul acestei 
organizări, paradoxale în cadrul unei 
țări cu formă de guvernămiînt republi- 
cană, este — ni se spune — deosebit de 
greu de dezrădăcinat. Se poate afirma 
fără putință de tăgadă — ne spunea un 
funcționar european din administrația 
națională voltaică — că din 1836, anul 
colonizării acestui teritoriu de către tru- 
pele franceze, și pînă la începutul aces- 
tui deceniu, cînd Volta Superioară și-a 
dobindit independența, nimic nu îndrep- 
tățește să se afirme că s-ar fi produs 
vreo modificare, cît de neînsemnată, în 
cutumele organizatorice și de concepție 
ale Mossisilor, cu toate că populația res- 
pectivă dispune de o pătură de intelec- 
tuali formați la izvoarele culturii mo- 
derne. 

Ca și regele Ashanților din Republica 
Ghana (care, conform istoriei orale, își 
întemeiază puterea pe un tron „de pro- 
veniență divină”, expus în copie la mu- 
zeul Ashanti pe care am avut prilejul 
să-l vizităm la Kumasi, lîngă Accra), îm- 
păratul Moro-Naba acordă, atunci cînd 
se află la palatul său din Ouagadougou, 
audiențe celor ce vor să-l vadă, relatin- 
du-le despre istoria de milenii a popu- 
laţiei Mossis. Ca și celelalte două capete 
încoronate existente în Republica Volta 
Superioară, regii populațiilor Yatenga (în 
nord) şi Fada-N'Gourma (in est), înrudite 
cu Mossisii, însă numărind ambele abia 
cca. 200 000 persoane, Moro-Naba nu ia 
parte la viața politică a țării, fiind subor- 
donat, ca orice alt cetățean al statului, 
autorității guvernului republican și rezu- 
mîndu-se doar la primirea onorurilor și 


Ouagadougou. Sediul președinției 
Republicii Volta Superioară 

Pescari din Volta Superioară 


Blocuri de sare 
puse în vînzare 
într-o piată din 

Ouagadougou 


La o şcoală din 
capitala țării 


a 


a darurilor tradiționale din partea celor. 
lalți șefi cutumieri Mossisi. 

In afară de populațiile amintite, în Re- 
publica Volta Superioară trăiesc încă a-! 
proape 80 de diferite alte populații, mai! 
mult sau mai puțin înrudite, care vorbesc 
tot atitea dialecte. În ciuda acestor de- 
osebiri etnice și lingvistice, populațiile 
care trăiesc pe teritoriul Voltei Superioa- 
re s-au întîlnit în anii stăpînirii coloniale 
pe același front comun al luptei pentru 
independenţă. 


ISTORIE MODERNĂ ÎN 
BAZINUL VOLTELOR 


Populaţia fostei colonii, integrată pină 
nu de mult în Africa Occidentală Fran- 
ceză, a luptat îndelung pentru sliberarea 
de sub jugul colonial. Locuitorii tinerei 
republici sînt mîndri de faptul că, înce- 
pînd de la 5 august 1960, aparțin unei 
țări independente și luptă pentru conso- 
lidarea ei, în primul rînd prin crearea 
unei economii proprii. Pe această linie 
însă greutățile sînt extrem de mari, da- 
torită atît moștenirii unei economii ru- 
dimentare, cit și condițiilor unei așezări 
geografice dificile din punct de vedere 
al căilor de transport. Țara nu are ieșire 
la mare. Transporturile rutiere pe cămile, 
iar în ultimul timp în măsură tot mai lar- 
gă cu autocaravanele, reprezintă mijlo- 
cul principal de asigurare a fluxului de 
schimburi comerciale. Țara este legată 
printr-o cale ferată numai cu Republica 
Coasta de Fildeș (1 145 km). Costul ridi- 
cat al transportului influențează negativ 
prețul produselor, în sensul dstermină- 
rii unui preț urcat la produsele importate 
şi al unuia scăzut-la cele exportate. 

Din același motiv, al condițiilor de 
transport, ca și al lipsei resurselor hidro- 
energetice, valorificarea superioară a bo- 
găţiilor minerale ale țării rămîne încă 
o problemă deschisă. Două instalații cu 
o capacitate redusă exploaiează zăcă- 
mintele de aur de la Poura și pe cele de 
fier de la Tiara. Dar Republica Volta 
Superioară dispune și de bogate zăcă- 
minte de mangan cu o concentratie me- 
die de 50 la sută, evaluate la peste 10 
milioane tone, de zăcăminte de crom, 
granit, ca și de minereuri de cupru și 
cositor. În condiţiile actuale, scriu publi- 
cațiile de specialitate, valorificarea ulti- 
melor două minereuri ar putea fi deose- 
bit de rentabilă datorită prețului ridicat 
al acestor produse pe piața mondială. 
Autoritățile țării nu au avut încă posi- 
bilitatea să întocmească o hartă minera- 
logică exactă și completă, din lipsa fon- 
durilor și mijloacelor necesare studiilor 
şi prospecțiunilor aferente. Singurele ac- 
tivități industriale sînt reprezentate pînă 
acum printr-o fabrică de ulei rafinat, unt, 
turte şi săpun din arahide, situată la Bo- 
bo-Dioulasso (capitala economică a tă- 
rii, cu o populație de cca. 70000 locui- 
tori), -o fabrică de decorticat orez care 
funcționează la Sisalia, cîteva ateliere de 
egrenat bumbac la Bobo-Dioulasso și 
Ouagadougou, citeva fabrici de băuturi 
gazoase și bere („Bravolta”, marca de 
bere fabricată în Republica Volta Supe- 
rioară este deosebit de apreciată), două 
mici tipografii, o fabrică de cărămizi, | 
una de cherestea și binale. 

O problemă principală a Republicii 
Volta Superioară o constituie apa pota- 
bilă și apa în general. Din suprafața de 
300 000 kmp (300 milioane hectare) cit 
însumează țara, aproape cinci milioane 
sînt utilizate pentru culturi agricole — 
sorg, mei, orez, porumb, manioc, cartofi, 

şi pe terenuri cu un gra 
mai scăzut. O serie de măsuri luate de 
autorități, după dobindirea independen- 
tei, pe linia popularizării metodelor a- 
grozootehnice moderne, a irigațiilor, pre- 
cum și a formării de cadre de specialişti 
urmăresc creșterea și îmbunătățirea cali- 
va a producției agricole și a șepte- 
ului. : 

O bogăţie importantă a țării o consti 
tuie fondul forestier, situat în bazinele 
Kourtiagou, Bantioli și Nobore, care cu- 
prinde, după ultimele evaluări, aproxi- 
mativ 2,25 milioane hectare, îndeosebi 
arbori de savană. Se întreprind eforturi 
pentru selectionarea, protejarea și dez- 
voltarea parchetelor apte pentru recol- 
tarea de lemn de cherestea și pentru a- 
tragerea de investiții în acest sector. 

IÎncasări importante în bugetul de sta 
provin de pe urma activității turistice, 
generată îndeosebi de trofeele cinege- 
tice ce se pot recolta din aceste tinu- 
turi (elefanți, lei, antilope, hipopotami, 
boi zebu, crocodili, maimuțe, pisici săl- 
batice). În plus, sezonului ploios din tă- 
rile situate în afara zonei ecuatoriale, 
tropicale și subtropicale, îi corespunde în 
Republica Volta Superioară sezonul cel 
mai prielnic excursiilor, ceea ce atrage o 
parte însemnată din zecile de mii de tu- 
rişti ce vizitează în acel sezon țările de 
coastă ale Africii tropicale și ecuatoriale. 
Numeroși turiști sînt atrași de pitorescul 
dansurilor, mășştilor şi costumelor ori- 
ginale, proprii acestor meleaguri. Cum 
vizitele respective sînt posibile numai cu 
ajutorul mijloacelor de transport închi- 
riate de aerocluburile și societățile de 
autoturisme locale, iar benzina adusă de 
pe coastă revine extrem de scump, este 
ușor de aflat cărei pături de turiști îi 
sînt accesibile asemenea excursii. Aceas- 
ta cu atit mai mult cu cit trofeele cine- 
getice pot fi scoase din țară numai con- 
tra unei taxe ridicate, la care se adaugă 
cheltuielile transportului aerian, extrem 
de mari. 

Autoritățile naționale au trecut la ela- 
borarea unor planuri de dezvoltare a 
economiei, accentul punindu-se pe valo- 
rificarea, la un grad de rentabilitate su- 
perioară, a surselor de materii prime 
existente în țară şi pe străduință de a 
descoperi prin cercetări minuțioase altele 
noi. Proiectele de dezvoltare au în-ve- 
dere, printre altele, adincirea colaboră- 
rii tinerei republici cu țările interesate și, 
îndeosebi, întărirea cooperării politice și 
economice  interafricane. Împreună cu 
Republicile Niger, Coasta de Fildeș și 
Dahomey, Republica Volta Superioară a 
constituit Consiliul Antantei Africane, la 
care a aderat ulterior și Togo. Prin in- 
termediul acestui Consiliu, au fost înche- 
iate, după cum se știe, o serie de acor- 
duri de cooperare cu Franţa, Republica 
Volta Superioară nesemnind însă acea 
parte a acordurilor referitoare la pro- 
blemele militare. 

Tot pe linia cooperării interafricane, 
încă de la 9 iunie 1959, Volta Superioară 
a devenit membră a Uniunii  Vamale 
Vest-Africane (din care fac parte și re- 
publicile Dahomey, Coasta de Fildeș, 
Mali, Mauritania, Niger și Senegal) și a 
Organizației Comune Africane și Mal- 
gașe. Volta Superioară este, în același 
timp, membră asociată a Pieței comune. 
În ultimul timp, în Volta Superioară, ca 
şi în celelalte țări africane de curind in- 
dependente, cîştigă tot mai mult teren 
ideea lărgirii sferei colaborării interna- 
tionale, necesitatea unei prezențe active 
a țării, pe toate planurile, în concertul 
larg al națiunilor lumii. 


Reproducem după ziarul 


„El Moudjahid“ 


fragmente din discursul pronunțat de preşe- 
dintele Houari Boumedienne la 1 noiembrie, 
cu ocazia celei de-a XIil-a aniversări a Zilei 


Revoluţiei algeriene. 


PREOCUPĂRI ACTUALE 


O retrospectivă obiectivă asupra eta- 
pei pe care am depășit-o de curind ne 


permite următoarea constatare : chiar 
dacă nu au fost soluționate o serie de 
probleme legate de dezvoltarea țării și 
de realizarea tuturor proiectelor noastre, 
au fost obținute totuși rezultate în ma- 
joritatea domeniilor abordate. Instituţi- 
“le de stat fiind fundamentul oricărui edi- 
ficiu şi principalul instrument pentru re- 
alizarea obiectivelor noastre, adaptarea 
lor la exigenţele acestei sarcini repre- 
zintă condiția primordială pentru succe- 
sul proiectelor noastre actuale și viitoare. 
De la 19 iunie am acordat o atenție mai 
mare refacerii lor, refacere ilustrată în 
special prin reorganizarea comunală. 
Desfășurarea alegerilor — la începutul 
anului — a avut drept rezultat crearea 
adunărilor populare comunale, pentru 
prima dată după 1830. tu 

Cea de-a doua etapă a acțiunii de re- 
considerare a tuturor instituțiilor de stat 
va fi reorganizarea departamentelor, 
măsură în curs de elaborare. Această 
reformă radicală va afecta toate eșa- 
loanele ierarhiei administrative, inclusiv 
organele centrale ale țării. Reorgani- 
zarea preconizată va fi pe măsura obiec- 
tivelor noastre revoluționare legate de 
dezvoltarea țării şi construirea unei so- 
cietăți noi, caracterizate prin fraternitate 
şi dreptate socială. 

Aceste obiective nu vor fi însă atinse 
decit dacă vor participa la realizarea 
lor toți cetățenii și daca binefacerile 
aduse de ele vor cuprinde toate regi- 
unile țării. Guvernul a hotărît să ajute 
în special regiunile sahariene și de 
munte, căci succesul revoluției și garan- 
tarea continuității sale depind de dez- 
voltarea regiunilor rămase în urmă și de 
ștergerea dezechilibrului economic exis- 
tent între zonele bogate și cele sărace. 
Din acest motiv, am construit aproximativ 
20 de noi spitale în aceste regiuni și am 
efectuat lucrări de aprovizionare cu apă 
a numeroase sate de munte. Vom com- 


pleta aceste acțiuni prin instalarea unor 
rețele de gaz și electricitate în aceste 
sate și în toate regiunile greu accesibile. 
În momentul de față, întreprindem efor- 
turi pentru deschiderea. unor noi drumuri 
asfaltate, pentru instalarea unor rețele 
de telecomunicații — căi ferate, tele- 
raf, telefon — destinate legării loca- 
ităților îndepărtate, mai întîi între ele, 
apoi cu capitala și cu celelalte centre mai. 
importante ale țării. Aceste măsuri vor 
da viaţă regiunilor de munte și sahari- 
ene sărace, permițindu-le să beneficieze 
de diverse proiecte economice, vor în- 
sufleți piețele locale, vor încuraja schim- 
burile în domeniul economic și social, 
ca și formarea unei anumite conștiințe 
politice... 

Guvernul a adoptat, de asemenea, o 
nouă metodă de abordare a probleme- 
lor care se pun prin hotărîrea de a 
merge la fața locului pentru a găsi 
soluțiile imediate sau de perspectivă, 
după caracterul de urgență al proble- 
melor. Consiliul de Miniștri își va tine în 
curind lucrările la Batna, după cum 
anul trecut le-a ținut la Ovargla, și va 
face acest lucru și în alte ee ir rămase 
în urmă, ori de cite ori va fi nevoie, în 
același spirit și pentru a atinge aceleași 
obiective. Această metodă de lucru a de- 
venit necesară din cauza decalajului con- 
siderabil dintre regiunile bogate și cele 
sărace, decalaj care nu constituie numai 
un obstacol major pentru dezvoltarea 
țării în ansamblul ei, ci și un prejudiciu 
adus justiției sociale și drepturilor popu- 
lațiilor. care au consimțit să facă mari 
sacrificii pentru succesul revoluției noas- 
tre... 

Pe plan economic și financiar, efortul 
guvernului s-a orientat către aplicarea 
recomandărilor Consiliului revoluției cu 
privire la însănătoșirea gestiunii econo- 
mice și financiare, consolidarea sectoru- 
lui socialist, extinderea sectorului public 
şi elaborarea planului național de dez- 
voltare, plan a cărui acțiune dinamică 
va relansa economia noastră și va sti- 
mula activitatea întregii țări. Eforturile 
pe care nu am încetat să le desfășurăm 
de la 19 iunie încep să-și dea roadele. 
Astfel, a fost realizat echilibrul bugetu- 
lui, pentru prima dată de la cucerirea 
independenței, respectind obligația pe 
care ne-am asumat-o de a pune capăt 
degradării finanțelor noastre. Cheltuielile 
nu ne mai depășesc de acum înainte po- 
sibilitățile. Visteria statului a rambursat 
aproape toate datoriile sale, achitindu-se 
de obligațiile avute față de bănci. 

Însănătoșirea finanțelor și ameliora- 
rea gestiunii financiare și economice nu 
constituie scopuri în sine, ci mijloace 
adecvate pentru creșterea producției și 
degajarea unor noi credite. Ele vor fi 

utilizate în special pentru resorbția șo- 
majului și în lupta împotriva presiunii 
monopolurilor străine. De aceea, guver- 
nul a hotărit plasarea sub controlul sta- 
tului a sectoarelor-cheie legate de credit, 
asigurări și toate operațiunile monetare, 
în scopul creșterii resurselor pe care le 
investesc în marile obiective. 

După restructurările în domeniul finan- 
țelor efectuate în 1966, efortul guvernu- 
lui s-a orientat în 1967 spre activitatea 
de planificare, care a permis punerea la 
punct a primului plan național de dez- 
voltare. Planul este de o importanţă ca- 
pitală pentru emanciparea economică și 
socială, deoarece reprezintă nu atit o 
sumă de proiecte, ci mai ales alegerea 
unei metode globale în dezvoltarea vi- 
itoare a obiectivelor, ce va avea loc în 
funcție de căile și mijloacele adecvate. 
El a fost conceput în strinsă legătură cu 
grija pentru construcția unei economii na- 
tionale independente, fiind bazat pe res- 
pectarea priorităților în realizarea pro- 
iectelor și găsind în el însuși mijloacele 
necesare pentru o dezvoltare continuă. 
Economia noastră, în situația sa actuală, 
nu constituie o bază suficient de solidă 
pentru eliminarea subdezvoltării. Ea ră- 
mîne, încă din nefericire, caracterizată 
prin dependența sa, deoarece a fost con- 
struită pe baza intereselor unei minori- 
tăți bine definite, în epoca în care tara 
noastră nu producea nici zahăr, nici te- 
sături și nici chiar articolele de primă ne- 
cesitate pentru consum. Baza economiei 
noastre era axată pe producția și ex- 
portul vinurilor. Este una dintre nenumă- 
ratele probleme moștenite din perioada 
colonială şi care ridică atitea obstacole 
în cale dezvoltării noasire. Guvernul este 
însă hotărit să-i găsească o soluție, ca 
și celorlalte sechele, pentru a pune capăt 
dependenţei economice. 

Este, de asemenea, evident că toate 
proiectele economice elaborate înainte 
de independenţă nu corespundeau inte- 
reselor țării. De aceea, trebuie reconsi- 
derate toate bazele și structurile pe care 
se sprijină economia noastră ; astfel, pla- 
nificarea dobindește o importanţă capi- 
tală, deoarece ne permite să extindem 
revoluția la domeniul economic și să ori- 
entăm diversele sectoare ale producției 
în funcție de nevoile și interesele națio- 
nale, ținînd seama de factorul timp și 
bazîndu-ne pe noi înșine... 

Potrivit acestei politici revoluționare, 
am hotărît să consolidăm unul dintre 
cele mai importante sectoare ale econo- 
miei noastre: acela al energiei, unde 
am obținut rezultate importante în sec- 
toarele exploatării, producţiei, transpor- 
tului, distribuției și prelucrării resurselor 
noastre. Producţia noastră petrolieră a 
crescut anul acesta cu 15 la sută față de 

anul trecut și totul concordă în a dove- 
di că ea își va menține mersul ascen- 
dent. Aceasta ne-a îndemnat să înce- 
pem construcția celei de-a patra con- 
ducte petrolifere care va lega regiunea 
de zăcăminte din sud-est (Mesdăr) cu 
Skikda. În 1968 va începe instalarea con- 
ductei de gaze Hassi R'mel — Skikda, 
care va fi încheiată la sfîrșitul anului 
1970 şi va avea, în faza finală, o capaci- 
tate de transport de ordinul a 12 mili- 
arde m.c. 

Resursele noastre energetice vor fi fo- 
losite, de asemenea, în industria petro- 
chimică, domeniu în care am depășit 
prima etapă, prin începerea-în acest an 
a construcției uzinei de amoniac și îngră- 
șăminte azotoase de la Arzew. Această 
unitate va juca un rol important în dez- 
voltarea noastră economică, producția 
sa anvală urmînd să atingă în 1969 can- 
titatea de 800 000 tone îngrășăminte azo- 
toase, cifră ce va acoperi nevoile țării 
pentru fertilizarea pămiînturilor sale și 
dezvoltarea agriculturii. În afară de a- 
ceastă uzină, mai avem și alte proiecte 
în domeniul exploatării resurselor noas- 
tre energetice, ca rafinăriile de petrol de 
la Arzew și Skikda, complexul pentru 
fosfaţi de la Annaba și complexul petro- 
chimic de la Skikda. 

Paralel cu efortul întreprins în domeniul 
industriei petrochimice, guvernul a ela- 
borat o serie de proiecte pentru constru- 
irea unui ansamblu de unităţi industriale 
destinate producţiei și prelucrării mărfu- 
rilor alimentare (rafinării de zahăr, fa- 
brici de conserve de fructe, de îmbuteli- 
ere a apelor minerale etc.) răspindite pe 
întreg teritoriul țării. 

Unitatea principală care va încununa 
ansamblul eforturilor noastre și va face 
ca țara să pășească realmente în era in- 
dustrială va fi, fără îndoială, ccmplexul 
siderurgic de la Annaba. El va începe să 
producă în cursul anului viitor, iar con- 
strucția întregului ansamblu se va încheia 
la începutul anului 1970. Inițial, producția 
va fi de aproximativ 400000 de tone 
de oțel anual, urmînd ca în 1970 să 
atingă 2 milioane tone anual. 

În momentul de față, avem în vedere 
o etapă nouă în industrializarea țării 
noastre, prin crearea unui important 
complex de construcții mecanice, care 
va produce anual 5000 tractoare peniru 
modernizarea agriculturii, 10 000 motoare 
Diesel, un mare număr de vechicule de 
turism și transport, diverse mașini-unelte 
necesare în industrie și agricultură. A- 
ceste unități industriale vor satisface ne- 
voile noastre urgente în materie de echi- 
pament industrial și vor permite exploa- 
tarea materiilor prime, miniere, petroliere 
și a gazelor naturale, de care dispunem... 
Ele vor contribui, de asemenea, la resor- 

birea șomajului și la dezvoltarea econo- 
mică a tuturor regiunilor. 

Simbioza între energie, mecanică și 
oțel ne va permite realizarea revoluției 
noastre industriale și parcurgerea unor 
noi paşi pe calea dezvoltării. Grija 
noastră constantă este legată însă de re- 
voluția agriculturii. Sectorul agricol se va 
dezvolta într-un viitor apropiat grație 
ajutorului furnizat felahilor pentru mo- 
dernizarea metodelor lor de muncă. Ei 
vor fi încurajați prin dotarea cu maşini- 
unelte moderne, acordarea de împrumu- 
turi, sporirea suprafețelor cultivabile 
amenajate și fertilizate cu îngrășăminte 
azotoase, extinderea canalelor de irigație 
și construirea de baraje. Formarea de 
cadre tehnice competente ne va ajuta 
în atingerea obiectivelor pe care ni 
le-am fixat. 

Dezvoltarea economică și renașterea 
țării noastre în diferitele domenii se ba- 
zează, în esenţă, pe proiectele elaborate 
în domeniul industrial și agricol. Reali- 
zarea lor depinde, în primul rînd, de edu- 
carea și formarea cadrelor. lată de ce 
acordăm întreaga atenție acestui dome- 
niu vital și-i consacrăm o mare parte a 
mijloacelor materiale și umane. Ținind 
seama de toate aceste imperative, statul 
consacră anual un sfert din bugetul săv 
de funcţionare educației și extrage din 
bugetul pentru echipament sumele nece- 
sare pentru construcția de școli. Totuși, 
în ciuda noilor construcţii școlare și a 
marelui efort de recrutare a profesorilor 
algerieni sau provenind din ţările fră- 
teşti și prietene, nu am reușit încă să 
facem față dificultăților inerente numă- 
rului crescînd al copiilor de vîrstă șco- 
lară. În domeniul învățămîntului superi- 
or am accelerat înființarea unei universi- 
täti la Oran, căreia i se va adăuga cu- 
rind cea de la Constantine... 

Limba arabă constituie unul dintre ele- 
mentele personalității noastre și modali- 
tatea ei de expresie... Învățămiîntul, chiar 
dacă este de un înalt nivel, nu poate fi 
real decit cînd este național, educația 
rămînînd incompletă dacă nu este dobîn- 
dită în limba țării... lată de ce cadrele 
partidului și funcționarii de stat trebuie 
să învețe în mod obligatoriu limba na- 
țională... Guvernul a hotărît instituirea 
unei comisii naționale compusă din re- 
prezentanţii tuluror organismelor admi- 
nistrative ale țării, pentru a pune bazele 
necesare concretizării acestui obiectiv... 

Mai există un sector principal al acti- 
vității noastre naționale, o veritabilă pia- 
tră unghiulară a acestei activități: Ar- 
mata Naţională Populară. Pe lîngă efor- 
turile pe care le desfășoară pentru re- 
organizarea ei, statul pregăteşte în mo- 
mentul de față aplicarea serviciului mili- 
tar obligatoriu, care va intra în vigoare 
în cursul anului viitor. 

Secţia de asamblare a mașinilor pen- 
tru industria textilă la 
structoare de maşini 
provincia Santung 

Expoziţia agricolă din Pekin 


Citești mii de pagini despre China ve- 
che și nouă, despre istoria ei frămîn- 
tată, despre evenimentele și faptele con- 
temporane și încerci să-ți aiga o ima- 
gine cit mai clară și mai coerentă. Apoi, 
într-o bună zi, ajungi pe meleagurile în- 
depărtate ale acestei țări de dimensiuni 
continentale și poţi confrunta noțiunile 
dobindite indirect cu realitatea vie. 

China, septembrie 1967. Din vălmăşa- 
gul impresiilor inedite nu-i ușor să des- 
prinzi trăsăturile esențiale ale acestei 
lumi în permanentă mișcare. Experiența 
este, prin forța lucrurilor, limitată : ceea 
ce vezi din goana mașinii, ceea ce afli 
vizitind citeva întreprinderi din trei-patru 
orașe, asistind la spectacole și discutind 
cu tovarășii care te însoțesc în călătorie. 
Privind însă cu atenție în jur, încercînd 
să pătrunzi dincolo de aparențe, ajungi 
să sesizezi citeva caracteristici de cea 
mai mare însemnătate. Una din dificul- 
tățile întimpinate constă în faptul că în- 
făptuiri remarcabile se ascund citeodată 
sub o înfățișare exterioară extrem de 
modestă. 


Treaptă cu treaptă 


Am lipsit din Pekin numai 16 zile, timp 
în care am străbătut trei provincii ale 
Chinei nord-estice și centrale: Heilun- 
tian, genan, Sansi. La întoarcere, capi- 
tala Republicii Populare Chineze ne-a 
arătat un chip nou : se pregătea pentru 
marea sărbătoare a întregului popor chi- 
nez, cea de-a 18-a aniversare a procla- 
mării republicii populare. Pretutindeni 
apăruseră tradiționalele podoabe sărbă- 
torești, vestitele lampioane chinezești, 
inscripții, pancarte. Colorate toate în to- 
nuri calde de roșu și galben, puneau ac- 
cente vesele pe fondul auster al acestui 
oraș cu alură impunătoare. Diversitatea 
stilurilor arhitectonice ale principalelor 
clădiri era reliefată într-un chip original 
noaptea, cind șiraguri de mii de becuri 
le desenau contururile. Am urmărit ma- 
rea demonstrație de 1 octombrie de la 


Accelerator electrostatic fabricat de 
uzina de maşini electronice „Avan- 
garda“ din Șanhai 


una din tribunele Pieței Tian Men. Pe 
toată adîncimea pieței, de la monumen- 
tul lui Sun Yat-sen pînă la bulevard, se 
întindea un covor de iarbă foșnitoare 
de un verde-viu, înconiurînd o imensă 
grădină de flori care îşi schimba necon- 
fenit înfățișarea : mereu alte lozinci în 
caractere chinezești, desene simbolice, 
cifre marcind aniversarea, desenate de 
corolele din hirtie colorată fluturate de 
oameni invizibili. Ca și orașul lor, locui- 
torii. Pekinului își dezbrăcaseră și ei 
hainele de lucru pentru a veni la mani- 
festație în strălucitoare cămăși albe sau 
în costumele multicolore ale miilor de 
echipe artistice de amatori. 

Carele alegorice mi-au amintit de tot 
ceea ce văzusem în întreprinderile pe 
care le-am vizitat la Pekin și în alte 
orașe. Ştiam acum că fiecare realizare, 
fiecare cucerire a poporului chinez în 
lupta pentrù prosperitatea patriei este re- 
zultatul unui lung șir de eforturi labo- 
rioase, cativa mărturia  ingeniozită- 
tii şi perseverenţei sale. În toate între- 
prinderile pe care le-am vizitat se tinde 
stărvitor atit spre sporirea producției și 
a productivităţii, cît și spre atingerea și 
depășirea celor mai înalți parametri teh- 
nici pe plan mondial. Pentru a ajunge la 
mecanizare și automatizare, o întreprin- 
dere trebuie să urce treaptă cu treaptă, 
înlocuind continuu uneltele și mașinile 
vechi, neproductive, prin altele din ce în 
ce mai perfecționate. Sint secții în care 
mașina veche funcționează încă alături 
de cea nouă și asta îţi dă posibilitatea 
să înţelegi mai bine deosebirea. E un 
fenomen care se întilnește frecvent în 
fabrici, fie ele mari sau mici, din indus- 
tria ușoară sau din industria grea. 

La uzina de aparate de măsurat din 
Harbin am văzut un instrument de mă- 
sură care, pentru a ajunge la înaltul 
grad de precizie de astăzi, a trecut trep- 
tat prin zece etape. Într-o vitrină se păs- 
trează cîte un exemplar din fiecare formă 
intermediară, alături de cele trei micro- 
metre care le-au precedat pe cel cu pre- 
cizia de o sutime de milimetru. Au trecut 
16 ani de la înființarea acestei uzine, 
una din cele 153 construite în-primul cin- 
cinal, și este cert că în acest interval a 
progresat mult. 

La fabrica de creioane din Tzinan (nu- 
meroasele sortimente sînt exportate în 
40 de țări) vezi muncitoare care potri- 
vesc rapid cu mina grafitul în scobiturile 
viitoarelor creioane. După cîțiva pași dai 
de o mașină care efectuează aceeași o- 
perațiune automat, cu o viteză incompa- 
rabil mai mare. 

Istoria acestei fabrici este ilustrativă 
pentru obstacolele pe care au trebuit și 
trebuie încă să le depășească oamenii 
muncii din China spre a-și făuri o eco- 
nomie proprie. În 1951, 40 de şomeri s-au 
gindit să pună la un loc cei 800 de yuani 
ai ajutorului dat de stat și să înighebeze 
un atelier de creioane. Lucrau, firește, cu 
mijloace foarte rudimentare. În 1954, a- 
telierul lor a fost declarat fabrică de im- 
portanță orășenească şi i s-a atribuit 
amplasamentul unei vechi fabrici de că- 
rămizi. Atit de bolovănos, de neregulat, 
de accidentat era pămîntul încît singurul 
petic neted nu avea decit dimensiunile 
unui teren de baschet. Oamenii nu s-au 
speriat : l-au nivelat și apoi au început 
construirea atelierelor. S-au limitat mai 
întîi la spațiul strict necesar producţiei. 
Pentru că nu aveau nici o sală de întru- 
nire, își țineau ședințele într-un vechi 
cuptor de cărămizi dezafectat. Treburile 
începuseră să meargă binișor. Compa- 
rindu-şi însă activitatea cu cea a altor 
întreprinderi din țară, salariaţii fabricii 
şi-au dat seama că producția lor este 
încă de calitate inferioară, iar producti- 
vitatea mică, pentru că foloseau mai a- 

les munca manuală. A fost inițiată o miş- 
care de înnoire tehnică în cadrul căreia 
au fost introduse circa 140 de inovații, 
s-au construit și adaptat 41 de mașini. Și 
așa, valoarea globală a producției a 
crescut din 1952 pînă în 1966 de 50 de 
ori. În momentul de faţă, la Tzinan se 
produc cele mai bune creioane din Chi- 
na, 40 la sută dintre ele fiind destinate 
exportului. 

n incinta Uzinei de strunguri nr. 2 din 
Pekin este în curs construirea unor hale 
noi. Constructorii sînt înșiși muncitorii 
metalurgiști care își consacră o parte din 
timpul liber extinderii propriei lor uzine. 
Fac totul cu miinile lor, așa cum au fă- 
cut continuu în cei 18 ani de la elibe- 
rare, pentru a dezvolta capacitatea de 
producție a întreprinderii, cîndva un mic 
atelier de reparat arme al gomindaniști- 
lor. În anii puterii populare s-a transfor- 
mat în fabrică civilă, dar mijloacele teh- 
nice vechi nu permiteau la început să se 
producă dăcit piese simple — șuruburi, 
pompe de apă etc. — toate de calitate 
inferioară. În 1953 au fost realizate pri- 
mele strunguri orizontale simple, în 1958, 
primele mașini de alezat cu randament 
superior. Muncitorii și-au construit secţii 
noi. Din 1960 produc mașini de alezat 
universale de înaltă precizie și strunguri 
universale. Citeva din creațiile lor, ne 
spun ei cu mîndrie, pot rivaliza cu cele 
mai moderne mașini similare din străină- 
tate. Nici unul dintre pașii străbătuți n-a 
fost ușor. O secţie nouă, a cărei construc- 
ție a durat jumătate de an, a fost insta- 
lată temporar în vechile dormitoare ale 
muncitorilor necăsătoriți. Condiţiile de 
lucru din această secție fiind considerate 
nesatisfăcătoare, paralel cu producția 
progresează și zidirea halelor de care 
am amintit. 

Problema atingerii celor mai înalte 
standarde tehnice, obținute indiferent un- 
de în lume, reprezintă o preocupare ge- 
nerală. La uzina de aparate de măsurat 
din Harbin, care fabrică peste 130 de sor- 
timente, instrumentele de tăiat și măsurat 
simple cedează treptat locul celor de 
înaltă precizie. Mai bine de 20 de apa- 
rate complexe de mare precizie pentru 
măsurători optice (de pildă un microscop 
universal ventru verificarea insiru vente- 
lor) sînt, ni se spune, la nivelul maxim 
al tehnicii mondiaie. 

De la munca manuală la mica meca- 
nizare, apoi la mecanizarea complexă și, 
în sfirșit, la automatizare, fiecare secție 
a fiecărei fabrici a trecut sau trece prin 
toate etapele. Adesea, diversele forme 
coexistă încă, ceea ce explică deosebi- 
rile în privința productivității și faptul 
că, în timp ce unele secţii lucrează în 
trei schimburi, altele țin pasul cu ele lu- 
crînd numai în două schimburi. La fila- 
tura și țesătoria de in din Harbin, bună- 
oară, secția în care se scarmănă și piap- 
tănă materia primă, complet automati- 
zată, furnizează în dovă schimburi des- 
tule fire pentru ca filatura și cele 600 de 
războaie ale țesătoriei să aibă ce lucra 
din plin în trei schimburi. Și invers, la fa- 
brica de creioane din Tzinan, secția de 
pregătire a materiei prime abia pridi- 
dește în trei schimburi să ofere materia- 
lul necesar celor două schimburi ale sec- 
țiilor prelucrătoare. 


Secretul unor performanţe 


Expoziția industrială a orașului Şanhai 
demonstrează, prin cele 6000 de expo- 
nate ale ei, performanțele muncitorilor 
chinezi. Microrulmenții cu diametrul de 
un milimetru, care rezistă la temperaturi 
înalte și la 100000 de turații pe minut, 
sînt produși într-o fabrică înființată în 
1960 în localul cu totul necorespunzător 

al unei vechi țesătorii. Presa hidraulică 
de 12000 de tone, un colos cu înălțimea 
de 24 de metri care prelucredză 250 de 
tone de materie primă dintr-o dată, a fost 
creată în 1961 de muncitori fără expe- 
riența mașinilor gigantice. Ei au construit 
piese de dimensiuni medii, le-au sudat în 
subansambluri și, apoi le-au unit pe ace- 
eași cale. 

Miini subțiri, nervoase, îndeminatice. 
Cu miinile sale sensibile și agile, munci- 
torul chinez produce lucruri de mare va- 
loare. Și totuși, preferă să nu se încrea- 
dă în rezultatele strădaniei sale înainte 
de a le verifica prin mijloace obiective. 
La Uzina de strunguri nr. 2 din Pekin, 
controlul tehnic de calitate este în răs- 
punderea fiecărui muncitor în parte. La 
alte fabrici însă, funcționează secţii de 
control bine dotate și extrem de preten- 
țioase. Am văzut cum se efectuează la 
Fabrica de tricotaje nr. 2 din Şanhai ve- 
rificarea cu lupa. Înainte de a intra în 
atelierele de asamblare, piesele compo- 
nente ale viitoarelor pulovere și jachete, 
destinate exportului, sînt studiate minuțios 
pentru a li se descoperi eventualele de- 
fecte ascunse. Pentru un stilou „Stan- 
dard” sau „Templul cerului“ fabricat la 
Harbin sînt necesare 16 piese complexe. 
Cele peste 100 de operații prin care avu- 
rul, platina, aluminiul, cauciucul, masele 
plastice, oţelul inoxidabil sînt convertite 
în excelente instrumente de scris sînt su- 
pravegheate îndeaproape de echipele de 
control, dotate cu aparataj modern de 
verificare. Cind stiloul ajunge la amba- 
laj, este cert că va corespunde din toate 
punctele de vedere; penița sa scrie la 
fel, indiferent în ce poziţie ar fi ținută, 
nu se usucă oricît de mult ai lăsa stiloul 
deschis și așa mai departe... 

Pină unde merge această adevărată 
obsesie a amănuntului desăvirșit, dato- 
rită căreia meșteșugarii și muncitorii chi- 
nezi sînt cunoscuți în întreaga lume ? As- 
tăzi, încă, țara care a dat omenirii bu- 
sola și hirtia mai păstrează secrete teh- 
nice nepătrunse de nimeni dinafara ei. 
Aşa este, de pildă, taina jocurilor de ar- 
tificii. 

În seara zilei de 1 octombrie ne-am re- 
luat cu toţii locurile în tribune pentru a 
asista la spectacolul nocturn în cinstea 
aniversării republicii. Timp de două ore, 

e un arc de cerc, de dimensiunile curcu- 
eului, străvechea artă chinezească a 
jocurilor de artificii ne-a demonstrat 
toate potențele ei. La Pekin, artificiile nu 
sînt simple explozii de scintei colorate 
care cad în ierbă spre pămînt. Ele alear- 
gă în sus, în jos, lateral, șerpuiesc, se 
despart, își schimbă luminozitatea și cu- 
loarea, se îmbină într-un chip dinamic 
imprevizibil, pentru a alcătui zeci de ta- 
blouri vii. Apar uriașe crizanteme albe 
cu virfurile petalelor mov, apoi întreg ce- 
rul este acoperit de flori de liliac. Spice 
de grîu aurii așteaptă să fie secerate. 
Scorpioni strălucitori fug în toate direc- 
tiile. Verdele copacilor se acoperă de 
promoroacă, pentru ca o clipă mai tîr- 
ziu să nu mai vezi decit o ninsoare cal- 
mă. Fluturii dansează, păsărelele își iau 
zborul spre înălțimi și în timp ce le ad- 
miri le auzi și ciripitul. Fişii perfect verti- 
cale alcătuiesc policandre suspendate la 
mare înălțime. Dintr-o dată, întreg ori- 
zontul este luminat de zig-zag-urile ful- 
gerelor, însoțite de tunete puternice. Apoi 
iarăși înfloresc flori de toate culorile. 
Programul a cuprins aproape o sută de 
întruchipări diferite ale luminii în miş- 
care... 

Impresionați de această revărsare de 
frumos, am părăsit într-un tirziu piața, 
gîndind că oamenii muncii din China so- 
cialistă, consacrindu-și în continuare efor- 
turile înfloririi patriei, vor putea să ob- 
țină realizări din ce în ce mai remar- 


cabile. 
Felicia ANTIP 

ZGĪRIE-NORII EUROPENI 


În apropierea oraşului Glasgow, din 
nordul Angliei, a fost inaugurat recent 
primul cartier cu zgîrie-nori din Europa 
— un ansamblu cu imobile de cîte 35 de 
etaje, care cuprind un total de 1356 de 
apartamente. O uzină, a cărei putere este 
de 2000 MW, a fost construită exclusiv 
pentru nevoile cartierului. Oraşul bel- 
gian Oostende, care se pregătea să preia 
supremația în ce priveşte înălţimea 1mo- 
bilelor din Europa, a rămas în urmă cu... 
un etaj. Palatul Europa-Centrum, care 
se clădește acolo, are numai 34 de etaje 
şi va fi gata anul viitor. 


r 


FARUL INTERZ!S 


Cea mai înaltă clădire din lume — 
Empire State Building din New York 
(419 de metri) — a devenit şi cel mai 
mare far din lume. Acum doi ani, în 
jurul ultimelor etaje (72—102) s-a mọn- 
tat o rețea de proiectoare coordonate de 
un creier electronic, care produce o 
imensă flacără luminoasă, vizibilă de la 
80 de km depărtare, Acesta este, după 
cum au denumit-o specialiştii, o super- 
lumină deasupra oceanului de lumină 
din marea metropolă americană. Se 
pare însă că „farul“ va fi interzis în 
urma deselor proteste formulate de or- 
nitologi : strălucitoarea lumină cauzează 
moartea a mii de păsări care, în trece- 
rea lor prin zona proiectoarelor, se 
zdrobesc de pereții de oțel ai clădirii. 


ESPERANTO LA 80 DE ANI 


Pe întregul glob, 4000 organizații reu- 
nesc zeci de milioane de adepți ai celei 
mai tinere limbi, creată între 1877 şi 
1887 de medicul polonez Zamenhof, 
care acum 80 de ani şi-a publicat prima 
carte : „Limba internațională. Prefață 
și carte de studiu pentru uzul ruşilor“. 
Contrar unei păreri destul de răspin- 
dite, esperanto nu este o limbă moartă. 
Acum 80 de ani ea cuprindea 904 rădăcini 
cu ajutorul cărora se puteau forma 10 000 
cuvinte, iar astăzi are 7866 rădăcini cu 
80 000 cuvinte. Recunoscută de UNESCO 
drept „mijloc pentru schimburi cultu- 
rale internaţionale“, această limbă vor- 
bită de 73 milioane de oameni din toate 
ţările lumii este folosită în şcoli, în 
publicitatea marilor firme (Philips, 
S.A.S., Fiat, etc.) în presă, în edituri 
literare și ştiinţifice, în relaţii bancare 
şi comerciale ş.a.m.d. 


UZINĂ FLOTANTĂ PENTRU 
DESALINIZAREA APEI DE MARE 


O firmă scoțiană a pus la punct o 
uzină flotantă pentru desalinizarea apei 
de mare. Uzina, instalată la bordul unei 
nave va naviga în apropierea coastelor 
unde apa dulce este rară. Capabilă să 
producă 900 000 litri de apă dulce pe zi, 
uzina se va opri în fiecare port numai 
timpul necestar tratării apei şi umplerii 
rezervoarelor locale. 


TUTUNUL 
ÎN DEZBATERE MONDIALĂ 


De curind s-a ţinut la New York o 
conferinţă mondială cu tema „tutunul și 
sănătatea“ la care au luat parte citeva 
sute de delegaţi din 70 de ţări. Concluzia 
dezbaterilor : oficialităţile medicale şi 
administrative mai au foarte mult de 
făcut pentru ca publicul să cunoască 
pericolele rezultate din consumul țigări- 
lor. Delegații s-au pus de acord asupra 
recomandărilor ce trebuie făcute guver- 
nelor în această direcţie: interzicerea 
fumatului în localurile publice și la locu- 
rile de muncă ; restringerea plantațiilor 
de tutun și a fabricării ţigărilor ; insti- 
tuirea unui barem fiscal asupra ţigărilor, 
după conţinutul lor în nicotină şi în 
gudron ; tipărirea pe pachetele de țigări 
a unor indicații privind conţinutul lor de 
nicotină ; instituirea unui program per- 
manent de conferinţe și lecţii antitaba- 
gice în școli și universităţi ; mărirea ta- 
xelor la asigurările pe viaţă ale fumă- 
torilor. 


Închisorile mele încep pe un 
cîmp. Îmi recăpătam cunoștința 
e o brancardă întinsă pe iar- 
ă, dusă de doi soldați ger- 
mani. Sub picioarele mele, tar- 
ga era plină de sînge. Peste 
pantalon mi se făcuse un pan- 
sament improvizat. Trupul ofi- 
țerului englez dispăruse. În auv- 
tomobil, corpurile nemișcate ale 
celor doi tovarăși ai mei. Un 
german scotea fanionul de la 
automobil.  Brancardierii mei 
porniră spre Gramat. Oraşul 
mi se păruse destul de înde- 
ărtat. - Mergind alături de 
rancardă, un subofițer. 
Fusesem să arbitrez un con- 
flict între un maquis „Buckmas- 
ter” și un maquis F.T.P. La îna- 
poiere — cu 20 de minute în 
urmă —  dormitam apropiin- 
du-ne de Gramat în automobi- 
lul pe care fanionul cu crucea 
Lorenei flutura în bătaia vin- 
tului cald. Împuşcături confu- 
ze, geamul din spate se sparge, 
automobilul lovit se prăvălește 
în șanț. Şoferul, atins de un 
glonte în cap, moare apăsind 
puternic cu piciorul pe frînă. 
Omul de pază care ne însoțea 
s-a prăbuşit peste arme. Ofi- 
teru! englez a sărit din mașină, 
pe dreapta, și cade, cu mîinile 
înroşite de sînge, crispate pe 
pintec. Am sărit pe stinga și 
am luat-o la fugă, cu picioarele 
amorțite după trei ore de că- 
lătorie cu maşina. Tirul unei 
mitraliere se aude mai precis; 
automobilul mă apără de ră- 
păitul alteia. Un glonte îmi taie 
legătura de la genunchiul drept 
a jambierei, care se desfăşoară 
ca o corolă, menținută de elas- 
ticul de sub picior. Trebuie să 
mă opresc să-l rup. Un glonte 
în piciorul drept. Durere foarte 
slabă. Numai sîngele arată că 
am fost atins. Apoi îmi sucesc 
groaznic piciorul stîng. 
| 


Cei doi tipi care mă trans- 
portau ca pe un pachet nu pă- 
reau răi de loc. Dar vor veni 
alții. Era cu totul absurd. Cum 
de erau nemții la Gramat ? 

Totul avea să se sfirșească 
aici, Dumnezeu știe cum, după 
drumul făcut sub un soare stră- 
lucitor de iulie care părea să 
se înscrie în veșnicie, pe lingă 
țăranii cu miinile încrucișate pe 
sape, care mă priveau trecînd, 
şi țărăncile care își făceau cru- 
ce ca un salut funebru. Nu voi 
vedea victoria noastră. Ce sens 
avea această viață, ce sens 
va avea vreodată ? Dar eram 
cuprins de o curiozitate tragi- 
că, întrebindu-mă ce se va în- 
timpla cu mine. 

încă de la primele case, un 
şir de tancuri umplea strada. 
Francezii mă priveau cu spai- 


mă trecînd, nemții cu surprin- 


dere. Brancardierii care mă 
transportau intrară în biroul 
unui garaj. Un subofițer puse 


întrebări subofițerului care mă 
însoțea. Apoi, adresîndu-mi-se : 
— Actele dumneavoastră. 
Erau în buzunarul vestonului 
meu și mi-era ușor să ajung la 
ele. l-am întins portofelul: 
— Sint false. 
Nu a luat portofelul, dar a 
tradus cuvintele mele. Cei doi 
subofijeri se uitau ca vițelul la 
poarta nouă. Brancardierii A, 
pornit din nou. Am intrat dă-| 

1967. Autorul vorbește des- 
pre „Antimemorii“, cel mai 
mare succes de librărie al 
anului 


1945. Decorat, la Strasbourg 
de generalul de Lattre de 
Tassigny 


ANDRE MALRAUX 


ANTIMEMORII 


„Antimemoriile“ lui Andre Malraux au un motto, extras din 
textele învățăturii budiste : „Elefantul este cel mai înţele 
dintre toate animalele, singurul care își amintește de Wa A 
lui anterioare; de aceea și stă multă vreme liniștit, medi- 
tind asupra lor”. André Malraux, romancierul, nu a mai 
publicat de peste douăzeci de ani. Istoricul de artă, de 
peste zece ani. „Antimemoriile“, declară el, „sînt în între- 
gime rezultatul unui soi de accident”. Accidentul a constat, 
acum doi ani, în necesitatea unui concediu prelungit și în 
hotărîrea de a și-l petrece călătorind în acel Extrem Orient 
care exercitase o irezistibilă atracție asupra tinărului scri- 
itor de acum patruzeci de ani. „Nu prevedeam de loc, măr- 
turisește Malraux, că aveam să pornesc iar la scris — și 
aceasta chiar în momentul cînd reincepeam s-o fac. Nu pre- 
vedeam că aveam să scriu această carte care se cheamă 
«Antimemorii». Practic, s-a întîmplat deci că, deodată, am 
vrui să exprim experiența vieții mele...”. 

Dè ce „Antimemorii” ? a fost întrebat. „Pentru a marca 
bine diferența totală între ceea ce se înțelege tradițional 
prin «Memorii» şi ceea ce încerc să fac“. 

„Antimemoriile“ lui André Malraux au devenit cel mai 
mare succes de librărie al actualei stagiuni editoriale pa- 
riziene. Ne propunem să prezentăm cititorilor noștri această 
operă caracteristică a autorului „Condiţiei umane“. 

Multe pagini ale masivului volum sînt, în diferite capitole, 
consacrate experienței de combatant a autorului în cel 
de-al doilea război mondial. lată-l, de pildă, șef de maquis 
luat prizonier, preocupat paralel de acțiunea imediată 
— raporturile cu dușmanul — și de sensul profund al vieții, 
al morții, al acțiunii. 


data aceasta într-un mic Pam 
bar. Brancarda a fost așezată 
pe picioarele ei mobile. Nem- 
tii ieșiră. În broască se răsuci 
o cheie. În fața ferestrei îngus- 
te se ofla o santinelă... 

Silueta santinelei prezentă ar- 
ma. Cheia se răsuci din nov. 
Intră un ofițer care semăna cu 
Buster Keaton. 

— Ce băcat pentru biata 
dumneavoastră vamilie ! Sînteți 
catolic, nu-i așa ? 

— Da. 

Nu era momentul să fac o ex- 
punere despre agnosticism. 

— Sînt preotul catolic. 

A privit batistele însîngerate. 


— Ce băcat pentru biata 
dumneavoastră vamilie ! 

— Patimile n-au fost proba- 
bil prea plăcute pentru familia 


lui Christos, părinte. E drept că 
eu nu sînt Christos. 

M-a privit şi mai buimăcit 
decit mine. Dar la el era din 
prostie. 

— Aveţi 
bat. 

— Din nefericire. Voi fi jude- 
cat, sau nu? 

— Nu ştiu. Dar dacă aveți 
nevoie de ajutorul religiei, pu- 
teti să trimiteţi după mine. 

A deschis ușa, profilindu- se 
negru pe cerul încă strălucitor. 
Şi, ca şi cum or fi vrut să-și ia 
rămas bun, mi-a spus: 

— Totuşi e tare băcat pentru 
biata dumneavoastră vamilie... 

Caraghios preot, sau cora- 
ghioasă religie. Un fals rar 
mi-ar fi pus măcar întrebări.. 

Un subofițer mi-a făcut semn 
să ies; curtea era plină de 
soldați. Eram în stare să fac 
cîțiva pași. Subofiţerul m-a în- 
tors cu fața la perete și m-a 
pus să-mi sprijin mîinile de pie- 
trele aflate deasupra capului 
meu. Am auzit un ordin: „Ach- 
tung !“ 

M-am întors: mă aflam în 
fața unui pluton de execuție. 

— La umăr, arm! 

„Prezentaţi arm! !“ 

De obicei se prezintă armele 
acelora care urmează să fie 
împușcați. Îmi reaminteam un 
vis recent : mă aflam într-o ca- 
bină de pachebot a cărei feres- 
truică fusese smulsă ; apa tîṣ- 
nea puternic ; în fața vieții mele 
iremediabil sfirșite, care nu va 
mai fi niciodată altceva decit 
ceea ce fusese, izbucneam în- 
tr-un rîs fără sfirșit (peste citva 
timp, fratele meu Roland avea 
să-și găsească moartea în nau- 
fragiul vasului „Cap-Arcona”). 
De mai multe ori fusesem pe 
cale să mor de moarte vio- 
lentă. 

— Pentru foc, arm'! 

Am privit capetele ostașilor 
plecate pe linia de țintire. 

— Pe loc repaus! 

Soldaţii şi-au pus puștile sub 
braț şi au plecat legănîndu-se 
cu un rîs dezamăgit. 

La urma urmelor, de ce nu 
trăseseră în jurul meu? Nu 
exista nici un risc pentru alții: 
mă aflam în fața zidului. De 
ce nu crezusem cu adevărat că 
voi muri? Văzusem moartea 
mult mai amenințătoare pe dru- 
mul spre Gramat. Nu încerca- 
sem nici sentimentul, pe care îl 
cunosc bine, că se va trage 
asupra mea, nici acela a! unei 
iminente despărțiri de viață. O 


copii? m-a între- 

pi Îi e o Puia ai 0 PPE acas 
dată, cînă Saint-Exupery mă în- 
trebase ce părere aveam des- 
pre curaj, îi răspunsesem că îl 
consideram o consecință ciu- 
dată și banală a sentimentului 
de  invulnerabilitate. Saint-Ex 
aprobase, nu fără mirare. Co- 
media la care asistasem recent 
nu atinsese în mine acest sen- 
timent.  Aureola, ceremonialul 
ei, nu erau oare acelea ale 
morții ? Sau poate nu crezi în 
moarte decît după ce un to- 
varăş a căzut alături de tine ? 
M-am întors în hambar, care 
începea să-mi devină familiar. 
M-am culcat iar. Apoi a intrat 
un ofițer însoțit de doi soldați 
care au ridicat brancarda. Am 
ieşit cu toţii. Sublocotenentul 
nu era un ofițer tinăr: avea 
peste 40 de ani. Era înalt, drept, 
roșcat, scorțos. Bărbierit. A tre- 
cut înaintea brancardei și nu 
l-am mai văzut decit din spate. 
` Ne îndreptam spre infirme- 
rie. O infirmieră m-a privit cu 
ură. Maiorul A infirmierii, care 
văzuseră multe, m-au pansat 
cu grijă. Brancarda a pornit din 
nou. Am coborit cu toții într-o 
pivniţă. Ştiam la ce servesc piv- 
nițele. „Ziua va-fi grea“, spu- 
nea Damiens. Nu. Am ieșit din 
peme am parcurs aproape un 
ilometru — și Gramat nu este 
un oraş mare. Pretutindeni 
tancuri. În fața brancardei, lo- 
cuitorii fugeau. Am ajuns la o 
fermă cam izolată și am intrat 
în pivniţă. O grapă, cazmale, 
furci de lemn. Văzusem în 
timpul campaniei din 1941 ase- 
menea pivnițe fără vîrstă, dar 
nu-mi dădusem seama cît sea- 
mănă aceste unelte (în special 
grapa) cu instrumentele de tor- 
tură. Cortegiul a pornit din nov, 
apoi iar s-a oprit în dovă 
locuri asemănătoare. Aveam 
impresia că umblu în căutarea 
unui decor pentru o scenă de 
tortură. Probabil că soldații se 
adunaseră, căci nu-i mai ve- 
deam. Singurătate, un oraș lo- 
cuit de tancuri adormite, case 
mobilate cu furci și cu grape de 
agăţat cadavrele. După cinci 
minute, brancardierii s-au oprit. 

— Kommandatur, a spus sub- 
locotenentul. 


Ne aflam la „Hôtel de 
France“. Aici era „cutia de 
scrisori“ a  maquis-ului. Ger- 


manii tocmai evacuaseră lumea 
din biroul hotelului. Patroana 
se afla la casă. Păr alb, trăsă- 
turi regulate, guler cu balene: 
o directoare de pensiune. O 
văzusem de dovă ori. 

— Îl cunoaşteţi ? a întrebat-o 
germanul la întîmplare. 

— Eu? nu, a răspuns ea 
distrată, aproape fără să mă 
privească. 

— Şi dumneavoastră ? 
întrebat pe mine. 

— Maquisarzii nu locuiesc la 
hotel, din păcate ! 

Biroul era despărțit de micul 
hol printr-o balustradă scundă. 
Sublocotenentul s-a așezat în 
spatele biroului.  Brancarda 
mea a fost depusă pe dalele 
negre și albe, fără să i se ri- 
dice picioarele. În cameră a 
intrat un soldat, cu un bloc- 
notes în mînă. M-a privit mai 
mult cu curiozitate decit cu os- 
țilitate și s-a așezat la stinga 
ofițerului. Strada era îngustă și 
luminile electrice fuseseră deja 


m-a 

aprinse. Grefierul, cu fruntea și 
bărbia în afară, avea un cap ca 
o fasole ; anchetatorul avea un 
cap de vrăbioi: nasul cîrn, 
gura mică și rotundă. Nu pă- 
rea neamt decît după părul 
roșcat, tuns perie deasupra ure- 
chilor clăpăuge. 
— Actele dumneavoastră ? 
M-am ridicat, am făcut un 
pas și i-am” întins portofelul. 
Apoi m-am culcat la loc: sin- 
copa se apropia. Totuși eram 
lucid, căci partida începuse. 
— Am spus colegului dum- 
neavoastră că actele mele sînt 
false... 
Vrăbioiul 
tenţie. Buletin de 
permis de circulaţie și alte ni- 
micuri pe numele de Berger. 
mie de franci în bancnote. 
O fotografie a soției și fiului 
meu. A făcut din toate un teanc 


le examina cu a- 
identitate, 


mic, pe care l-a pus lingă 
portofel. 

— Vorbiţi germana ? 

— Nu. 

— Numele, prenumele și ca- 
litatea dumneavoastră ? 

— Locotenent-colonel Mal- 
raux, André, zis colonel Ber- 


ger. Sînt șeful militar al aces- 
tei regiuni. 

A privit, uimit, vestonul meu 
de ofițer fără galoane. Ce năs- 
cociri aștepta ? Fusesem captu- 
rat într-un automobil avînd un 
drapel tricolor cu crucea Lo- 
renei. 

— Ce organizație ? 

— De Goulle. 

— Aveţi... prizonieri, 
așa ? 

Avea accentul german din 
nord, aspru, de loc „teutonic“. 
Interogatoriul era ameninţător, 
dar nu agresiv. 

— Unitatea pe care o co- 
mand în mod direct, cam o 
T j 

— Cum sînt tratați ? 

Grefierul, care stenografia, 
și-a pus creionul jos. 

— Îşi petrec timpul jucînd di- 
ferite jocuri și primesc aceeași 
hrană ca și oamenii noștri. 
Pentru ei, războiul s-a sfirșit. 

Vrăbioiul se întreba dacă îmi 
băteam joc de el, deși nu avea 
impresia. 

— Se așteptau să vadă săl- 
batici în zdrențe — i-am spus 
eu — și au dat peste soldați 
în uniformă. 

— Parașutați ? 

— Nu: maquisarzii francezi. 

— Unde sînt? 

— Cine: prizonierii ? 

— E același lucru. 

— Totuși maquisarzii sînt mai 
numeroşi decit prizonierii. 

— Unde sînt ? 

— Din fericire, habar n-am. 
Să fim clari. Se aflau în pă- 
durea Siorac. De cel puțin două 
ore, oamenii mei știu că mă 
aflu în mîinile voastre. De o 
oră și jumătate, succesorul meu 
a preluat comanda, și este ofi- 
ter de stat major. În momentu! 
de față, în tabără nu a mai 
rămas nici un singur soldat, 
nici de-al nostru, nici de-al 
vostru. 

A căzut pe gînduri. 

— Ce profesie aveţi în viața 
civilă 2 

— Profesor și scriitor. Am ti- 
nut conferințe la universitățile 


nu-i 

„germane. La Marburg, la Leip- 


zig, la Berlin. 
rofesor, asta sună serios. 

— Ştiţi în mod sigur limba 
germană. Dar asta nu are im- 
portanță. 

— Prima mea carte, „Die 
Eroberer” („„Cuceritorii”), a fost 
tradusă de Max Claus. 

Max Claus, devenit nazist, era 
un fel de subsecretar de stat 
al lui Goebbels. Interlocutorul 
meu părea din ce în ce mai 
nedumerit. A început să se 
joace de-a șoarecele și pisica. 
După zece minute, i-am spus: 

— Domnule locotenent, cred 
că ne pierdem timpul. De obi- 
cei, interogați prizonieri care 
afirmă că sînt nevinovați, sau 
care sînt în mod real, şi aveți 
sarcina să-i faceți să mărturi- 
sească. Eu n-am nimic de măr- 
turisit: din ziua. armistițiului 
sînt dușmanul vostru. 

— Dar armistițiul a fost sem- 
nat de mareșalul Pétain ! 

— Aşa e, nu de mine... Deci 
sînt un franc-tiror. Deci mă pu- 
teți împușca — după ce veti 
cîntări consecințele. În rest, ad- 
junctul meu a comandat Legiu- 
nea Străină în Maroc, eu am 
comandat... în alte părți, și 
maquis-ul nostru nu este un 
maquis de amatori. Nu avem 
nici un singur punct de întil- 
nire. Nu avem contacte decit 
pe drumuri libere, păzite de pa- 
tru pindari. Forțele germane nu 
au luat niciodată prizonier un 
singur soldat de-al meu. Mă 
aflu aici deoarece ați efectuat 
o mişcare strălucită, iar eu 
m-am aruncat ca un idiot sub 
focul mitralierelor voastre. Dar, 
capturindu-mă, aţi declanşat 
dispozitivul de alarmă : pînă la 
100 km spre nord, toate postu- 
rile de comandament au fost 
evacuate. Pentru a afla mări- 


mea forțelor noastre — ca şi, 
de altfel, felul în care sînt tra- 
taţi prizonierii germani — nu 


aveți decit să faceți apel la mi- 
liție. Şi puteți să torturați pe 
soldații mei, dacă reușiți să 
prindeți vreunul, fără să aflați 
nimic de la ei, deoarece nu șiiu 
nimic : toată organizarea nous- 
tră se bazează pe faptul că nici 
un om nu poate ști cum se va 
comporta dacă va fi torturat 

— Wehrmachtul nu tortu- 
rează. 

— În plus, o unitate ca a 
voastră, în cazul că este gru- 
pată toată divizia, are alte tre- 
buri. 

M-a întrebat unde se aflau 
vechile noastre posturi de co- 
mandament și i-am citat cas- 
tele părăsite de colaboraționiști 
sau luminișuri în care va găsi 
săpături și urme de focuri. Nici 
o vorbă despre pădurile de ste- 
jari pitici, pe care germanii le 
credeau inutilizabile. Cit des- 
pre identitatea conducătorilor 
celorlalte maquis-uri, Gestapoul 
și miliția cunoșteau numele lor 
conspirative la fel de bine ca 
mine, iar eu știam numele lor 
adevărate tot atît de puțin ca 
ele. (Cel puțin în privința unora 
dintre ei...) Vrăbioiul primise în 
mod sigur ordin să mă trateze 
ca prizonier de război. Dar era 
de la sine înțeles că toate aces- 
tea nu erau decît începulul. Am 
vorbit despre maquis. Am în- 
groșat efectivele noastre. Inte- 

rogatoriul se transforma în con- 
versație. z 

Cei doi germani au plecat — : 
poate să ia masa de seară? Ti 
De cealaltă parte a despărțirii S 
dinspre hol, eram păzit de o F: 
santinelă : nu o vedeam decît EA 
pînă. la genunchi. Uneori spo- pi 
rovăia : prin micul hol treceau = 
mulți germani. Aș fi vrut să mă A; 
gîndesc, dar numai interogato- 
riul reuşise să mă mobilizeze : 
m-am lăsat pradă epuizării. 

Ora 9? seara. (Deasupra bi- 
roului se afla o pendulă mare.) 
Au sosit alți doi germani cu 
hirtii, probabil un rezumat al AI 
interogatoriului meu. Mi-au pus ; 
întrebările care îmi fuseseră 
puse mai înainte și la care am 
dat aceleaşi răspunsuri. Ca să a 
controleze ? Nici o importanță. 
Apoi au plecat. 

Peste trei sferturi de oră s-au 
auzit zgomote de cizme. Ușiţa 
dinspre hol, de obicei împinsă 
brusc, s-a deschis încet. Un co- 
lonel s-a așezat la birou. Nu 
avea secretar. Semăna cu cei 
care îl precedaseră. Nu, mi se 
părea numai, pentru că nu 
eram obișnuit să văd oamenii Sea 
de jos în sus. Dar avea părul “d 
alb. v] 

— Ce sperați? m-a între- A 
bat el. 3 

— De la acţiunea noastră mi- 283 
litară sau de la... destinul Ri 
meu ? =; 

— De la acţiunea dumnea- > LE 
voastră. = 

— Să vă întirziem, firește. E 

A dat din cap, ca și cum ar 
fi aprobat sau ar fi vrut să pa: 
spună : chiar așa și bănuiam. 5 

— De ce efectuaţi distrugeri A 
pe care le putem repara re- head 


Ac pa ta af ae 


pede ? i 
— Aşa prevede planul. $ 
(Dar, uneori, le efectuam așa zA 

şi pentru că nu reușeam să lu- ; 

crăm mai bine.) ->A 


— Nu ați luptat în 
războiului trecut ? 

— Eram prea tînăr. Buletinul i 
meu de identitate e fals, dar Š 
data naşterii e exactă: 1901. 3 

— Dar la războiul actual aţi hr: 
luat parte ? j 

— Do. - P: 

— În ce armă ? i 

— La tancuri. 

(Şi ce tancuri! Dar asta nu-l 
privea. leri, le invidiam pe ale 
lui.) Îmi privea distrat actele. 


cursul k 


— Maquisarzii dumneavoas- 
tră au arme anticar ? n 
— Da y 


Era imposibil ca Gestapoul să 
nu știe că de peste o lună Lon- 3] 
dra parașuta bazuci. Deci știa g 
acest lucru, sau, mai exact, îl 
bănuia. Or, în pădure, tancu- 
rile nu pot fi acoperite decît de 
infanterie. Diviziile blindate Ș 
germane dispuneau de infante- 
rie purtată ; dar dacă rămînea 
în camioane, ea nu apăra 
tancurile împotriva  bazucilor, 
și dacă apăra tancurile de am- 
bele părți ale drumului, ele nu 
puteau să înainteze decit la 
pas. Interlocutorul meu nu pă- 
rea surprins, și nici măcar prea 
interesat. Mai degrabă curios. 
Dorise să vadă un ofițer din 
aceste  maquis-uri misterioase 
de care era înconjurat ? Regă- 
sea încă o dată armata fran- 
ceză, amintirile de la Verdun ? 


(Va urma) 

în lumea ştiinţei 


Experiențele și descoperirile medicale din ultimii ani în ce privește 
mecanismul funcționării creierului au dat naștere unor teorii diferite în 


cercurile științifice și medicale. 


Reproducem după revista italiană „Europeo” un amplu reportaj semnat 
de Andrea Barbato, care prezintă stadiul actual al cercetărilor în acest 
domeniu pe baza opiniilor exprimate de eminenți oameni de ştiinţă din 


numeroase tări. 


„Continentul 


„Operația Creier” se desfășoară ac- 
tualmente în toată lumea. Pe căi diferite, 
oamenii de știință se apropie de acest 
al „șaselea continent“, încă foarte puțin 
cunoscut. Rezultatele sînt nesigure, uneori 
contradictorii sau dezamăgitoare, ade- 
sea greu de încadrat într-o explicație ge- 
nerală satisfăcătoare. 

La Institutul de Tehnologie din Califor- 
nia, profesorul Roger Sperry examina 
comportamentul unui epileptic asupra că- 
ruia doctorul Philip Vogel de la White 
Memorial Hospital din Los Angeles a 
executat o îndrăzneață intervenție chirur- 
gicală, împărțindu-i creierul în două 
părți, tăindu-l exact la jumătate. Cele 
două emisfere separate funcționau inde- 
pendent una de alta : fiecare cu memo- 
ria sa, informațiile sale, danzante sale. 
Fiecare din cele două jumătăți formează, 
deci, o minte completă: 

Din punct de vedere medical, operația 
este pe jumătate nereușită, pentru că epi- 
lepsia nu se transferă, cum se sperase, 
în numai una din cele două jumătăți, aju- 
tind pacientul să depășească atacurile 
cu ajutorul emisferei intacte. Dar studiul 
comportării care urmează acestei alte- 
rări a anatomiei cerebrale îi sugerează 
lui Sperry concluzia, nu mai puțin impor- 
tantă decit cele care se vor naște miine, 
impusă de clasica leucotomie a portu- 
ghezului Egaz Moniz (care și-a dat sea 
ma că, tăind fibrele nervoase anterioare, 
se elimină adesea chiar și obsesiile şi 
ideile fixe ale unui psihopat). În experi- 
mentul lui Sperry, de exemplu, fiecare din 
cele două emisfere ignoră ce se întim- 
plă în cealaltă, chiar aparținind amin- 
dovă aceluiaşi individ. Sperry și asistenții 
săi pun un creion în mina stingă a pa- 
cientului legat la ochi: emisfera cere- 
brală legată cu acea mînă, numită „per- 
sonalitatea A“, știe foarte bine ce obiect 
are, imparte comenzi care permit miinii 
să-l manevreze corect, să-l ia, să-l pună 
şi să-l reia. În acest timp, cealaltă emi- 
sferă, „personalitatea B“, legată nu nu- 
mai cu mîna dreaptă, dar și cu dezvolta- 
rea expresiei verbale, adică cuvintul, de- 
monstrează că nu are nici o noțiune a 
obiectului. „Personalitatea A“ cunoaște 
folosirea obiectului, dar nu poate expri- 
ma conținutul prin cuvînt; „personali- 
tatea B” comandă cuvîntul dar ignorează 
creionul. 


MAIMUȚELE LUI DELGADO 


Experimentul lui Sperry a continuat 
mult timp. S-a descoperit că cele dovă 
„personalităţi“ comunicau între ele nu- 
mai prin intermediul percepției extrasen- 
zoriale, că se influentau între ele ca in- 
divizi cu experienţe diferite, că- puteau 
chiar intra în conflict. Uneori o mină în- 

Creier 


Ce este mintea omenească ?: 


0 mașină electronică sau un 
laborator chimic? m 


Un aparat mecanic sau o 
formulă matematică ? ga 


Ce este in! ligența? W 


Cum funcţionează memoria? m 


Profesorul englez Grey Walter a în- 
cercat să demonstreze că nu se poate 
realiza, cu mijloacele de astăzi ale 
tehnicii, modelul unui creier ome- 
nesc. El a contribuit la construirea 
unui așa-zis creier electronic „Uni- 
vac 490“. Acesta ar reprezenta doar 
cîteva celule nervoase — din cele 
peste zece miliarde existente în cre- 
ier. Totuși, pentru construirea lui 
„Univac 490“ e nevoie de un fantas- 
tic păienjeniș de fire electrice şi de 
tranzistori 


„Za 

cheia hainele pacientului care se îmbră- 
ca, cealaltă le descheia. Alteori stînga 
îndepărta cu violență pe soția bolnavu- 
lui, în timp ce dreapta o chema în ajy- 
tor. Erau, deci, două voințe în interiorul 
aceluiași individ. Dar erau două voințe 
libere ? Şi asemenea experimente nu de- 
monstrau cu brutalitate că voința nu e 
impalpabilă, că se poate împărți chirur- 
gical, că se poate chiar localiza cu exac- 
titate ? 

Într-o cameră a Universităţii Yale, prin- 
tre cuşti cu maimuțe vesele și neștiutoare 
și fotografii de maimuțe triste, profesorul 
Jose Delgado proiectează filmul uneia 
dintre ultimele sale experimente. Într-o 
arenă, un taur atacă omul care agită în 
fața ochilor săi pinza roșie. Același taur, 
în secvența succesivă, are implantaţi în 
cap electrozi fini prevăzuţi cu tranzistori 
comandați de la distanță. Pinza roșie se 
agită din nov, taurul atacă, dar în ace- 
lași timp mîna savantului apasă pe bu- 
toanele de comandă. Un impuls electric 
ajunge taurul în sfera creierului care con- 
trolează agresivitatea : animalul se o- 
preşte ca lovit, ca și cum ar îi întîlnit un 
zid de sticlă. Se învirtește în jurul său, 
pare prizonier al unei forțe mai tari de- 
cît a sa, aleargă fără ţintă, fără o privire 
pentru pinza care continuă să se agite 
‘n partea cealaltă a arenei. Pentru Jose 
Delgado, experimentul este gata depă- 
şit: poate să-l repete pe pacienți umani 
voluntari, trezind în ei plăcerea și dure- 
rea. Experimentul pe animale a fost îm- 
pins însă mult mai departe. Poate nu 
numai să paralizeze agresivitatea (cu 
metode diferite a fost ușor în toate 
timpurile, de la drogurile orientale pină 
la hipnotism) ci chiar să o stimuleze, 
dar mai ales să afle în care zonă 
a creierului este localizată. Poate loca- 
liza nefericirea sau bucuria, minia sau 
resemnarea, prietenia sau ostentația, umi- 
linta sau revolta. Maimulele sale, renu- 
mite în lumea științifică, sînt animale 
care în laborator îşi pierd orice autono- 


O experiență de ghidaj cu ajutorul 
ecoului. Omul, cu ochii acoperiţi, 
este pus să înainteze în această în- 
căpere fără a lovi ecranele ce-i sînt 
așezate în cale. El emite un sunet 
oarecare şi trebuie să se orienteze 
după intensitatea ecoului ce-i par- 
vine în urechi. O lampă electrică a 
permis înregistrarea traseului, cu 


ezitările şi căutările omului. Efectul 
general a fost bun 


mie, furioase sau calme la comandă, în- 
fricoșate pină la teroare sau blinde și 
prietenoase. Delgado poate să-i oprească 
unei maimuțe-mame simțul matern, fð- 
cînd-o să-și atace puiul pe care-l alin- 
tase cu puțin timp înainte... 


RAMINE „CUTIA NEAGRA“ 


Pentru știință, creierul rămîne „cutia 
neagră“ al cărei conţinut nu se cunoaște. 
Se ştie în care parte a fibrelor nervoase 
ale cortexului se localizează activitățile 
motorii, senzoriale, asociative. Dar un sa- 
vant englez, Grey Walter, a demonstrat 
că ar fi practic imposibil, cu actualele 
cunoștințe tehnice, să se reproducă cre- 
ierul omenesc. Pentru a construi o sin- 
gură celulă cerebrală ar trebui cel pu- 
țin un centimetru cub de spațiu și asta 
făcînd minuni de miniaturizare. Pentru 
zece miliarde de neuroni ar trebui un 
spațiu de jumătate de milion de metri 
cubi, adică un cub construit pe o bază 
lungă ca de la Roma la Milano, fără a 
mai calcula un spațiu cel puțin egal pen- 
tru a imita funcțiile fibrelor nervoase. 
Grey Walter a încercat să calculeze și 


costul unei astfel de construcţii: pentru 
celule, evaluate la un şiling una, suma 
era de o jumătate de miliard de lire ster- 


line ; dar legăturile nervoase ar fi costat 
o cifră în sterline egală cu unu urmat de 
18 zerouri, plus costul unui milion de 
kilowați necesari pentru funcționare (în 
timp ce creierul adevărat funcționează 
cu 25 wati). Costul funcționării acestui 
model pe timp de un an ar fi absorbit 
bugetul pe acel an al tuturor statelor din 
lume, iar modelul ar fi fost totuși destul 


de rudimentar și imperfect. 


CREIERUL AȘTEAPTĂ UN COPERNIC 


Deși ni se pare citeodată că sintem a- 
proape de a înțelege care este măcar 
sediul, dacă nu natura unei funcții men- 
tale (de exemplu memoria), nesiguranța 
renaște imediat ; nu numai memoria, dar 
tot ce privește gindirea creatoare și toate 
activiiățile intelectuale majore se nasc 


acum într-o zonă necunoscută și miste- 
rioasă, pe care nici un bisturiu și nici un 
electrod nu le-a atins. E adevărat că se 
poate separa personalitatea în două, cum 
a făcut Sperry. Dar, de exemplu, a se- 
para o locomotivă de un vagon, și a ve- 
dea că locomotiva continuă să înainteze 
în timp ce vagonul se oprește, nu în- 
seamnă că ai înțeles ce forță împinge 
locomotiva, cum funcționează cazanul cu 
vapori, nici dacă la conducere este un 
mecanic sau un aparat automat. Univer- 
sul cerebral așteaptă nu numai un 
Einstein al său, ci mai curînd un Coper- 
nic. Se poate cel puțin traduce activitatea 
cerebrală în formule, primul pas în orice 
operație științifică serioasă ? Tot Grey 
Walter susține că în lumea creierului 
legile matematice par a nu avea nici o 
valoare pentru că ele nu se pot aplica 
unui mediu ca acela al celulelor ner- 
voase care nu e nici omogen, nici linear, 
aşa cum cere matematica. Savantul en- 
glez vrea să spună că într-un organism 
viu și nu artificial, cum este creierul uman, 
într-o societate de zece miliarde de neu- 
roni vii, ajunge ca un singur individ să 
se comporte excentric pentru a strica or- 
dinea tuturor ecuațiilor și legilor mate- 
matice. Ceea ce, natural, într-un creier 
omenesc se întimplă întotdeauna. lată de 
ce, realizarea unui model al creierului 
apare ca cel mai grav impas al ciber- 
neticii, care reușește totuși să reproducă 
în mașini tot mai fantastice anumite func- 
ţii cerebrale, elaborind informații și 
furnizînd previziuni. 


ÎN FAȚA TOPOSCOPULUI 


Profesorul Grey Walter lucrează la In- 
stitutul Burden, la periferia Bristolului. 
Soția sa îi servește ca pacient voluntar. 
Un tehnician începe să înfigă ace fine, 
legate de fire electrice, sub pielea cra- 
niului pacientului voluntar, doamna Wal- 
ter. Ea este întinsă pe o canapea. În ca- 
mera alăturată, soțul ei se așează la o 
maşină — toposcopul — care seamănă 
cu o cabină de comandă a unei micuțe 
centrale electrice. Cind toposcopul intră 


Una din marile enigme privind activitatea creierului o constituie starea 
de somn : inactivitate totală ? activitate încetinită ? ce rol joacă memoria 
în vise ? Căutînd răspunsuri la aceste întrebări, cercetătorii folosesc în- 
strumentele cele mai moderne. O pacientă doarme într-o cameră sepa- 
rată. Ochii îi sînt acoperiţi. Receptorii electroencefalografului sînt fizaţi 
pe pielea capului, în locuri anume alese. O telecameră supraveghează 
fața pacientei. În clipa cînd înregistrările electroencefalografului devin 
neregulate, pacienta este trezită brusc și i se cere să povestească ce a 


visat 


în funcțiune, activitatea cerebrală a fe- 
meii întinse pe pat este înregistrată pe o 
bandă care alunecă ușor, într-un ritm 
aproape regulat, ca acela al unui seismo- 
graf, în stare de calm. În prima cameră, 
în faţa ochilor femeii se aprinde un tele- 
vizor : săgeata toposcopului face un sait. 
La televizor se transmite cronica derbiu- 
lui din Epsom, cursă în plină desfășu- 
rare : curiozitatea, predispoziția la infor- 
mație a creierului femeii se traduc în li- 
nii, desenează curbe stranii pe banda 
care se derulează încet. 

Acum, cu o comandă la distanţă, pro- 
fesorul Walter stinge televizorul ; alt salt 
al acului, asemănător cu diagrama sur- 
prizei sau deziluziei. Dar în miinile fe- 
meii este un buton cu ajutorul căruia ea 
poate reaprinde televizorul: momentele 
de așteptare au un desen particular, di- 
ferit ca frecvență, fază, ritm, amploare. 
lată momentul deciziei, apoi cel al ac- 
țiunii, în sfîrșit momentul în care televi- 
zorul se reaprinde și caii reapar pe pistă: 
toate desene diferite, foarte clare pen- 
tru Grey Walter. Electroencefalografia 
este de pe acum o știință complexă și re- 
zultatul grafic reprezintă un fel de hartă, 
o partitură a activităţii cerebrale. Am- 
ploare şi frecvență diferite pentru fie- 
care activitate cerebrală, pentru fiecare 
stimul sau impuls, diagrame care rele- 
vează personalitatea ca o grafologie ce- 
rebrală : o oscilație pentru nerăbdare, 
alta pentru resemnare etc. 


SEDIUL MEMORIEI 


Traversăm din nou Atlanticul şi ne o- 
prim la Institutul neurologic din Montreal 
(Canada). Wilder Penfield nu mai ope- 
rează de loc și e apărat de o armată de 
secretare. Primele sale descoperiri da- 
tează de 30 de ani, dar nu au fost încă 
depășite și nici pe deplin explicate. Pen- 
field vindeca epilepsia cu o metodă în- 
drăzneaţă : îndepărta o parte a cutiei 
craniene şi stimula creierul cu descărcări 
electrice. Pacientul era complet treaz și 
conștient, pentru că operația era nedu- 
reroasă. Dar într-o zi, în timp ce elec- 
trodul atingea lobul frontal al unei pa- 
ciente, ea a întrebat pe neașteptate dacă 


Pentru a studia funcțiile cerebrale şi 
legăturile acestora cu ochii, savanții 
au înventat ochelari speciali, pe care 
au fixat lentile cu distorsiune va- 
riabilă şi au urmărit ei înşişi reac- 
țiile creierului față de noutatea ima- 
ginilor astfel obţinute 


modă cu cițivă ani în urmă ; şi a conti- 
nuat să o audă ori de cite ori subțirele 
ac electric atingea în special acel punct 


al creierului. -. l 


Penfield a repetat aceste experiențe de . 


multe ori, cu - rezultate impresionante : 
pacienții îşi aminteau” pe neașteptate 
scene, senzații din trecutul îndepărtat. 
Memoria se găsește oare într-o parte 
a  lobului temporal? Este posibilă 
stimularea ei cu electrozi ? În ce fel, în 
ce ordine este așezată ? Amintirile cele 
mai îndepărtate stau mai în profunzime 
şi celelalte se acumulează deasupra ca 
straturile geologice? Şi de ce renasc 
amintirile ? 

Se știe că astăzi teoria cea mai răs- 
pindită pentru a explica memoria (care 
a devenit noul front al științei cre- 
ierului) este aceea  biochimică. A- 
ceastă teorie a fost discutată cu a- 
tita abundență de amănunte, încît a 
ajuns să fie considerată ca exactă 
cu toate că proba definitivă, confirmarea 
ei științifică, este încă foarte departe. 
Sediul memoriei ar fi acidul nucleic al 
celulei : proba ar reieși dintr-o serie de 
fapte. De exemplu, injectind acid ribo- 
nucleic, memoria se intensifică. Injectind 
acid ribonucleic luat de la hîrciogi con- 
diționați, la șoareci necondiționați, „me- 
moria” experienţei trăite de hirciogi se 
transmite la șoareci. În sfîrșit, se cu- 
noaște experiența lui McDonnel : viermi 
condiționați sînt dați ca hrană altor 
viermi necondiţionațţi : viermii „canibali“ 
capătă anumite particularităţi, ca și cum 
ar fi înghițit noțiunile și ar fi asimilat 
experiențele viermilor pe care i-au 
mîncat. 

Memoria are, deci, o bază chimică sau 
electrică ?, Unul din marii adversari ai 
teoriei biochimice a memoriei este Joshua 
Lederberg (premiul Nobel pentru: biolo- 
gie), specialist în problemele creierului 
ţi al mașinilor electronice, care lucrează 
a Universitatea Stanford. 


FARMACOLOGIA MINȚII 


Lederberg nu crede că biochimia me- 
moriei este probată satisfăcător, El e con- 
vins că socotind mai departe acidul ri- 
bonucleic drept substanța memoriei, se 
comite o greșeală. „Creierul nu este stu- 
diat destul”, spune Lederberg. Nu de 
mult, el a fost impresionat de experiența 
unui biochimist din Los Angeles, Stephen 
Zamenhof, care a reușit să mărească vo- 
lumul creierului unui șoarece, injectindu-i 
misteriosul hormon al creșterii secretat 
de glanda pituitară. Deci se va putea 
mări volumul creierului? Şi ce efect va 
produce asupra personalității această 
creştere ? Primele răspunsuri încă nesi- 
gure ale laboratoarelor engleze şi ame- 
ricane vorbesc de o creștere corespunză- 
toare a inteligenței. 

lată din nou întrebarea : ce este creie- 
rul, o maşină electronică sau un labora- 
tor chimic? Cum funcționează memoria 
şi, mai ales, care este procesul învăţă- 
turii ? Problema învățării este strîns le- 
gată de aceea a memoriei. Experiențele 

e animale au trasat unele granițe, de 
apt încă nesigure, între tot ce este în- 
născut, ereditar și mecanismul achiziției 
prin experiență. S-a verificat că sînt 
multe canale prin care trece procesul 
„învățăturii“. Ştim că există o învăţătură 
repetitivă, una analitică, asociativă. etc. 
Stim că creierul este unica structură vie 
“în stare să învețe. 

Dar aici din nov, în mod practic, cu- 
noştințele noastre se opresc: nu știm 
unde se depozitează informațiile și nici 
în ce fel un mesaj se leagă cu alt me- 
saj; nici cum se formează limbajul: nu 
ştim ce este inteligența pe care, cu pu- 


umul ; Í j 
uzică foarte cunoscută și lå 


mă, psiho 
nnăscută și eredit 


H 
nemişcată şi 
individ. `> i 
- Farmacologia minții. merge într-un ritm 
ce pare a promite, revelații iminente ale 
vreunui secret al creierului omenesc. Unii 
stimulatori (stricnina sau picrotovsina) in- 
jectate chiar şi după producerea - unui 
proces de învățătură, l-au făcut mai 
eficace și în același timp au ușurat „aran- 


- iarea informaţiilor“, adică memoria. lată 


din nou reapărînd ipoteza biochimică a 
învățatului şi a memoriei, care se adaugă 
la aceea a lui Holger.Hyden despre aci- 
dul ribonucleic celular ca bază a infor- 
mației. lpoteze, nimic mai mult. 


TRANSPLANTĂRI DEZAMĂGITOARE 


La recenta reuniune anuală a socie- 
tății americane de anestezie, doctorul 
White de la Metropolitan General Hospi- 
tal a anunțat că a transplantat cu succes 
creierul de la un cîine la altul. Nu nu- 
mai că al doilea cîine a supravieţuit ope- 
rației, dar activitatea electrică și chimică 
a noului său creier a apărut absolut nor- 
mală. 

White a ajuns astfel la limita posibili- 
tăților experiențelor lui Demichor şi 
Guthric : este mult mai ușor de transplan- 
tat un cap întreg, cum au făcut primii 
doi, decît de izolat un organ delicat cum 
este creierul, menținerea lui în viaţă și 
succesiva transplantare la alt animal. 

Roberi White a început experiențele cu 
puțini ani în urmă, izolind un creier de 
maimuță, ținindu-l în viaţă și unindu-l cu 
sistemul circulator al altei maimuțe ; apoi 
a reușit să folosească un singur animal 
legînd creierul său cu un sistem cir- 
culator artificial. Creierul despărțit de 
corp trăia, adormea, se trezea, răspun- 
dea la stimuli sonori și impulsuri elec- 
trice, reacționa la condiționări. Într-un 
anumit sens continua să „gindească“ ca 
şi cum nu ar fi fost despărţit de corp. 
Şi iată-l astăzi pe White în laboratorul 
său : un ciîine este întins pe un pătuț și 
adormit ; respiră, şi din cînd în cînd se 
trezește, se agită. Dar creierul său nu este 
în cap ci este așezat alături, în centrul 
unei mașini care îl ține în viață. Docto- 
rul apropie cu delicateţe o bucată de 
metal de suprafața creierului și imediat 
electroencetalograma înregistrează o va- 
riație de voltaj : nu încape îndoială, cre- 
ierul este viu. White îl poate studia, con- 
gela, îi poate provoca apoplexii artifi- 
ciale. Ciinele fără creier continuă sa res: 
pire regulat. Dar transplantările au fost 
pînă acum dezamăgitoare : complicaţia 
fibrelor nervoase, complicația măduvei 
spinării e atit de profundă, încit operația 
ar cere,chiar dacă ar fi din punct de 
vedere tehnic posibilă și fără riscuri, un 
timp care ar depăși pe acela al rezis- 
tenței organelor de transplantat. Într-un 
viitor previzibil se va putea transplanta 
numai o parte din creier, de exemplu cî- 
teva glande ; sau chiar creierul întreg, 
dar renunțind la legături nervoase atit 
de importante încît operația ar deveni 
inutilă. Pentru White soluționarea acestor 
probleme nu este însă imposibilă. Şi, na- 
tural, în mintea profanului apar numai- 
decit întrebări : unde va sfirși persona- 
litatea ? Se va putea transplanta și inte- 
ligenta, adică experiența, memoria, in- 
formația ? Se va putea păstra mintea 
unui om ilustru într-un corp tînăr ? 

Dar White suride, obișnuit cu aseme- 
nea întrebări : sint probleme îndepărtate 
pe care bisturiul său nici nu le-a atins 
măcar. A experimenta pe ființe omenești 
este complet dincolo de intențiile salei 
este o problemă care se va repune, 
poate, „peste cîteva secole”. 

„Continentul creier” rămîne încă o re- 
giune necunoscută. 


e so . . . zid c + 
“fixată pentru totdeauna în 


TELEDIAGNOSTICUL ELECTRONIC 


La Congresul internaţional de electro- 
nică medicală, ţinut de curind la Tours 
(Franţa), s-a realizat cea mai „lungă“ 
consultaţie medicală cunoscută  pină 
acum. Bătăile inimii unui bolnav au fost 
ascultate de către specialişti după ce 
sunetele respective au călătorit prin 
cosmos peste 70000 de km.  Nemaipo- 
menitul consult a fost organizat astfel : 
de la spitalul din Tours, în care se afla 
bolnavul examinat, bătăile inimii i-au 
fost transmise, prin telefon, pînă la un 
centru de telecomunicaţii cosmice, de 
unde au fost „aruncate“ în înălţime pină 
la un satelit artificial — 35 000 de km — 
şi acesta, la rindul său, le-a „ricoşat* 
către o staţie de pe continentul ameri- 
can. De acolo, tot prin telefon, au fost 
îndrumate către spitalul de cardiologie 
de la Washington. Un ordinator elec- 
tronic, a cărui memorie cuprinde toate 
variantele posibile ale înregistrărilor 
electrocardiogratice, a analizat ritmul 
bătăilor inimii bolnavului aflat peste 
ocean şi a comunicat, pe aceeaşi rută, 
diagnosticul care, spre satisfacția gene- 
rală, era identic cu cel pus de medicii 
de la căpătiiul bolnavului. Intreaga ope- 
raţie a durat mai puţin de trei minute, 
Faţă de rezultatul excepţional al acestei 
prime experienţe, s-a preconizat crea- 
rea unei organizaţii internaţionale de 
telediagnostic electronic prin releu 


spațial. 


METALURGIA ACUM 1500 DE AN! 


De curind, în Bengalul occidental (dis- 
trictul Jalpaiguri) au fost descoperite 15 
cuptoare de metal datînd din urmă cu 
1300 de ani. Lîngă aceste instalaţii, care 
prezintă curioase asemănări cu înaltele 
furnale moderne, s-au găsit cărămizi 
arse în cuptoare de var. Specialiștii sint 
de părere că această descoperire va 
arunca o lumină nouă asupra începutu- 
rilor metalurgiei în India. 


VAS ŞTIINŢIFIC CU REACȚIE 


La pupa navei ştiinţifice „Meteor* a 
institutului hidrografic din Hamburg au 
fost montate trei agregate cu reacţie 
avînd o putere totală de propulsie de 
maximum zece tone ; ele vor pune în 
mișcare nava asemenea unui avion. Pen- 
tru călătoriile de probă în Marea Bal- 
tică, elicea a fost îndepărtată deoarece 
numai în acest fel inginerii navali şi 
specialiştii agregatelor cu reacţie pot face 
experienţele şi măsurătorile necesare. 
Rezultatele obţinute vor fi comparate cu 
cele înregistrate cu machete remorcate 
în institutele experimentale navale. 


ÎMPOTRIVA URAGANELOR 


În fiecare an, uraganele asociate cu 
ploi torențiale și furtuni  pustiitoare 
produc pagube materiale de o jumătate 
de miliard de dolari. În scopul reducerii 
efectelor, o misiune de anchetă a fost 
organizată de Comisia Economică a O.N.U. 
pentru Asia și Extremul Orient în co- 
laborare cu Organizaţia  Meteorologică 
Mondială. Membrii misiunii au vizitat 
în 1966 şi 1967 majoritatea ţărilor din 
zona bîntuită de uragane, iar în prezent 
specialiştii studiază un program de com- 
batere a urmărilor acestui flagel, Ac- 
centul principal se pune pe crearea 
unui cît mai operativ sistem interna- 
țional de prognoză şi avertizare. 


O ARMATĂ DE MUZICIENI 


După aprecierile organizaţiei Ameri- 
can Music Conference, în S.U.A. există 
41 milioane de instrumentiști și cîntă- 
reţi amatori, mai bine de jumătate fiind 
adolescenţi şi tineri (14 milioane numai 
între 14 şi 21 ani). Creșterea anuală a 
acestei armate uriaşe de muzicieni ama- 
tori a depăşit în 1965—66 2 milioane de 
noi adepţi. Anul trecut americanii au 
cheltuit 135 milioane dolari pentru a 
cumpăra 1 420 000 ghitare electrice, 


lumea în cărţi şi reviste 


Jean - Jacques Servan - Schreiber: 


„SFIDAREA AMERICANĂ" 


Am în faţă ceea ce presa occidentală 
consideră un „best-seller“ — cartea lui 
Jean-Jacques Servan-Schreiber — „Le 
défi américain“ *) (Sfidarea america- 
nă). Apărută de foarte puțin timp (ti- 
părirea cărții s-a terminat la 20 oc- 
tombrie 1967), ea a înregistrat un mare 
succes de librărie (situîndu-se pe lo- 
cul al doilea după Antimemoriile lui 
André Malraux), suscitînd de pe acum 
un dialog intens. Temele discuţiei: 
raportul Europa occidentală — S.U.A. 
şi modul în care țările vest-europene 
pot face față „sfidării americane“ 
tind să devină, în ultima vreme, con- 
stante ale vieții politice vest-europene. 
Faptul acesta este subliniat de perso- 
nalitatea autorului şi de influența sa : 
gazetar cunoscut, fondator şi editorialist 
permanent al revistei „Express“ (para- 
lel cu funcția de director general al 
grupului de presă care controlează trei 
societăți : Presse Union, Technic-Union 
şi Liste-Union) Servan-Schreiber a fost 
şi colaboratorul lui Pierre Mendès- 
France (1952—1955) şi al lui Gaston 
Deffere (1963—1965). 


Un nou Far West 


În ce constă „sfidarea americană“ ? 
„Este — scrie autorul — primul mare 
război fără arme şi armuri... Ajunge să 
vezi investiţiile americane lansîndu-se, 
învolburindu-se, învăluind, smulgind, 
antrenînd, explodînd şi trăsnind...“ In- 
vestițiile de capital ale Statelor Unite 
în Europa occidentală — aceasta este ar- 
mada care-l înspăimintă și împotriva 
căreia Servan-Schreiber cheamă la lup- 
tă („Trebuie să acceptăm sfidarea ca şi 
cînd ar fi vorba de război“). Prima 
secţiune a cărții sale, consacrată exami- 
nării faptelor istorice ale problemei și 
efectelor sale multiple, este intitulată 
„Debarcarea în Europa“. 

„Peste cincisprezece ani — serie Ser- 
van-Schreiber —, a treia putere indus- 
trială mondială, după Statele Unite și 
U.R.S.S., va putea fi foarte bine nu Eu- 
ropa ci industria americană în Europa “ 
Motivîndu-și această idee, autorul atrage 
atenția nu numai asupra volumului ac- 
tual al investiţiilor americane — 14 mi- 
liarde dolari —- ci mai ales asupra al- 


+) Jean-Jacques Servan-Schreiber, „Le 
defi américain“ — Denoël, Paris — 1967 


tor două fenomene : a) rezultatele ob- 
ținute pină în prezent: „Astăzi, în al 
nouălea an de existenţă a Pieței co- 
mune, organizarea acestei pieţe este 
esențialmente americană“ și b) căile de 
infiltrare — directă și indirectă, per- 
spectiva de cuprindere a întregii sfere 
economice vest-europene : „După 1958, 
societățile americane au investit 10 mi- 
liarde de dolari suplimentar în Europa 
occidentală, respectiv mai mult de o 
treime din totalul investiţiilor america- 
ne pe plan mondial. Iar din 6 000 de noi 
firme create de americani în străină- 
tate în această perioadă jumătate sînt 
în Europa (apuseană — n.S.V.). Una cîte 
una societățile americane pun pe picioa- 
re state majore menite să conducă an- 
samblul activităţii lor în Europa occi- 
dentală“. Urmează exemplele — în care 
autorul este foarte generos pe parcursul 
întregii lucrări: de pildă, „Standard 
Oil of New Jersey“ și-a stabilit la Lon- 
dra „comandantul“ său pentru petrol 
(ESSO-Europa) și la Bruxelles — cel 
pentru chimie (ESSO Chemical S.A.). 
„Pentru ESSO, Europa vestică consti- 
tuie în prezent o piață mult mai vastă 
decit Statele Unite şi care creşte de trei 
ori mai repede decit piaţa americană“. 
Sau compania Monsanto care şi-a de- 
plasat departamentul său internaţional 
de la Saint Louis (Missouri) la Bruxel- 
les. 

Servan-Schreiber prezintă în conti- 
nuare consecințele directe ale acestui 
„val de dincolo de ocean“ şi îşi pro- 
pune să zdruncine ceea ce numeşte „in- 
diferența publică“ fată de un mare pe- 
ricol. „Pentru cetățenii Europei occi- 
dentale, investițiile americane rămîn o 
problemă obscură şi tehnică, rezervată 
specialiștilor din finanţe şi economie. 
Efectele sale scapă multora dintre cei 
care se interesează de afacerile publice 


şi chiar şi majorităţii  guvernanţilor. 
Sensul său nu este sesizat în afara 
cercurilor de- experți. «Technological 


gap», «Managerial gap» — aceste ex- 
presii care sint folosite s-au uzat înain- 
te ca semnificația lor să pătrundă în 
spirite“. Şi autorul precizează: este 
vorba de „o cucerire a puterii în sînui 
economiei (vest-europene)“. 

Afirmația sa categorică Servan- 
Schreiber și-o susține citînd un docu- 
ment elaborat de un grup de econo- 


mişti din cele şase țări ale Pieței comu- 
ne, intitulat „Marile afaceri americane 
şi viitorul Pieței comune“ şi care ur- 
mează să apară în 1968 sub semnătura 
lui Walter Bruclain. 

În ce priveşte investițiile industriale 
—- se arată printre altele în acest do- 
cument — partea întreprinderilor ame- 
ricane în ţările vest-europene este în 
prezent limitată la 10 la sută, dar a- 
ceastă constatare trebuie completată cu 
analiza actualului ritm de progres al 
investițiilor. Departamentul comerțului 
din Washington consideră „frapant“ 
faptul că în 1966, față de 1965, investi- 
tiile americane globale au crescut cu 
17 la sută în Statele Unite, cu 21 la 
sută în restul lumii și cu 40 la sută în 
Piața comună. „Această cifră — scrie 
autorul «Sfidării americane» — merge 
mai aproape de miezul lucrurilor: 
Piaţa comună devine într-adevăr noua 
frontieră a industriei americane, tere- 
nul său de elecţie“. Întreprinderile ame- 
ricane controlează în Europa occiden- 
tală : 15 la sută din producţia bunuri- 
lor de consum ; 50 la sută din produc- 
ţia de semiconductori ; 80 la sută din 
producţia de ordinatoare (calculatoare 
electronice de mare putere); 95 la sută 
din circuitele integrate (ansambluri mi- 
niaturale de care depind rachetele ba- 

listice şi noile ordinatoare). „Aceste ci- 
fre sînt importante de reținut, întrucît 
-electronica nu este un sector industrial 
oarecare. Ea este aceea de care depin- 
de direct dezvoltarea industrială vii- 
toare“. 


Cauză sau efect? 


Irupția puterii industriale americane 
în Europa occidentală este doar la în- 
ceput şi accelerarea ei pune o proble- 
mă majoră fiecărui guvern vest-euro- 
pean, opiniază autorul. „Să nu pierdem 
din vedere, totodată, că aceste investiții 
nu sînt o cauză ci un efect. Ele sînt 
consecinţa unei serii de deficienţe care, 
în ansamblu, exprimă răminerea totală 
în urmă a industriei (vest) europene 
faţă de industria americană (...)“. „Nu 
exislă un fenomen izolat şi specific al 
investiţiilor americane. Acestea nu sint 
decit unul din aspectele particulare ale 
Jenomenului general al puterii, decalaj 
al puterii şi decalaj crescind între 
Europa de vest şi America“ (pp. 36 și 
39). 

Acestui aspect — decalajul Europa 
occidentală — S.U.A. — Servan-Schrei- 
ber îi consacră o parte importantă din 
argumentarea sa, pornind de la premisa 
că „dacă investiţiile americane nu fac 
decit să reflecte fenomenul de putere, 
pentru Europa occidentală problema 
constă în a deveni o putere...“ 

În ce constă această „diferență de 
putere“ între America de Nord și Eu- 
ropa occidentală ? Autorul marchează 
citeva momente. În primul rînd, efortul 
de investiţii este proporţional — afirmă 
el — cu gradul de concentrare. („În- 
treprinderile mai mari sînt mai apte 
pentru eforturi de investiție şi de cer- 
cetare, ceea ce reprezintă cheia compe- 
titivităţii mai ales în sectoarele de teh- 
nologie avansată“ — p. 65.) Considerînd 
perioada 1961—1965, el citează urmă- 
toarele date despre gradul de concen- 
trare în întreprinderile industriale din 
Statele Unite, Europa occidentală și 
restul lumii capitaliste. 


Intreprinderi a căror cifră 
de afaceri depășește anual 
500 milioane dolari 


| 1961 | 1965 


S.U.A. 97 134 

Comunitatea economică 27 A] 

Restul lumii capitaliste 22 49 
Prin urmare — conchide el — cu 


excepția unei ușoare ameliorări, pro- 
porţia între comunitate (Piaţa comu- 
nă) şi Statele Unite rămîne de ordinul 
1 la 4 (a o populaţie echivalentă). 

Un al doilea element de slăbiciune 
— continuă Servan-Schreiber — reiese 
din faptul că ritmul de creştere al ci- 
frei de afaceri al întreprinderilor vest- 
europene este sensibil mai mic decit al 
concurenţilor lor americani. ă 


Ilustrînd în continuare ceea ce el nu- . 


meşte „această degradare a raportului 
de forțe“, autorul se referă la raportul 
între participarea nord-americană și 

cea vest-europeană în producţia lumii 
capitaliste a principalelor sectoare in- 
dustriale +). 


Sectoare Statele  Piaja 
Unite comună 
Construcții de maşini 70°/a 13%/0 
Automobile 76%/0 13,5%0 
Petrol 73%/0 14%/0 
Electronică 68%/0 15%/0 
Chimie 62%/0 21%/0 


Raportul. este similar și în sectorul 


tehnologic cel mai avansat — cel al 
calculatoarelor. 
Tot în grupul de probleme pendinte 


de  „gap“-ul Europa occidentală — 
S.U.A., Servan-Schreiber încadrează și 
capacitatea redusă de autofinanțare a 
marilor întreprinderi vest-europene în 
raport cu cele nord-americane : „„Eco- 
nomiștii consideră că pentru a asigura 
dezvoltarea unei întreprinderi în sec- 
toarele progresului tehnologic, raportul 
între beneficiile nete şi capitalurile 
proprii ale întreprinderii trebuie să 
fie de ordinul 12—13 la sută. Aceasta 
este rentabilitatea normală pentru ma- 
rile întreprinderi americane, unde ra- 
portul urcă uneori pină la 30 la sută. 
După ultimele date disponibile (...) a- 
celaşi raport a fost în 1966 în Franţa 
putin superior cifrei de 4 la sută, iar 
media (vest-)europeană e de ordinul 5 
la sută (...)“ (p. 74). 


„Technological gap“ 


În acest stadiu al expunerii sale des- 
pre „Sfidarea americană“, autorul ajun- 
ge la una din problemele de cea mai 
mare actualitate în prezent, atît în 
presa şi cercurile de specialitate, cit și 
în presa de mare tiraj din Occident: 
„technological gap“ — decalajul tehno- 
logic. „Un alt factor esenţial al dez- 
voltării — scrie Servan-Schreiber — 
este cercetarea tehnologică, întrucît ino- 
vația a devenit arma decisivă a concu- 
renței (...) Dacă inovaţia devine forma 
modernă a concurentei, efortul pe ca- 
re-l consacră o întreprindere cercetării 
științifice și dezvoltării tehnice are o 
importanță decisivă“. Or, constată au- 
torul, avansul pe care-l au în această 
privintă Statele Unite este foarte mare. 
În 1965, partea din produsul naţional 
consacrată cercetării era de 3,6 la sută 
în Statele Unite faţă de 2,1 la sută în 
Europa (occidentală — n.r.). Previziuni- 
le pentru 1970 sint: 46 la sută în 
S.U.A. şi 2,5 la sută în ţările vest-eu- 
ropene. „Aceste eforturi — scrie în con- 
tinuare Servan-Schreiber — fac nu nu- 
mai să sporească în permanenţă numă- 
rul descoperirilor științifice dar şi să 
scurteze mai mult trecerea de la des- 
coperirea științifică la exploatarea in- 
dustrială. Aceasta fiind trăsătura ca- 
racteristică a economiei moderne“. 

Iată citeva date deosebit de intere- 
sante în acest domeniu, citate de autor. 
Perioada necesară pentru trecerea de 
la cercetarea ştiinţifică la exploatarea 
industrială : 

112 ani pentru fotografie (1727—1839); 

56 ani pentru telefon (1820—1876) ; 

35 ani pentru radio (1867—1902) ; 

15 ani pentru radar (1925—1940) ; 

12 ani pentru televiziune (1922—1934); 


+ După cifrele Lambert 


Societăţii 
(Bruxelles) | 

6 ani pentru bomba atomică (1939— 
1945) ; 

5 ani pentru tranzistor (1948—1953) ; 

3 ani pentru circuitul integrat (1958— 
1961). 

„În această perspectivă, concurenţa 
prin inovaţie, prin creaţia de produse 
noi, capătă importanţa sa determinan- 
tă (...)*. Urmează concluzia : „Doar fir- 
mele capabile să dezvolte şi să menţină 
un «leadership» tehnologic vor putea 
continua să se dezvolte“. 

Capitolul al optulea al cărţii, intitu- 
lat „McNamara despre «gap»“, constă 
dintr-un extras din expunerea făcută de 
titularul Pentagonului, în februarie 
1967, la seminarul din Jackson. Cităm 
din acest document important pentru 
ansamblul problemei; discutate: „Este 
în curs. să se formeze o altă prăpastie, 
un alt «gap», de data aceasta între sta- 
tele dezvoltate ca atare și, mai precis, 
între statele industriale din Europa oc- 
cidentală şi Statele Unite. Europenii nu- 
mesc de cîiva timp această prăpastie 
«technological gap». Temerile şi criti- 
cile lor constau în aceea că noi sintem 
în curs de a lua un asemenea avans în 
dezvoltarea industrială faţă de ei, încît 
creăm un nou fel de colonialism care 
este colonialismul tehnologic. Primul 
ministru al Marii Britanii, dl Harold 
Wilson, a fost în această privinţă unul 
dintre cei mai vehemenţi într-o expu- 
nere făcută la Strassbourg. El se teme 
— afirma — «de o nouă sclavie indus- 
irială prin care noi în Europa vom 
fabrica doar produse convenţionale ale 
economiei moderne, devenind din ce în 
ce mai dependenţi de aparatul indus- 
trial american pentru tot ceea ce va fi 
tehnologie avansată, pentru tot ceea ce 
va fi determinat la virsta industrială 
începînd din anii 1970—1980 (...)». Şila 
ultima întîlnire a miniştrilor Pactului 
atlantic la Paris, subiectul care a do- 
minat a fost cel al «gap-ului tehnolo- 
gic» (...). În definitiv, acest technological 
gap, acest management gap, nu poate 
fi atacat decit la rădăcină — instruc- 
țiunea“. 

Autorul l-a citat pe McNamara toc- 
mai pentru a sublinia decalajul pe pla- 
nul instrucţiunii („elementul cel mai 
important al factorilor economici de 
expansiune“) intre Statele Unite şi Eu- 
ropa apuseană. În felul acesta, auto- 
rul neagă oarecum formula „technolo- 
gical gap“, afirmind că ar fi mai bine 
să se vorbească despre „decalajul siste- 
mului de conducere“. „Dumnezeu a fost 
democrat — spune el —, el a distribuit 
capacităţile intelectuale mai mult sau 
mai puţin egal în lume. A presupus însă 
că vom şti cum să ne organizăm resur- 
sele pe care ni le-a dăruit. Este vorba 
de problema conducerii. Luind în con- 
siderare toate lucrurile, ea este cea mai 
creatoare dintre arte. Este o artă a ar- 
telor. Deoarece este organizatoarea ta- 
lentelor“. Din nou cifre. „În ultimul an, 
Piaţa comună în ansamblul ei (180 de 
milioane de locuitori) a numărat 101 000 
diplome de studii superioare. Statele 
Unite (cu 190 000 000 locuitori) — 450 000 
de diplome. Numărul de diplome din 
țările Pieței comune reprezintă deci 
mai puțin de un sfert din diplomele 
americane“. Situaţia este identică și în 
ce priveşte grupele de specialitate. 

Vom examina într-unul din numerele 
viitoare ceea ce autorul consideră a fi 
răspunsul la problemele ridicate de 

„Amedeu sau cum să scăpăm de el“. 
Tema piesei lui Eugen Ionescu se im- 
pune spiritului atunci cind, sosind în 
Statele Unite, ne dăm în mod brusc 
seama de locul pe care-l ocupă Viet- 
namul, în această toamnă a anului 1967 
în preocupările americanilor. „Vietna- 
mul sau cum să ieşim din el“. Acesta 
este subiectul tuturor convorbirilor, o- 
biectul tuturor dezbaterilor pe care le 
oglindesc fără încetare presa și radioul. 

Cadavrul imaginat de Ionescu creşte 
zi de zi, ajungînd să umple micul apar- 
tament al lui Amedeu și al soţiei sale. 
Sub ochii spectatorului, el devine un 
obiect tot mai supărător şi a-l face să 
dispară devine din ce în ce mai greu. 
Problema Vietnamului capătă și ea, cu 
fiecare săptămină care trece, dimensi- 
uni tot mai ample. Ea invadează marea 
casă americană ajungind să creeze o 
stare de spirit chinuitoare, comparabilă 
aceleia pe care o înregistrează eroii pie- 
sei în faţa unui fenomen care depă- 
șește puterea lor de înţelegere. 

Venisem în America cu trei ani în 
urmă, cu prilejul alegerilor prezi- 
denţiale care aveau să-i asigure lui Lyn- 
don Johnson triumful uşor asupra lui 
Barry Goldwater. Pe atunci, Vietnamul 
nu devenise o adevărată problemă, în- 
trucit angajamentul american se limita 
doar la prezenţa la Saigon a consilie- 
rilor şi tehnicienilor. Dar intervenția 
militară propriu-zisă, care poartă data 
februarie 1965, avea să creeze curind 
drama pe care o trăieşte astăzi Ame- 
rica. 

Cuvîntul nu este prea tare. Este în- 
tr-adevăr vorba de o dramă. Dar de ce 
natură ? Şi ce amploare are? 

Este destul de remarcabil faptul că 
într-un timp în care dezvoltarea și ra- 
piditatea comunicaţiilor desfiinţează 
distanţele, informarea privitoare la o 
problemă de această gravitate poate 
lăsa să subsiste marje de incertitudine 
şi de contestare atît de largi. Faptul se 
explică prin aceea că războiul din Viet- 
nam este unul din evenimentele 
care poartă în ele polemica. 

„America sfişiată“, se spune de obi- 
cei atunci cind se analizează reacţiile 
produse în Statele Unite de atrocele 
conflict vietnamez. Este adevărat că 
există dincolo de Atlantic două şcoli 
adverse ai căror adepţi (oameni poli- 
tici, scriitori, profesori, ziariști...) fac 
mare zgomot pentru că au mijloacele 
de a se face auziţi. Una din aceste şcoli 
este aceea a „durilor“ care reco- 
mandă un război mai activ, folosirea 
unor mijloace mai puternice, bombar- 
damente şi mai devastatoare 
cele pe care le suferă Vietnamul de 
nord sau chiar invadarea acestei repu- 
blici. Cealaltă școală este aceea a „moi- 
lor“ care depling escaladarea, sugerează 

„un proces invers şi cer cu tărie să se 


decit | 


caute de îndată o reglementare, chiar 

u preţul unor concesii substanţiale 
Terminologia care-i transformă pe pri- 
mii în păsări de pradă, ulii sau vulturi 
iar pe ceilalţi în porumbei este desi- 
gur comodă şi frapantă. Dar ea expri- 
mă doar o mică parte a realităţii. Ea 
pare să nu ţină seama de masa cetăţe- 
nilor. 

Este o realitate însă că această masă 
de oameni este traumatizată de război. 
Actualul conflict a fost comparat cu 
acela care a pustiit Coreea cu 17 ani în 
urmă. Analoziile dintre cele două eve- 
nimente nu pot fi negate. Ele dispar 
însă dacă se analizează efectele psiholo- 
gice produse de fiecare din aceste răz- 
boaie asupra populaţiei Statelor Unite. 
Spre deosebire de războiul coreean, răz- 
boiul vietnamez — grație radioului și 
televiziunii — este literalmente trăit „pe 
viu“, zi după zi, în căminele acestei 
țări. Nu este posibil ca cetățeanul ame- 
rican să ignore ce se întîmplă la 15 000 
de kilometri distanţă de el în domeniul 
eroismului sau al oroarei. Faptul că el 
resiinte o aversiune profundă faţă de a- 
cest război îndepărtat este de natură 
să explice următorul fapt capital: în 
1967, America nu mai poate avea ace- 
leași reflexe ca în 1950. I se întîmplă 
ceva foarte nou: ea îşi pune întrebări. 

Războiul din Vietnam este primul 
din acest secol care a putut să provoa- 
ce, în ţara care îl duce, reacţii ostile 
din partea opiniei publice. Nu este un 
război popular, după cum nu este nici 
un război patriotic, iar cîntecele care 
ţin de folclorul militar nu au nimic ve- 
sel în ele: melodiile nostalgice cîntă 
nenorocirile soldatului în noroiul din 
jungla indochineză. 

Într-adevăr, America își pune între- 
bări şi acestea nu sînt lipsite de îngri- 
jorare. 


Roger MASSIP 


puncte de vedere 

George Gallup: 


REZULTATELE 
UNUI SONDAJ 
DE OPINIE 


REZULTATELE unui sondaj de opi- 
nie în patru țări occidentale situate la 
mari distanțe una de alta arată că o 
mare majoritate a populațiilor lor se 
pronunță pentru retragerea trupelor 
americane din Vietnam. Aceste țări sînt 
Brazilia, Finlanda, Franța și Suedia. 


În alte două țări — Marea Britanie 
și Canada — opinia este mai împărţită, 


dar chiar şi în aceste ţări numărul per- 
soanelor care sint de părere că S.U.A. 
trebuie să înceapă să-şi retragă tru- 
pele este mai mare decit numărul ace- 
lora care consideră că trebuie să con- 
tinuăm sau să intensificăm luptele din 
Vietnam. 

În Franţa, Marea Britanie şi Canada, 
procentajul persoanelor care sint în fa- 
voarea retragerii a crescut în raport cu 
sondajele similare efectuate în urmă cu 
un an. 

În fiecare din ţările cuprinse în son- 
daj, s-a pus următoarea întrebare unor 
categorii ale populaţiei adulte : 

„Din cele auzite sau citite, care din 
declaraţiile de mai jos este mai aproape 
de părerea dv. personală asupra războ- 
iului din Vietnam ? 

A. S.U.A. trebuie să înceapă să-și re- 
tragă trupele ; 

B. S.U.A. trebuie să continue luptele 
la nivelul actual ; 


Un mare număr de tineri italieni au organizat un marș de la Milano la 
Roma, sub lozinca „Pentru Vietnam — pentru pace“ 


au declarat 
în această 
săptămînă... 


A. RAPACKI, ministrul de externe al 
R. P. Polone: „Părăsesc Danemarca 
cu convingerea profundă că principa- 
lele interese istorice ale ambelor 
noastre popoare sînt apropiate,- iar 
în problemele cele mai importante 
pentru popoarele noastre, în proble- 
mele continentului nostru, 'ele coincid. 
Din tratativele care au avut loc aici, 
am tras concluzia că atit economia 
daneză cît și cea poloneză sînt inte- 
resate în dezvoltarea relațiilor Est- 
Vest și, în afară de aceasta, atit par- 
tea poloneză, cit și cea daneză, sînt 
interesate în dezvoltarea și mai largă 
a relațiilor noastre reciproce. În acest 
spirit, am semnat împreună cu mi- 
nistrul_ de externe al Danemarcei, 
Hans Tabor, acordul de colaborare 
economică, căruia îi acordăm o în- 
semnătate “deosebită. În felul acesta, 
noi dispunem de o bază trainică pen- 
tru dezvoltarea colaborării noastre și 
a dialogului nostru în problemele in- 
ternaționale. Dialogul continuă“. (Din 
conferința de presă de la Copen- 
haga). 


JOSEPH LUNS, ministrul afacerilor 
externe al Olandei : „Noi am dus tra- 
tative deschise și foarte sincere cu re- 
prezentanții R. S. Cehoslovace în pro- 
bleme privind colaborarea între țările 
noastre, viața internațională, situația 
în Asia de sud-est, în Orientul Apro- 
piat, activitatea O.N.U. şi securitatea 
europeană. Din tratativele purtate 
s-au tras unele concluzii concrete. O 
dovadă în acest sens este semnarea 
unui acord comercial de lungă du- 
rată între R. S. Cehoslovacă și țările 
Beneluxului și a unui acord cu privire 
la exploatarea şoselelor între R. S. 
Cehoslovacă și Olanda. În unele pro- 
bleme discutate avem puncte de ve- 
dere comune cu reprezentanții Ceho- 
slovaciei. În problema Vietnamului, 
noi am ajuns la concluzia comună că 
cea mai bună cale pentru lichidarea 
conflictului este soluționarea politică, 
bazată pe dreptul popoarelor la av- 
todeterminare și pe acordurile de la 
Geneva“. (Conferinţă de presă la 
Praga). 


Senatorul ROBERT KENNEDY : „In- 
trarea senatorului Eugene McCarthy 
în cursa pentru desemnarea candida- 
tului democrat la președinție ar avea 
o influență sănătoasă asupra partidu- 
lui democrat. Ea le-ar permite ame- 
ricanilor să discute deschis frustrările 
lor în legătură cu războiul din Viet- 
nam. Aceasta ar reprezenta un ser- 
viciu de cea mai mare importanţă 
pentru societatea noastră. În ceea ce 
mă privește, nu am nici un fel de 
planuri pentru 1968. Nu vreau să can- 
didez la preşedinţie, vicepreședinție 
sau orice alt asemenea post. Vreau să 
fiu un bun senator“. (Discurs rostit în 
orașul Tarrytown). 

Generalul GAVIN, ipotetic candidat 
republican la preşedinţia S.U.A. : 
„Trebuie să stabilim, cît mai curînd 
posibil și prin negocierile necesare, 
sfirşitul prezenței americane în Viet- 
nam”. 

C, S.U.A. trebuie să intensifice forţa | 


atacurilor lor.“ 
Iată rezultatele în fiecare ţară : 


FINLANDA 


Să înceapă să-şi retragă trupele 
Să continue luptele la nivelul 


actual . it LIN 
Să intensifice forța atacurilor . . 5% 
Fără opinie AEE A 10% 
SUEDIA 
Să înceapă să-și retragă trupele . 79% 
Să continue luptele la nivelul 
actual . . . „+ 10%0 
Să intensifice forța atacurilor . 8h 
PEPO E AN eur 09 
BRAZILIA 
Să înceapă să-și retragă trupele . 76% 
Să continue luptele la nivelul 
actual . aer E i) 
Să intensifice forţa atacurilor . . 5% 
Färg opinie. n TEN EA ie s Ao 
FRANȚA 


Să înceapă să-și retragă trupele . 72% 
Să continue luptele la nivelul 

actual . ali Aa. 
Să intensifice forța atacurilor . . 59% 
Fără opinie . . . pr T NTA 


MAREA BRITANIE 


Să înceapă să-și retragă trupele . 45% 
Să continue luptele la nivelul 
actual : . 15%/0 


Să intensifice forța atacurilor . mE l) 
Fără opinie e Pază bir 00 Pg ra 


CANADA 


Să înceapă să-și retragă trupele . 41% 
Să continue luptele la nivelul 


actual . 16%/0 
Să intensifice forța atacurilor 239/0 
FRA ODO emo ce S a 


Astronautul american John Glenn 
face o călătorie prin Africa, urmînd 
drumul parcurs acum o sută de ani 
de exploratorul Henry Morton Stan- 


ley în căutarea lui Livingstone. 
Glenn străbate acum pădurile din 
Tanzania 


puncte de vedere 


a krib ibune e des Nalions 


Za bribu i Moe ile tati: aaa 


CONTROL 
PRIN 
„COORDONARE“ 


ÎN ULTIMUL TIMP se face mult 
zgomot în jurul unui plan de reorgani- 
zare a alianţei atlantice, nu numai 
pentru că Spaak — raportor al uneia 
din cele patru subcomisii numite în 
acest scop — dorește, după cum este 
firesc, să se vorbească despre el. 

Consiliul permanent a fost sesizat de 
primele propuneri ale raportorilor unui 
„plan Harmel“ care nu era totuși decît 
ultima versiune, din punct de vedere 
cronologic, a nenumărate proiecte de 
inspiraţie americană pentru folosirea 
mai largă a N.A.T.O. ca instrument ne- 
militar, adică politic şi economic. Pro- 
punerea iniţială a lui Harmel, cuprinsă 
într-o cuvîntare lungă și destul de con- 
fuză ţinută în decembrie 1966, cores- 
pundea dorinţei la fel de confuze de a 
găsi un rol alianței atlantice, după ce 
i s-au retras competențele strategic 
operaţionale  dobîndite de N.A.T.O,, 
adică de alianţa atlantică minus Franţa. 

Dar „planul Harmel“ nu fusese schi- 
țat şi propus în grabă pentru a reţine 
Franţa în alianţă, în ciuda retragerii 
ei din N.A.T.O. deoarece, încă de la în- 
ceput, Franţa considera această propu- 
nere oarecum de prisos. Drept care ea 
nu a socotit necesar să participe la nici 
una din cele patru subcomisii însărci- 
nate să-i dea o oarecare aparenţă de se- 
riozitate. Dimpotrivă, numai dacă par- 
tenerii ei ar dori să dea alianţei atlan- 
tice un rol pentru care nu este făcută, 
Franţa ar putea să-şi reconsidere po- 
ziţia cu privire la această alianţă. Pen- 
tru moment, ea îi este suficientă așa 
cum este, în litera și în spiritul Pactu- 
lui atlantic, care permit lesne adapta- 
rea alianţei la împrejurări. 

În realitate, „planul Harmel“ tinde 
în mod subtil, în funcţie de modul în 
care va fi concretizat, să impună mem- 
brilor alianţei atlantice noi obligaţii 
fără să schimbe cu nimic „vechea con- 
ducere“, care rămîne, prin forţa pre- 
zenţei ei, cea a Americii. Printre aceste 
obligaţii, raportorul vest-german al 
uneia din subcomisii, Schutz, ar fi do- 
rit să introducă ceea ce se numește cu 
un termen pudic „coordonarea“ politicii 
ţărilor membre ale alianţei faţă de ţă- 
rile răsăritene... În ce le priveşte, S.U.A. 
ar dori ca nici o iniţiativă față de ţă- 
rile răsăritene a membrilor alianţei a- 
tlantice în competențele lor comune 
— adică nenucleare — să nu poată 
scăpa unei reguli denumite de coordo- 
nare. Căci americanii ştiu, prin tradiţiile 
N.A.T.O., că în cele mai multe cazuri 
această regulă ascunde subordonarea 
față de propria lor politică. 

Fără îndoială, poziția adoptată de 
Franţa în 1966 zdruncinase serios aceas- 
tă tradiţie supărătoare, Și probabil că 
nici secretarul general al alianţei, Man- 
lio Brosio, nu mai speră în mod serios 
că va fi însărcinat să reprezinte pe 
membrii alianței în faţa Tratatului de 
la Varşovia, sub pretext de a căuta căile 
destinderii. Dar se poate totuşi încerca 


să se restabilească un anumit „control“ 
sub masca unei coordonări, îşi spun şi 
acum cercurile din Washington, din 
Bonn şi de la sediul N.A.T.O. 

Este inutil să adăugăm că, în actuala 
stare de lucruri, asemenea proiecte au 
puţine șanse să întrunească unanimita- 
tea necesară a ţărilor membre ale alian- 
fei atlantice, printre care, după cîte 
știm, Franţa continuă să figureze. 


The New York Times 
„MANU 


MILITARI”... 


REGIMUL dominat de armată din 
Grecia a făcut doi paşi înapoi pentru 
fiecare pas înainte, deși susține că pre- 
găteşte ţara pentru o revenire la guver- 
nul constituțional şi la practicile de- 
mocratice, 

— Cînd cinci miniștri au demisionat 
sau au fost concediaţi, în patru din a- 
ceste posturi au fost numiţi titulari ci- 
vili iar premierul Kollias şi-a asumat şi 
răspunderea Ministerului de Externe. În 
acelaşi timp însă, un decret regal a ex- 


tins în mare măsură — în parte în da- 
una primului ministru — puterile co- 
lonelului Papadopoulos, omul forte al 
juntei. 


— Într-o acţiune neobişnuită care o- 
glindeşte preocuparea regimului faţă de 
părerile americane, ambasadorul Gre- 
ciei la Washington a publicat luna tre- 
cută un „program“ al revenirii la gu- 
vernarea parlamentară. Dar volubilul 
ministru de interne, generalul de bri- 
gadă Patakos, a făcut să planeze îndo- 
ieli asupra acestui program, atunci cînd 
a reamintit la o conferință de presă că 
regimul nu şi-a luat angajamente de a 
organiza alegeri la o anumită dată şi a 
declarat că acestea vor avea loc „numai 
atunci cînd vor exista condiţiile potri- 
vite“. 

— Regimul a redus jurisdicţia tribu- 
nalelor militare înființate după lovitura 
de stat din aprilie. În același timp însă 
a desființat juraţii. 

El a arestat de asemenea, pentru pre- 
tinse activităţi politice împotriva regi- 
mului, pe unul din avocaţii care susţin 
apărarea lui Andreas Papandreu, fost 
profesor de economie în America şi fiu 
al fostului premier. După şase luni în 
închisoare Andreas Papandreu continuă 
să aştepte să fie judecat sub acuzarea 
de conspirație în scopuri de trădare. În 
acelaşi timp, un tribunal militar l-a 
condamnat pe un negustor din Salonic 
la patru ani închisoare pentru vina de 
a fi vîndut o placă pe care era înregis- 
trată muzică de Mikis Theodorakis. 
compozitorul arestat sub acuzarea de 
activităţi subversive. 


—————— 


Leros. Lagărul de concentrare de la San Giorgio. Fotografia a fost făcută 
de pe bordul unei bărci cu motor, înainte ca. reporterul revistei italiene 
„Europeo“ să fi fost împiedicat de poliţişti să fotografieze 


— Regimul promite periodic resta- 
bilirea libertăţii presei, dar în loc de 
aceasta a impus de curînd trei noi res- 
tricţii, una dintre ele interzicînd orice 
articol despre politica şi oamenii poli- 
tici din Grecia. Între timp, doi proemi- 
nenţi editori de ziare, doamna Heleni 
Vlachos și Christos Lambrakis, continuă 
să fie arestaţi, ultimul fără să i se fi 
adus vreo acuzaţie. 

Există desigur în acest regim oameni 
care speră în mod sincer să readucă 
Grecia pe calea democratică, dar mîna 
grea a militarilor se face simțită în 
mod evident şi pînă acum faptele nu 
sînt de natură să inspire încredere. 


THE GUARDIAN 


LONDRA 


Wedgwood Benn: 


SCRISOARE DESCHISĂ 
CĂTRE 
ATOMIŞTII BRITANICI 


„AM AFLAT că firma «Westinghouse» 
încearcă să recruteze un număr de in- 
gineri şi oameni de știință cu înaltă. ca- 
lificare ai Autorităţii pentru Energia 
Atomică din Marea Britanie, în special 
de la Dounreay şi Risley, spre a pleca 
să lucreze pentru această societate în 
S.U.A. Aceasta ridică probleme atit de 
importante pentru noi toţi, în Marea 
Britanie, încît am vrut să vă adresez 
această scrisoare pentru a vă informa 
pe deplin asupra tuturor factorilor şi 
intereselor naţionale implicate. 

După cum ştiţi, la Dounreay, Autori- 
tatea pentru Eenergia Atomică constru- 
ieşte acum cel mai avansat prototip co- 
mercial de reactor din lume. Atunci 
cînd va fi dat în folosinţă, în deceniul 
al optulea, el va fi superior oricărui alt 
reactor, generînd electricitate la un 
preţ mult mai mic decît celelalte siste- 
me nucleare folosite în prezent sau în 
curs de realizare, şi decit ceilalţi com- 
bustibili. ; 

Acest reactor rapid reprezintă încu- 
nunarea a 20 de ani de investiții în 
tehnologia nucleară paşnică. Această 
tehnologie reprezintă o investiție de 
sute de milioane de lire sterline şi a 
folosit oameni dintre cei mai calificați, 
şi cei mai devotați, din comunitatea 
noastră tehnică și științifică. 

Nu este prima oară cînd «Westing- 
house» a manifestat interes față de 
reactorul rapid din Marea Britanie. 

x) Wedgwood Benn este ministrul brita- 


nic al tehnologiei. 
— 


au declarat 
în această 
săptămînă... 


GEORGE THOMSON, ministrul bri- 
tanic pentru problemele Common- 
wealthului : „Nu nutresc nici o spe- 
ranță în ce privește o reglementare cu 
Rhodesia în viitorul apropiat. Între 
poziția guvernului britanic şi cea a 
lui lan Smith sînt divergențe mai im- 
portante decit credeam. Uşa rămîne 
insă deschisă pentru cazul în care 
domnul Smith şi colegii săi vor ajunge 
la concluzia că este în interesul Rho- 
desiei și al întregii sale populații, in- 
clusiv al populației albe, să se ajun- 
gă la o reglementare onorabilă“. (De- | 
clarație în Camera Comunelor). 


JEREMY THORPE, liderul Partidului 
liberal britanic : „Pentru liberali era 
clar de mai multă vreme că lira ster- 
lină este supraevaluată, dar momen- 
tul potrivit pentru o devalorizare era 
cu trei ani în urmă, atunci cînd gu- 
vernul a preluat puterea”. 


PRIMUL MINISTRU WILSON, des- 
pre devalorizare : „Nimeni, în Anglia 
sau peste hotare, nu poate să se în- 
doiască de hotărîrea noastră de a 
reuşi (în apărarea lirei) și nici de sa- 
crificiile pe care le-am făcut. Dar nu 
am avut nici un moment resursele ne- 
cesare pentru a face faţă schimbărilor 
şi hazardului evenimentelor mondiale. 
Am avut de înfruntat îndeosebi aceas- 
tă situație ; exporturile, cu toată creș- 
terea pe care am realizat-o, nu au 
oferit resurse suficiente pentru a re- 
zista valurilor succesive ale specula- 
ției împotriva lirei sterline“. 


COUVE DE MURVILLE, ministrul 
afacerilor externe al Franţei: „Cînd 
dificultățile monetare prin care trec 
Statele Unite vor fi depășite şi cînd 
se va încheia războiul din Vietnam, 
vom putea să redevenim prieteni. Sta- 
tele Unite reproșează Franței că 
schimbă dolarii în aur cu toate că și 
Elveţia, țările Beneluxului și chiar și 
Marea Britanie, pe vremea cînd avea 
rezerve, au făcut întotdeauna în mod 
sistematic acest lucru. Ele mai repro- 
șează Franţei că nu este de acord cu 
politica lor în Vietnam și merg pînă 
la a face răspunzătoare Franţa de si- 
tuația în care se găsesc astăzi, por- 
nind de la responsabilităţile din tre- 
cut ale Franţei“. (Discurs la dezbate- 
rea organizată de „Conferinţele se- 
colului XX“). 


HASSAN ZAYAT, purtător de cuvint 
al guvernului R.A.U. : „Republica A- 
rabă Unită dorește ca Marea Brita- 
nie să-și retragă în mod efectiv tru- 
pele din Arabia de sud şi să permită 
astfel exprimarea voinței populației 
acestei țări. Dorim ca în Arabia de 
sud să existe un guvern care să acțio- 
neze în interesul poporului acestei 
țări. Atit Frontul Național de Elibe- 
rare cît și FLOSY luptă pentru inde- 
pendenţă și ca atare trebuie conside- 
rate mișcări naționale“ (Conferință de 
presă la Cairo). 

LA WASHINGTON SE SPUNE CĂ... 


„Pe măsură ce dificultățile preşedin- 
telui se accentuează, în cercurile ofi- 
ciale importante a început să circule 
ideea că el ar putea încerca să întă- 
rească lista electorală din 1968 cu alt- 
cineva decit Hubert Humphrey pentru 
funcţia de vicepreşedinte. Sursa care a 
furnizat această informaţie a dat ur- 
mătoatea explicaţie : „Dacă ar considera 
necesar, Johnson nu ar ezita să caute un 
nou tovarăș de listă electorală“, 


„„„În ciuda presiunii crescînde din par- 
tea liberalilor din partidul democrat, se 
afirmă că preşedintele Johnson continuă 
să se opună cu „,încăpăţinare“ alegerii 
senatorului Robert F. Kennedy drept 
candidat la vicepreședinţie, chiar dacă 
se va hotărî să efectueze o schimbare, 


„Preşedintele, afirmă o înaltă oficia- 
litate a Administraţiei, ar putea hotărî 
însă să permită o „Convenţie deschisă“ 
pentru locul II pe lista electorală din 
1968. Se subliniază că, în cazul în care 
s-ar lua o asemenea hotărire, senatorul 
Kennedy ar fi în mod aproape cert ales 
drept candidat democrat la funcţia de 
vicepreşedinte. 


«Un lider de frunte al partidului de- 
mocrat afirmă că adepţii senatorului 
Robert Kennedy au și obţinut sprijinul 
unei proporţii de aproximativ o treime 
din delegaţii probabili la Convenţia na- 
ţională din 1968 pentru a-l sprijini pe 
senator pentru locul nr. 1 de pe lista 
electorală. 


Un important membru republican al 
Congresului a făcut următorul comen- 
tariu : „Nu ne-ar fi de loc greu să ciști- 
găm președinția în 1968 dacă n-am fi 
nevoiţi să desemnăm un candidat“, 


(Din U. S. News and World Report) 


GROAPA FĂRĂ FUND 


În războiul din Vietnam, Administra- 
ţia consideră eșecurile drept succes, Cu 
cît escaladarea duce la mai puţine re- 
zultate în Asia de sud-est, cu atit Casa 
Albă pare mai convinsă că răspunsul 
este escaladarea în continuare. 

Ceea ce respingem noi este concepţia 
că extinderea războiului apropie Statele 
Unite de realizarea obiectivelor lor în 
război. Într-adevăr devine tot mai indo- 
ielnic că la Washington ar exista cineva 
care să aibă cit de cit idee ce anume 
caută S.U.A. să obţină în Vietnam. 

Generalul Westmoreland a declarat că 
Statele Unite duc în Vietnam un război 
de uzură. Acum ţara noastră află că 
uzura este o sabie cu două tăișuri. Nu 
a sosit oare momentul să se recunoască 
faptul că fiecare infuzie de efective mi- 
litare pe scară mare nu face decit să 
afunde S.U.A. şi mai iremediabil într-un 
mare război terestru pe continentul A- 
siei — un război în care nu poate exista 
victorie şi în care creșterea continuă a 
pierderilor şi a cheltuielilor reduce 
perspectiva de a se realiza vreodată o 
pace negociată ? 

Trebuie să se găsească o cale spre 
masa de tratative înainte de a se ajunge 
la punctul de la care nu mai există în- 
toarcere. Ea poate fi găsită dacă Wa- 
shingtonul va înceta să însoţească orice 
declaraţie privind dorinţa lui de a ne- 
gocia cu acţiuni care conving Hanoiul 
şi o mare parte a restului lumii că sin- 
gurele condiţii pe care le va lua el în 
considerare implică o capitulare totală. 
Și atunci cînd această cale va fi găsită, 
S.U.A. vor putea începe să examineze 
necesităţile lor interne urgente și nesa- 
tisfăcute care ar trebui să figureze pe 
primul loc al listei lor de priorităţi, dar 
care au fost lăsate de o parte de către 
Administraţie. 


(Din The New York Times) 


puncte de vedere 


Acum cîtva timp, firma a luat legătura 
cu Autoritatea pentru Energia Atomică 
spre a vedea dacă poate negocia o li- 
cență pentru reactor. Oferta făcută de 
firmă a fost complet necorespunzătoare 
din punct de vedere al valorii comer- 
ciale a ceea ce avem noj de oferit, ți- 
nînd seama de investiţiile făcute. 

Acum, «Westinghouse» își închipuie, 
pare-se, că poate obţine reactorul la 
pret ieftin, oferind unora dintre voi 
salarii care, potrivit ştirilor de presă, 
ating un nivel ce întrece diferenţa obiş- 
nuită de venit dintre S.U.A. şi Marea 
Britanie. Orice element de favoare al 
acestor oferte ar fi explicat prin nece- 
sitatea firmei «Westinghouse» de a avea 
oameni experimentați care o pot ajuta 
să ajungă din urmă Autoritatea pentru 
Energia Atomică a Marii Britanii. A- 
ceia dintre voi care sint tentaţi să lu- 
creze pentru «Westinghouse» trebuie să 
reflecteze asupra acestei chestiuni și să 
aprecieze exact care ar fi consecinţele 
acceptării ofertei. 

În primul rînd, trebuie să vă puneţi 
întrebarea de ce vă dorește «Westing- 
house». Nu este vorba pur și simplu 
de cumpărarea calificării voastre aca- 
demice sau a pregătirii voastre tehnice 
și ştiinţifice. Este vorba de o încercare 
de a cumpăra, prin intermediul cîtorva 
oameni-cheie, cunoșiințele și experien- 
ţa dobindite de întreaga echipă. 

Nu este vorba, pur şi simplu, de o 
nouă încercare de a importa materie 
cenușie. Nu este vorba de un nou caz 
în care Marea Britanie nu ar fi reușit 
să asigure mijloace corespunzătoare de 
cercetare unor oameni de înaltă califi- 
care. Dimpotrivă. Nici un laborator 
pentru construirea de reactoare rapide 
al firmei «Westinghouse» nu are insta- 
laţiile sau resursele pe care Marea Bri- 
tanie le-a pus la dispoziţia voastră prin 
intermediul Autorităţii pentru Energia 
Atomică a Marii Britanii. De asemenea, 
nu este vorba de un nou caz în care 
Marea Britanie nu a reuşit să pună în 
aplicare rezultatele cercetării științifice. 
Reactorul rapid nu este o invenţie bri- 
tanică care mucegăiește în dosarele 
laboratoarelor unde a fost proiectat. El 
este pe cale de a fi dat în exploatare 
comercială. Într-adevăr, noua «Carte 
Albă cu privire la politica combustibilu- 
lui» a Marii Britanii, anunţată săptă- 
mina aceasta, arată cit de curind ur- 
mează energia nucleară să genereze e- 
lectricitate. Ce ironie ar fi dacă, tocmai 
în momentul în care minele de cărbuni 
trebuie să facă faţă problemei acute a 
redistribuirii bratelor de muncă, în 
parte din cauza succesului energiei nu- 
cleare, atomiștii ar emigra ca răspuns 
la o asemenea ofertă. i 

Sper că firma «Westinghouse» va în- 
tîmpinà refuzul pe care îl merită atunci 
cînd urmărește să cumpere oamenii cei 
mai buni dintr-o echipă mai bună. 
Dacă «Westinghouse» doreşte o bună 
tehnologie pentru reactori rapizi, să-și 
formeze propriii oameni de ştiinţă, sau 
să cumpere o licenţă de la noi, pe o 
bază comercială corespunzătoare. 

În această problemă este implicat cel 
mai larg interes național. Viitorul eco- 
nomic şi politic al Marii Britanii de- 
pinde de aplicarea de către toate in- 
dustriile noastre a tehnologiei moderne 
pînă la frontierele actualelor cunoștințe 
stiințifice și dincolo de ele. 

Pentru toate aceste motive, sper că 
veţi spune «nu» firmei «Westinghouse» 
şi că il veţi spune cu fermitate și ne- 
întirziat“. 


Se Monde 


PARIS 


INSUCCESUL 
PREMIERULUI 
SATO 


REZULTATUL întrevederilor pe care 
primul ministru al Japoniei le-a avut 
la Washington cu preşedintele Johnson 
este foarte dezamăgitor pentru japo- 
nezi. Sato nu a obţinut restituirea arhi- 
pelagului Ryukyu, cu insula Okinawa, 
pe care venise s-o ceară subliniind do- 
rința unanimă a poporului japonez. 
Dacă, în schimb, a obţinut restituirea 
insulelor Bonin, opinia niponă nu va 
considera această concesie decit ca o 
slabă consolare, dată fiind importanța 
minoră a arhipelagului Bonin. 

Sato şi partidul guvernamental au 
manifestat o oarecare imprudenţă 
atunci cînd au lăsat opinia publică ni- 
ponă să nutrească speranţa că Okinawa 
va fi restituită în curind de americani. 
Era, evident, o speranţă iluzorie, în si- 
tuaţia actuală din Pacific. De altfel, ja- 
ponezii au avut impresia că Sato, care 
și-a manifestat mereu complezenţa faţă 
de politica asiatică a Washingtonului, 
avea în cursul acestei negocieri slăbi- 
ciunea avocatului resemnat dinainte cu 
un verdict nefavorabil. 

Încă o dată reiese existenţa unei pră- 
pastii între opinia publică japoneză și 
guvernul ei. Cea dintii, chiar în per- 
soana elementelor ei centriste şi mo- 
derate, este mai puţin proamericană 
decit cel de-al doilea. Ea reproșează 
deseori guvernului că duce o politică de 
satelit, deşi puterea economică dobin- 
dită de Japonia şi miîndria ei naţională 
renăscîndă i-ar permite azi să vorbească 
cu capul sus şi să ceară în alianţa cu 
S.U.A. locul unui partener egal. 

incă o dată în politica japoneză apare 
de asemenea una din slăbiciunile parti- 
dului conservator aflat la putere, anu- 
me de a nesocoti acest dezacord și de 
a face chiar foarte puţine eforturi pen- 
tru educarea şi informarea opiniei pu- 
blice. Ar fi fost mai bine să se spună 
japonezilor că negocierea avea puţine 
șanse de reuşită. Problema Okinawei, 
arzătoare pentru japonezi, este în pre- 
zent pentru americani secundară și ino- 
portună. 

În plus, japonezii nu au reușit să se 
pună de acord asupra statutului Oki- 
nawei după o eventuală restituire a in- 
sulei către Japonia. În marea lor majo- 
ritate, ei erau dispuși ca americanii să-și 


Insulele Bonin alcătuiesc un arhi- 
pelag de insule foarte mici, la 800 km 
sud-est de Japonia. Suprafața lor to- 
tală nu este decit de vreo 60 km pă- 
traţi. Ultimul recensămint cunoscut 
(din 1940) indica o populaţie de 7500 


de suflete. Insulele, de origine vul- 
canică, dispun de un port bun și de 
citeva aerodromuri. Ele sint ocupate 
de americani din 1945, dar suverani- 
tatea asupra lor continuă să aparţină 
Japoniei. 


Ne să POPOSIT IE A EEE EI 


păstreze acolo baze. Dar aceste baze ur- 
mau să rămînă „atomice“ sau urma să 
se ceară, în numele constituţiei japo- 
neze, „dezatomizarea“ lor ? Chiar și în 
cadrul partidului guvernamental, cele 
două teze s-au înfruntat fără să se 
ajungă la o hotărire, ceea ce slăbea şi 
mai mult poziţia lui Sato. 

Va fi interesant să se observe acum 
reacţiile opiniei publice din Japonia şi 
din Okinawa. Se va resemna ea oare 
cu acest eşec sau afacerea Okinawei va 
constitui un abces în alianţa cu S.U.A. ? 
Aceasta ar putea să aibă consecinţe 
serioase dacă ne reamintim că tratatul 
de securitate japono-american expiră 
în 1970. 


AAi 


AL AMAL 
TUNIS 


ELEMENTUL NOU 
AL UNOR DECLARATII 


SE PARE că problema Orientului 
Mijlociu a făcut în ultimele săptămîni 
paşi care vor avea o mare influenţă 
asupra viitorului regiunii. Vorbind des- 
pre acești paşi nu ne gindim la discu- 
țiile din organizația internațională şi la 
propunerile ce se fac de o parte şi de 
alta, ci mai ales la procesul de maturi- 
zare care se desfăşoară în conştiinţa 
arabilor față de problema Izraelului și 
de cauza drepturilor arabe, fapt ce pri- 
veşte în prezent nu numai Palestina ci 
atinge interesele vitale ale întregii re- 
giuni... 

Primul fapt de remarcat este că o 
mare parte din cuvintele pronunţate în 
particular au început a fi spuse deschis 
în conferințele de presă sau în decla- 
rații oficiale cu diverse prilejuri. Esenţa 
acestor poziţii noi şi deschise este că 
arabii nu resping ideea existenţei na 
țiunii izraeliene și că Izraelul este o 
realitate pe care nu putem s-o negăm. 
chiar dacă ne place sau nu, fiind po- 
sibilă în același timp crearea unei păci 
permanente între arabi și evrei pe baza 
coexistenței pașnice, care să se dezvolte 
într-o cooperare cordială. Prin cele ară- 
tate pînă acum sîntem foarte departe 
de ceea ce se spunea și se enunţa în 
cercurile oficiale arabe de-a lungul ul- 
timilor 19 ani. Este adevărat că și acum 
noile declaraţii nu sînt făcute decît în 
afara ţărilor arabe, la Paris, la Londra 
sau în America. Părerea noastră este că 
ar trebui făcute și în faţa maselor ara- 
be, cărora le-am ţinut atita timp dis- 
cursuri într-o limbă care le-a izolat de 
realitatea raporturilor de forţe ce se 
îinfruntau şi de măsura în care arabii 
pot să schimbe această realitate, oricît 
ne-ar fi ea de amară şi de neplăcută, 

Obstacolul pe care arabii nu-l puteau 
depăși era recunoașterea dreptului Iz- 
raelului la existenţă și garantarea secu- 


rităţii și liniştii sale. Aceasta a impie- 


dicat stabilirea unor relaţii de eoexis- 
tenţă între Izrael şi statele arâbe. Dar 
astăzi, din diversele declaraţii, în spe- 


cial din cele făcute de purtătorul de-i 


cuvînt al guvernului de la Cairo — în 
sprijinul declaraţiilor regelui Hussein — 
reținem o serie de elemente pline d 
speranţă. Într-o declaraţie făcută la ! 
noiembrie, purtătorul de cuvint de li 
Cairo arăta că guvernul egiptean, cînd 
a semnat acordul de armistițiu din 1949 
„a recunoscut dreptul Izraelului lé 
existenţă, la o viaţă paşnică şi securita- 
te“. O asemenea luare de poziţie, pre 
cum şi cele spuse de regele Hussein cu 
diverse prilejuri, reprezintă un pas 
foarte serios spre o soluţie care să asi- 
gure stabilirea păcii în această regiune 
o dată cu garantarea unui minim di 
drepturi pentru arabi în condiţiile ac- 
tuale 

În fapt, concluzia ultimelor declaraţii 
este că arabii, desi au acceptat să re- 
cunoască  Izraelului dreptul la exis- 
tenţă, continuă să refuze tratativele di- 
recte, deși aceasta ar fi o soluţie pentru 
garantarea drepturilor arabilor. În esen- 
tā, problema se reduce la aspecte, după 
părerea noastră, formale, căci nu re- 
cunoasterea  Izraelului este elementul 
care împiedică stabilirea păcii în re- 
giune ci principiul tratativelor directe. 
Logica demonstrează insă că importantă 
este recunoaşterea Izraelului ca un fapt 
real, tratativele nereprezentind decit as- 
pectul formal care nu atinge esenţa pro- 
blemei. De aceea, regretăm că pasul 
care s-a făcut nu se dovedeşte în prac- 
tică eficient, cu toată importanţa lui. 
În orice caz, ceea ce a propus Tunisia 
în 1965 — recunoașterea Izraelului pe 
baza hotăririlor din 1947 și în limitele 
graniţelor stabilite de Naţiunile Uni- 
te — reprezenta o soluţie mai bună. 
căci se putea instaura o pace care să 
dea Izraelului garanţii de securitate și 
liniște și, în același timp, nu-i recunoş- 
tea decit un teritoriu restrins dacă îl 
comparăm cu ceea ce era înainte de 
5 iunie. Dar aceasta este o problemă în 
care istoria îşi va spune cuvintul. 


La Wallsee (R. F. a Germaniei), pc 


Dunărea superioară, s-a terminat 
construcția unor importante. ecluze 
şi hidrocentrale care fac parte din 
lucrările menite să asigure naviga- 
ţia fluvială pe viitorul „Europa-ca- 
nal“, care va lega Rinul, Mainul şi 
Dunărea 


profil 


Syed Sharifuddin 
PIRZADA 


ministrul afacerilor externe 
al Pakistanului 


Syed Sharifuddin Pirzada s-a născut 
la 12 iunie 1923 în oraşul Burhanpur. În 
1945, şi-a încheiat studiile la Facultatea 
de drept a Universităţii din Bombay. 
Şi-a început activitatea politică de 
tînăr. 

Incepind din august 1947, cînd se pro- 
clamă independența Pakistanului, Sha- 
rifuddin Pirzada lucrează în domeniul 
Învățămîntului. În anii 1959—1963 a re- 
prezentat în numeroase rînduri Pakista- 
nul la diverse întruniri şi conferințe in- 
ternaţionale cu caracter politic şi juri- 
dic. În tot acest răstimp, Sharifuddin 
Pirzada a deţinut calitatea de consilier 
pe lingă guvernul pakistanez. Între 1960 
şi 1961, a fost solicitat să participe, ca 
specialist în problemele juridice, la ela- 
borarea noii constituţii a ţării. 

În 1964, i se încredinţează funcţia de 
procuror general al Pakistanului. La 2i 
iulie 1966, Syed Sharifuddin Pirzada este 
numit ministru al afacerilor externe al 
Republicii Islamice Pakistan. 

Intre Republica Socialistă România şi 
Republica Islamică Pakistan s-au stator- 
nicit și se dezvoltă relaţii prietenești. 
Vizita făcută, în toamna anului 1964, în 
Pakistan, de delegaţia guvernamentală 
română condusă de președintele Consi- 
liului de Miniştri al României, Ion 
Gheorghe Maurer, ca şi vizita efectuată, 
în acest an, de președintele Ayub Khan 
în ţara noastră au constituit contribuţii 
însemnate la dezvoltarea colaborării din- 
tre cele două tări. Cu prilejul acestor 
vizite s-a hotărit continuarea explorării 
de noi posibilităţi pentru a lărgi sfera 
colaborării în domeniile economic şi co- 
mercial. Într-un interviu acordat revis- 
tei „Lumea“ în luna mai a.c., ministrul 
afacerilor externe al Pakistanului de- 
clara: „As găsi explicarea evoluției 
relațiilor dintre Pakistan şi România în 
atasamentul nostru ferm la principiile 
independenței, neintervenţiei în afaceri- 
le interne, respectării dreptului la auto- 
determinare al popoarelor și luptei pen- 
tru reducerea tensiunii internaționale 
pe calea promovării unor relaţii prie- 
tenesti între state chiar dacă ele nu 
avartin aceloraşi grupări politice sau 
sisteme sociale“. 

În domeniul politicii externe, Repuhli- 
ca Islamică Pakistan își manifestă do- 


rința de a dezvolta relații prietenești 
cu toate statele, considerind că acest 
fapt reprezintă un factor important 


pentru mersul înainte al tării. Expunînd 
cu diferite prilejuri poziţia guvernului 
pakistanez faţă de situația politică in- 
ternaţională, Syed Sharifuddin  Pirzada 
s-a pronuntat pentru soluţionarea paş- 
nică a problemei vietnameze în confor- 
mitate cu acordurile de la Geneva, pen- 
tru intensificarea eforturilor în vede- 
vea lichidării decalajului dintre țările 
industrializate si cele în curs de dezvol- 
tare, pentru rezolvarea problemelor din 
Africa de sud-vest si Rhodesia pe baza 
“esnpectării dreptului popoarelor la auto- 
1eterminare. 


A. M. 

CETINE DE TOEA ERST E, ATE SAES i i 


APOLLO 4 — SATURN 5 


Valeriu Naum, comuna Poiana- 
Vărbilău, raionul Teleajen. Dată 
fiind forța de propulsie relativ 
redusă a rachetelor americane, 
pentru experiența Apollo 4 — 
Saturn 5 a fost folosit un sistem 
de 35 de motoare de rachetă care 
au dezvoltat la un loc o forță de 
propulsie de circa 4 milioane de 
tone. Nava cosmică Apollo 4 — 
Saturn 5 avea, împreună cu în- 
treaga cantitate de combustibil 
necesară, o greutate de peste 
3000 de tone și a plasat pe orbită 
o greutate de 140 de tone. Expe- 
riența — care a avut loc la 
9 noiembrie şi a durat 8 ore, 36 de 
minute şi 54 de secunde — a fost 
considerată o reuşită deplină. 
Structura acestei nave cosmice, 
care avea înălţimea unui bloc cu 
36 de etaje, este extrem de com- 
plicată. Numai modulul de co- 
mandă are peste două milioane de 
părţi componente. Trei pătrimi 
din lungimea vehiculului spaţial 
şi aproximativ 95 la sută din 


2 milioane de litri de combustibil. 


şi oxidanţi. întreagă această can- 
titate este consumată în cele 2! 
minute în care nava este lansată 
în atmosferă. Cea de-a doua 
treaptă are o înălţime aproxima- 
tiv egală cu :/: din prima treaptă. 
Dispune de 5 motoare de rachetă 
J-2, care, la un loc, au o putere 
de 24 de milioane de C.P. Această 
treaptă arde după 6,1 minute. Ea 
folosește un combustibil foarte 
complex pe bază de hidrogen li- 
chid, iar ca oxidant — oxigen 
lichid. Cea de-a treia treaptă alui 


Saturn-5 este fosta treaptă se- 
cundă a lui Saturn-l. Are un 
diametru mai mic şi este mai 


scurtă. Dispune de un motor de 
rachetă J-2 care dezvoltă o ener- 


“gie de propulsie de circa 100 de 


tone şi viteza necesară pentru 
menținerea navei pe orbită. Acest 
motor a fost repus în funcție 
după cel de-al doilea zbor orbi- 
tal, pentru a readuce nava pe 
Pămînt. Unitatea instrumentală 


Apollo Satyra 5 Monumentul lui 
Washington 


A. A doua orbită circumterestră. B. Prima orbită lărgită. C. A doua 


orbită lărgită. 


greutatea ei revin rachetei Sa- 
turn. Ea este formată din trei 
trepte şi o unitate instrumentalá, 
aşa-numitul creier al rachetei. 
Folosirea unui sistem de trei 
trepte a fost determinată de con- 
siderentele economiei de combus- 
tibil. Să presupunem o locomo- 
tivă care ar trage după ea trei 
tendere cu cărbuni şi ar dispune 
de combustibilul necesar pentru 
a deplasa cele trei tendere pe o 
distanță de 500 de km ; dacă însă 
ar abandona fiecare tender o dată 
ce conținutul acestuia ar fi fost 
epuizat, ar putea merge 900 km. 
Acelaşi principiu se aplică şi ra- 
chetei Saturn. Prima ei treaptă, 
cea mai mare şi mai grea, are 
cinci motoare de rachetă F-1, cu 
o forţă de propulsie de 1,5 mi- 
lioane de tone fiecare. La un loc, 
ele dezvoltă 180 de milioane de 
cai putere. Ea transportă peste 


este un cilindru cu înălţimea de 
circa un metru, situat între cele 
trei trepte ale rachetei Saturn şi 
cele patru părţi ale navei Apollo. 
Prin aparatele sale, el dirijează 
și controlează deplasarea vehicu- 
lului, măsoară parametrii evolu- 
ţiei sale, asigură schimbul de in- 
formaţii cu  Pămiîntul şi supra- 
veghează buna funcţionare a na- 
vei. Despre cei patru moduli ai 
navei Apollo am relatat mai de 
mult tot la „Poşta redacției“. 
Scopul lansării de la 9 noiembrie 
a fost verificarea aparaturii des- 
tinate să asigure debarcarea omu- 
lui pe Lună. Racheta Saturn este 
mult mai complexă decît toate 
celelalte rachete lansate anterior 
în S.U.A., iar nava Apollo, desi 
n-a avut cosmonauți la bord, e 
mai mare, mai grea și mai com- 
plexă decît Mercury sau Gemini. 

Gh. Grigore, Eforie-Sud : Reţi- 
nem sugestiile dv. pentru rubri- 
cile „Reportaj pe glob“ şi „Profil“. 


Traian Barnic, București. Sîn- 
tem întru totul de acord în pri- 
vinţa necesităţii de a prezenta 
cele mai. interesante şi inedite 
aspecte ale actualităţii ştiinţifice 
internaţionale. Articolul despre 
„continentul creier“ se înscrie în 
această categorie de preocupări. 
Vom aborda și celelalte teme su- 
gerate de dv. 

DOCUMENTE, DIPLOMAȚIE 


Ioan Demeter, Cluj. 1/ Fără în- 
doială că vom publica şi de acum 
înainte documente așa cum au 
fost Proiectul de tratat cu privire 
la neproliferarea armelor nucle- 
are şi propunerile româneşti de 
îmbunătăţire a lui. Vom ţine 
seama de sugestia dv. de a in- 
clude printre aceste documente 
declaraţiile și rezoluţiile mai im- 
portante ale Organizaţiei Națiuni- 
lor Unite. 2/ Rubrica „Profil“ va 
fi consacrată în continuare unor 
personalităţi de peste hotare. Vom 
reflecta. însă la posibilitatea lăr- 

girii ariei ei de cuprindere, consa- 
crînd-o mai frecvent decit pînă 
acum unor figuri ilustre ale vieţii 
culturale etc. 3/ În ultima vreme, 
perioada celui de-al doilea război 
mondial a fost abordată multi- 
lateral în revistă, în special în 
rubrica reproducerilor din cărţi. 
După cîte înţelegem, pe dv. vă 
interesează cu precădere aspecte- 
le diplomaţiei secrete în anii res- 
pectivi ca și în alte momente de 
răscruce ale istoriei omenirii. 
Vom căuta să vă satisfacem do- 
rinţa. 


CONVENȚIONALISMUL 
CALENDARULUI 


Vasile Truţă, Topliţa. Calenda- 
rele au întotdeauna un caracter 
convenţional. În trecut au exis- 
tat calendare care exprimau am- 
biţia de a începe numărarea ani- 
lor de la „facerea lumii“. În 
lipsa unor date științifice precise, 
elementele de referinţă erau îm- 


prumutate din scrieri religioase, 
legende etc. Actualul calendar, 
care ia ca termen de referință 


biblia, este desigur la fel de con- 
venţional. Dar de vreme ce, de 
aproape două milenii, omenirea a 
convenit să-şi  numeroteze anii 
în acest mod, convenţia respectivă 
este acceptată ca un lucru de la 
sine înţeles. 


VIITORUL CAMEREI LORZILOR 


Mircea Drăguşanu, București. Am 
publicat mai de mult un reportaj 
despre Camera Lorzilor conținînd 
și datele istorice solicitate de dv. 
Avînd în vedere revenirea pro- 
blemei în actualitate, ca urmare a 
propunerii de a se desfiinţa ca- 
racterul ereditar al Camerei Lor- 
zilor,  reluăm principalele ele- 
mente : În trecutul îndepărtat, 
Camera Lorzilor a jucat un rol 
progresist : în 1215, l-a silit pe re- 
gele Ioan să accepte Magna Carta. 
În secolul al XIV-lea a început 
să împartă puterea legiuitoare cu 
Camera Comunelor, izbutind to- 
tuşi să rămînă, pînă în secolul 
XIX, corpul dominant al parla- 
mentului. În secolul nostru, Ca- 
mera Lorzilor a trecut prin trei 
schimbări mai importante. Drep- 
tul ei de a amina intrarea în vi- 
goare a legilor adoptate de Ca- 
mera Comunelor a fost limitat la 
doi ani în 1911 şi din nou în 1949, 
la un singur an. În anul 1958 s-au 
creat titlurile de „pair“ pe viaţă, 
care se acordă unor personalităţi 
remarcabile ale vieţii ştiinţifice, 
culturale etc. fără dreptul de a fi 
transmise urmașilor. În prezent, 
Camera Lorzilor are 1045 de mem- 
bri, de două ori mai mulţi decît 
în 1911. Numărul „pairilor“« eredi- 
tari este de 856. Mai există 154 de 
„pairi“ ne viată si 26 de episcopi 
ai bisericii anglicane care au titlul 
de „„lorzi spirituali“. 


ÎNFIINȚAREA S.S.R. 


Mircea Branea, Tg. Jiu. Am gă- 
sit datele care vă interesează în 
Buletinul Societăţii Scriitorilor 
Români, nr. 1, din iunie 1916, sub 
semnătura lui D. Teleor: S.S.R. 
a luat ființă în anul 1909, prin 
şedinţa ţinută, la 3 septembrie, în 
amfiteatrul liceului Lazăr din 
București. Printre cei 47 de mem- 
bri fondatori se aflau Mihail Sa- 
doveanu, Panait Cerna, C. Sandu 
Aldea, I. Agirbiceanu, Jean Bart. 
G. Ibrăileanu, Eugen Lovinescu, 
Cincinat Pavelescu, D. Anghel. 
Emil Girleanu, Octavian Goga, 
Ilarie Chendi, I. Minulescu, Șt. O. 
Iosif, Isabela Sadoveanu, Elena 
Farago, Maria Cunțan. Președinte 
a fost ales Mihail Sadoveanu, ' vi- 
cepreşedinte Dimitrie Anghel, se- 
cretar Emil Girleanu. Statutele 
societății au fost redactate de 


Ilarie Chendi şi dezbătute în şe- 
dințele care se țineau la berăria 
Wilhelm, de pe strada Edgar Qui- 
net. În anul 1911, S.S.R. a organi- 
zat primele şezători literare, în 
diferite oraşe din țară, cu con- 
cursul unui grup de scriitori for- 
mat din Mihail Sadoveann, Caton 
Teodorian, Cincinat Pavelescu, 
I. Minulescu, Em. Girleanu, Şt. 
O. Iosif şi D. Anghel. 

FRONTIERA ODER-NEISSE 


Valeriu. Sima, comuna Mărgău, 
rajonul Huedin. Pe linia Oder- 
Neisse a fost stabilită, după cel 
de-al doilea război mondial, fron- 
tiera vestică a Poloniei. Confe- 
rința de la Potsdam a hotărît la 
30 iulie 1945 că această frontieră 
„va porni de la Marea Baltică, la 
vest de  Swinemiinde, va urma 
fluviul Oder pînă la confluența 
acestuia cu riul Neisse de vest 
și apoi rîul Neisse de vest pînă 
la frontiera cu Cehoslovacia“. 
Frontiera Oder-Neisse a fost re- 
cunoscută în mod oficial de gu- 
vernul Republicii Democrate Ger- 
mane printr-un document semnat 
la Frankfurt pe Oder, la 27 ia- 
nuarie 1951. 


DP E ian 
PRECIZĂRI 


Ştefan Kovacs, Turda. 1/ În arti- 
colul „Trei premii Nobel pentru 
explicarea vederii culorilor“, anul 
în care prof. George Wald a 
absolvit Facultatea de științe din 
New York trebuie citit corect 
1927. În același articol, numărul co- 
rect al fibrelor care formează ner- 
vul optic este 800 000. 2/ în artico- 
lele publicate în revista noastră 
au fostexpuse şi alternativele An- 
gliei în cazul neprimirii ei în Piaţa 
comună. Pronosticurile în privinţa 
căii pe care o va urma sînt tot 
atît de contradictorii ca şi cele 
referitoare la perspectivele fie- 
căreia dintre ele. Este explicabil, 
aşadar, că nu aţi putut ajunge încă 
la o concluzie precisă în această 
problemă. 

mmm ra 


Cornel Liţu, comuna Moldova- 
Suliţa, raionul Cîmpulung. Adre- 
saţi întrebările dv. ziarului 
„România Liberă“. 

——— 

Gh. D. Marin, Bucureşti ; Ioan 
Trandafirescu, Ploiești, Gh. For- 
nazer, Asău, Vasile Geamănu, Tg. 
Jiu: Ne pare rău, dar nu avem 
posibilitatea să vă facem serviciul 
solicitat. 

—r—. 

Dr. Gheorghe Drăgoi, Vălenii de 
Munte. Pentru consultarea mate- 
rialelor de specialitate care vă 
sînt necesare adresaţi-vă Centru- 
lui de Documentare Medicală, str. 
Polonă nr. 4; pentru abonamente 
la reviste medicale străine sau 
comenzi de cărţi — întreprinde- 
rii  Cartimex, str. 13 Decembrie, 
nr. 3. 


Săptăminal de politică externă 
editot de Uniunea Ziariştilor din 
Republica Socialisiă România 


Redacția și administrația + București, 
Piața Scinteii 1, Tel. 17.60.10 
Tiparul executat lo Combinatul 
poligrafic „Casa Scinteii” 


A —————————— 


l 
i 
| 
| 
| 
A 


FABRICA 


DE RULMENȚI 


Birlad 


“tatea 9, e le LA 


ă 


Bre 
IPROFIL-DEJ, REGIUNEA CLUJ 


(str. Bistriţei nr. 63, telefon 479-338) 
desface prin magazinele de 
specialitate sufrageria tip 


= 
e, 
Z 
O 
< 
2. 


EVENIMENTELE DIN CIPRU 


4 V 
” 


joi, 30 noiembrie 1967 


de la corespondenţii 
şi trimişii noștri speciali la 


| paris 
| new york | 
copenhaga | 
| roma | 


întîlnire la sediul C.C. al P.C.R. între tovarășul Nicolae 
Ceaușescu, secretar general al Comitetului Central al Partidului 
Comunist Român, și tovarășul Luis Corvalan, secretar general 
al Comitetului Central al Partidului Comunist din Chile. 


Președintele Consiliului de Stat, Chivu Stoica, și noul ambasa- 
dor al Suediei în România, baronul Carl Rappe, cu prilejul 
prezentării scrisorilor de acreditare. 


Primirea de către prim-vicepreședintele Consiliului de Miniştri, 
Emil Bodnaraș, a ministrului justiției și culturii franceze din 
| Belgia, Pierre Wigny. 

DEVALORIZAREA 
LIREI ŞI „BĂTĂLIA 
PENTRU C.E.E.“ 


Împrejurările actuale nu per- 
mit inițierea de tratative cu 
Marea Britanie deoarece inclu- 
derea Angliei în C.E.E. ar pro- 
voca o distrugere a Comunităţii 
vest-europene — aceasta a fost 
ideea dominantă a expunerii fă- 
cute de președintele de Gaulle, 
în conferința sa de presă de 
luni, referitor la aderarea An- 
gliei la Piaţa comună. (Trimisul 
special al revistei noastre rela- 
tează în pag 11 despre ansam- 
blul problemelor abordate de 
preşedintele de Gaulle). 

Devalorizarea lirei 
cu numai citeva zile înaintea 
așteptatului discurs al lui de 
Gaulle era, poate — în inten- 
ţia britanică — menită să în- 
dulcească presupusa critică 
franceză la adresa strădaniei 
Angliei de a angaja discuțiile 
cu „cei șase“. S-a dovedit însă 
contrariul, și de Gaulle o spune 
clar opinînd că pentru a men- 
ține şi a întări Comunitatea 
vest-europeană nu ar fi nece- 
sară aderarea Angliei. În aceas- 


sterline 


22 NOIEMBRIE 


———— 


tă optică, lira  devalorizată 
a fost înțeleasă ca un ar- 
gument în plus întru diag- 


nosticarea maladiei financiare 
britanice, de al cărei caracter 
contagios sînt nevoiți, vrînd-ne- 
vrînd, să țină seama și „cei 
șase“. (,„„Contagiune“, sau, cu 
cuvintele autorului articolului 
din pag. 8, „Taifunul Lira”). 
ldeea asocierii Angliei la 
C.E.E. este redusă în declarația 
preşedintelui doar la o simplă 
măsură posibilă să faciliteze 
schimburile comerciale. După 
părerea multor observatori, po- 
ziția lui de Gaulle a fost mai 
„structurată“ decit la preceden- 
ta sa conferință de presă din 
16 mai. Respingerea candidatu- 
rii Angliei capătă o semnifica- 
ție deosebită dacă ținem cont 
că ea a fost anunțată de pre- 
şedinte numai cu trei săptămîni 
înainte de nova reuniune a 
Consiliului ministerial al C.E.E., 
în cursul căreia partenerii Fran- 
ței își propun să studieze toc- 
mai perspectivele deschiderii 
dialogului între Comunitate și 
Anglia. Luna trecută, miniștrii 
de externe ai „celor șase” s-au 
despărțit fără a se pronunța 
asupra candidaturii Angliei la 
Piața comună. Ei se vor întilni 
din nou la 1] decembrie — 


Tovarășii Nicolae Ceaușescu, secretar general al Comite- 


tului Central al Partidului Comunist Român, și lon Gheorghe 
Maurer, președintele Consiliului de Miniştri, au primit pe 
mareșalul Uniunii Sovietice Ivan lgnatievici Jakubovski, co- 
mandantul suprem al forţelor armate unite ale statelor par- 
ticipante la Tratatul de la Varșovia. 


e Președintele Consiliului de Stat, Chivu Stoica, a primit 
pe ambasadorul extraordinar și plenipotenţiar al Islandei 
în ţara noastră, dr. Kristinn Gudmundsson, în legătură cu 
plecarea definitivă a acestuia, 


23 NOIEMBRIE 


'Tovarăşul Nicolae Ceausescu, secretar general al Comite- 
tului Central al Partidului Comunist Român, a primit pe 
Anders Thumborg, secretar al Comitetului Executiv al Parti- 
dului Social Democrat din Suedia. 


e Tovarăşul Nicolae Ceaușescu, secretar general al Comi- 
tetului Central al Partidului Comunist Român, a primit pe 


ambasadorul extraordinar și plenipotenţiar al Iranului în 
Republica Socialistă România, Soltan H. V. Sanandaji, la ce- 
rerea acestuia. 


27 NOIEMBRIE 


S-au tovarășul Nicolae 


încheiat convorbirile dintre 
Ceauşescu, secretar general al C.C. al P.C.R., și tovarășul 
Luis Corvalan, secretar general al C.C. al P.C. din Chile. 
In cursul convorbirilor a avut loc o informare reciprocă în 
legătură cu activitatea celor două partide, precum și un 
schimb de vederi privind unele probleme ale situaţiei inter- 
naţionale actuale și mişcării comuniste şi muncitorești, 


28 NOIEMBRIE 


Secretarul general al C.C. al P.C.R., Nicolae Ceaușescu, 
a primit pe Averell Harriman, ambasador itinerant al pre- 
şedintelui S.U.A., Lyndon Johnson. Diplomatul american a 
fost primit și de presedintele Consiliului de Miniştri, Ion 
Gheorghe Maurer. Cu prilejul întrevederilor au avut loc 
convorbiri privind relațiile bilaterale între România și 
S.U.A. şi unele aspecte ale situației internaţionale actuale. 


Varşovia. Întrevedere între primul ministru al Suediei, T. Er- 
lander (al doilea din stinga) şi premierul R. P. Polone, J. Cy- 


ran kiemwicz. 


dată prevăzută, de altfel, de 
calendar — dar care trebuia în 
principiu să fie rezervată altor 
probleme. La 11 decembrie, 
după expedierea chestiunilor 
curente, Consiliul va asculta 
„un raport verbal” al Comisiei 
Rey asupra repercusiunilor de- 
valorizării lirei sterline. Rapor- 
tul va servi drept bază de dis- 
cuții pentru dezbaterile ministe- 
riale din 18 și 19 decembrie. 
Practica obișnuită din ultimii 
cîțiva ani impune comisiei con- 
sultarea ambasadorului englez 
pe lingă C.E.E., precum și e- 
fectuarea „unei călătorii de 
curtoazie” la Londra. 

Presa britanică și-a manifes- 
tat decepția la aflarea conținu- 
tului expunerii președintelui de 
Gaulle. La Londra, în cercurile 
politice (reacția este consemna- 
tă de agenția „France Presse”) 
se relevă că președintele a pro- 
nunțat un veto nu numai intră- 
rii, dar chiar deschiderii de ne- 
gocieri în această privință. 

Poziția lui de Gaulle repune 
în discuție și relaţiile Franţei cu 
partenerii săi din Comunitate. 
A fost un prilej pentru comen- 
tatori de a reaminti discuțiile 
din ianuarie ale președintelui 
cu cancelarul Kiesinger, cînd 
de Gaulle a ținut să precizeze 
că, în cazul în care se va face 
o încercare serioasă pentru ad- 
miterea Angliei în C.E.E. în faza 
actuală, Franța „pur şi simplu 
va părăsi Piața comună”. Te- 
merile privind o eventuală criză 
intracomunitară — evocate în 
aceste zile în diferite capitale 
oale „celor șase“ — par însă in- 
suficient de consistente. Cercuri 
competente din Bruxelles, de 
pildă, sînt de părere că guver- 
nul francez este convins că nici 
unul din partenerii Franței „nu 
va risca viitorul Pieței comune 
de dragul Angliei”. 


SOLUŢIA VIABILĂ 


Caracteristica actuală a si- 
tuației din Orientul Apropiat, la 
șase luni după războiul din iu- 
nie, o constituie apariția unor 
elemente susceptibile să ofere 
o bază de ieșire din criză, cu 
ajutorul unor mijloace de na- 
tură politică. Din acest unghi 
este, în general, privită rezolu- 
tia Consiliului de Securitate ca- 
re a proclamat, în unanimitate, 
inadmisibilitatea cuceririlor te- 
ritoriale, ca urmare a opera- 
țiunilor militare, specificînd ne- 
cesitatea retragerii trupelor iz- 
raeliene din teritoriile ocupate 
și a realizării unei reglemen- 
tări juste a problemei refugia- 
ților, precum și necesitatea res- 
pectării suveranităţii, integrită- 
ţii teritoriale și independenței 
politice a fiecărui stat din re- 
giune. Trimisul special al revis- 
tei noastre la New York ana- 
lizează în corespondența de la 
pag. 5—6 semnificațiile şi im- 
plicațiile rezoluţiei adoptate 
în Consiliul de Securitate. Nu 
vom sublinia aici decit faptul 
că adoptarea rezoluţiei nu în- 
seamnă decit un prim pas către 
o reglementare viabilă. În- 
tr-un interviu acordat ziarului 
„Le Monde“, înainte de a pă- 
răsi Parisul, regele Hussein al 
lordaniei arăta, referindu-se la 
proiectul de rezoluție britanic, 
că „el ar putea deschide calea 
printr-un mediator numit de U 
Thant spre o pate justă și du- 
rabilă între Izrael şi ţările 
arabe”. 

Săptămîna lo care ne re- 
ferim a înregistrat o serie ` de 
declarații, atît din partea fări- 
lor -arabe, cît și a !zraelului, 
prin care părțile și-au precizut 


iii ni iii iii i li ii 


mersul evenimentelor 


atitudinea fată de rezoluția 
adoptată. În capitala egip- 
teană rezoluția pare să fi 
fost întîmpinată cu „o sa- 
tisfacție moderată“. În acest 
sens, declarațiile radiotelevi- 
zate ale președintelui Nas- 
ser sînt semnificative. Arătind 
că teritoriile arabe „nu pot 
forma obiectul unor negocieri”, 
el a subliniat că, fără preciza- 
rea — făcută în Consiliul de 
Securitate cu ocazia adoptării 
rezoluţiei de către reprezentan- 
tul indian — în sensul că retra- 
gerea trebuie interpretată ca 
vizind toate teritoriile arabe 
ocupate, rezoluția ar fi fost 
„inadecvată“. De aceea, deşi 
considerată „insuficientă“, pur- 
tătorul de cuvint Zayat apre- 
ciază că rezoluția britanică este 
totuși acceptabilă pentru R.A.U. 
Primul ministru iordanian, Tal- 
huni, şi-a manifestat satisfacția 
față de adoptarea în unanimi- 
tate a rezoluţiei britanice. „lor- 
dania consideră rezoluția ca 
marcînd un pas pozitiv în di- 
recția stabilirii păcii mondiale“ 
a declarat el. „Totuși, a con- 
chis primul ministru, în proble- 
ma palestiniană în ansamblul 
său, lordania rămîne solidară 
cu toate celelalte țări arabe, 
iar poziția sa nu diferă cu ni- 
mic de poziția lor“. 

Nu toate statele arabe au a- 
doptat aceeași poziție: Siria 
şi Algeria au respins rezoluția 
Consiliului de Securitate. 

Prima reacţie din Izrael a fost 
declarația ministrului informa- 
jiilor, Galili, care a afirmat că 
„rezoluția nu va modifica ho- 
tărîrea lzraelului de a rămîne 
pe liniile de încetare a focului 
pînă la semnarea unor tratate 
de pace cu ţările arabe”. Ul- 
terior, întrebat dacă  Izraelul 
insistă în continuare asupra 
condiției recunoașterii de către 
țările arabe, premierul izrae- 
lian, Levi Eshko!, a răspuns în- 
ir-un interviu acordat ziarului 
vest-german „Die Welt” că: 
„Dacă există într-adevăr dorin- 
tă de pace, nu trebuie să fie 
obstacole în calea tratativelor. 


Această afirmaţie este valabilă 
chiar în cazul în care nu se ex- 
primă în prealabil o recunoaș- 
tere oficială“. 

În prezent, este urmărită cu 
interes c<tivitatea diplomatică 
desfășurată pe marginea con- 
vocării unei noi conatiia ara- 
be la nivel înalt. După confe- 
rinta de la Khartum, în unele 
țări arabe s-au depus eforturi 
pentru a aplica împreună indi- 
cațiile dezbaterilor din capitala 
Sudanului. În interviul mențio- 
nat mai sus al regelui Hussein, 
acesta, referindu-se la asifel de 
tendinţe, declara : „Președintele 
Nasser și eu însumi am conve- 
nit să ne coordonăm eforturile 
în vederea realizării unei re- 
lementări pașnice a conflictu- 
ui. Pînă în această clipă am 
acționat, și unul şi altul, în to- 
tală armonie. Ceilalți şefi de 
stat care au asistat la conferin- 


ia de la Khartum — chiar cei 
care nu împărtășeau vederile 
noastre — ne-au declarat că se 


vor ralia oricărei soluții accep- 
tabile pentru lordania şi R.A.U., 
țările cele mai încercate de 
război și deci cele mai intere- 
sate în găsirea unei soluții. Nu 
cred că cei ce se îndoiesc de 
eficacitatea căii pașnice ne vor 
împiedica să mergem înainte. În 
cursul ultimei mele vizite la Al- 
ger, conducătorii de aici mi-au 
spus cu franchețe că ne fa- 
cem iluzii periculoase crezind 
că vom ajunge la un compro- 
mis onorabil cu Izraelul. Ei au 
adăugat însă că nu vor între- 
prinde nimic pentru a împie- 
dica eforturile noastre. Voi con- 
tinua deci drumul ce a fost tra- 
sat de comun acord la Khar- 
tum”. - 

De pe acum majoritatea tări- 
lor arabe (Kuweitul, Sudanul, 
Yemenul, R.A.U., Marocul, lor- 
dania, Irakul, Tunisia şi Libanul) 
au căzut de acord cu convoca- 
rea, la 9 decembrie, a unei re- 
uniuni la nivel înalt. Mai ră- 
mîne de stabilit locul ei de des- 


fășurare — Cairo sau Rabat. 
Intluentul ziar egiptean „Al Ah- 
— 


Roma. Aspect de la lucrările celui de-al 10-lea congres naţio- 
nal al partidului democrat-creştin 


Imperativul 
nerecurgerii la forţă 


Evenimentele din ultima săptămînă au readus în 
actualitate problema cipriotă, îngrijorînd profund 
opinia publică internaţională. Evoluţia — mai veche 
sau mai nouă — a acestei complexe probleme arată 
că ea comportă două laturi distincte. Istoria a con- 
firmat că incidentele de pe insulă nu constituie ele- 
mentul dominant, primar, ci numai reflectarea pe acest 
plan a divergenţelor din N.A.T.O. şi a intervenţiei 
unor cercuri străine în treburile interne ale poporului 
cipriot. In absenţa imixtiunii externe, poporul Ci- 
prului ar fi ştiut, desigur, să găsească — aşa cum a 
dovedit experiența — calea convieţuirii paşnice, a 
conlucrării tuturor forţelor pentru prosperitatea ţării. 
Apreciind că actuala criză cipriotă a fost proiectată 
cu anticipație de unele cercuri străine, ziarul iugoslav 
„Vjesnik“ scrie : „Liderii militari ai Pactului atlantic 
nu-și ascund aspiraţiile față de crearea unui Cipru 
deosebit de cel actual — spre a consolida flancul sudic 
al N.A.T.O. prin construirea de baze militare pe insulă. 
Cu alte cuvinte, reglementarea problemei cipriote 
este văzută prin lichidarea republicii independente, 
suverane şi nealiniate a Ciprului”. 

Chemarea la Atena a generalului Grivas, urmată 
de demisia lui din fruntea trupelor grecești aflate pe 
insulă par a sugera numai o responsabilitate indivi- 
duală. Privit din punctul de vedere al persoanelor, 
faptul prezintă, însă, o importanţă secundară. Criza a 
izbucnit, în realitate, în condiţiile unei atmosfere în- 
cărcate, stimulate și alimentate din plin prin acţiunile 
întreprinse în ultimii ani de cercurile inieresate să 
extindă „umbrela N.A.T.O.“ asupra insulei. Recurge- 
rea la măsuri de forță pentru impunerea unor puncte 
de vedere a fost sugerată cu insistenţă, o serie de 
declaraţii ale părţilor implicate fiind acompaniate de 
măsuri militare. 

Opinia publică internaţională a urmărit cu îngrijo- 
rare evoluţia situaţiei. In întreaga lume, glasuri lucide 
au arătat încă o dată că recurgerea la soluţii de forță 
sau la ameninţarea cu folosirea forţei nu este nici în 
avantajul poporului cipriot şi nici al celorlalte părţi 
implicate în conflict. O asemenea metodă nu poate de- 
cît să agraveze divergenţele, să împiedice o soluţionare 
reală şi eficientă a problemelor, să creeze o serioasă 
ameninţare la adresa păcii în această zonă şi în lume. 

Ea nu poate fi decit în avantajul acelor cercuri 
străine — ostile poporului cipriot — care caută să 
menţină. în această regiune un focar permanent de 
încordare și conflicte. 

Apelurile la moderație, la rațiune, au fost întîmpi- 
nate cu o vie satisfacţie de toate popoarele iubitoare 
de pace. Energicul mesaj al lui U Thant atrage atenţia 
asupra necesităţii ca toate guvernele interesate să ac- 
ționeze în conformitate cu obligaţiile ce decurg din 
Carta O.N.U. La rindul ei, rezoluţia adoptată de Con- 
siliul de Securitate în problema cipriotă „cere tuturor 
părţilor interesate să dea dovadă de cea mai mare mo- 
deraţie şi de cea mai mare circumspecţie şi să se ab- 
țină de la orice act care ar putea agrava situaţia din 
Cipru şi constitui o ameninţare pentru pace“. 

Dialogul angajat, direct sau indirect, în zilele ce au 
urmat incidentelor — chiar dacă părţile implicate se 
situează încă pe poziţii diferite — ar putea deveni 
fructuos în condiţiile în care părţile vor aborda pro- 
blema cu spirit de răspundere faţă de soarta proprii- 
lor lor popoare, faţă de soarta păcii și securităţii in- 
ternaţionale. 

Viaţa arată că negocierea problemelor litigioase, tra- 
tativele purtate cu calm, în vederea găsirii unor soluţii 
paşnice, constituie singura cale reală pentru găsirea 
unor formule raţionale, pentru aplanarea conflictelor, 
pentru menţinerea și consolidarea păcii. „Problema Ci- 
prului — declara recent preşedintele Makarios — nu 
poate fi rezolvată pe calea războiului. O reglementare 
pașnică a conflictului nu este greu de realizat, cu 
condiţia ca părţile în cauză să se conformeze princi- 
piilor Cartei O.N.U.“ 

Rezolvarea radicală a problemei cipriote impune ab- 
ținerea de la folosirea mijloacelor violente, încetarea 
amestecului în treburile interne ale populaţiei insulei, 
respectarea drepturilor legitime ale poporului cipriot, 
a suveranităţii, independenţei și integrităţii teritoriale 


a Republicii Cipru. 
Eugen PHOEBUS 

ram” scria în legătură cu d- 
ceastă conferință : „Consultă- 
rile şi schimburile de vederi 
dinaintea votului din Consiliul 
de Securitate au dovedit utili- 
tatea coordonării eforturilor a- 
rabe. Actuala reuniune la nivel 
înalt va fi o nouă etapă pe ca- 
lea cooperării și coordonării“. 
În ce privește ordinea de zi a 
întilnirii, se pare că ea va cu- 
prinde, așa cum a propus re- 
gele Hassan II al Marocului : 
studierea rezoluţiei Consiliului 
de Securitate în lumina hotări- 
rilor de la Khartum, adoptarea 


unei atitudini comune în pro- | 


blemele referitoare la lichida- 
rea consecințelor conflictului 
militar arabo-izraelian și reor- 
ganizarea Ligii Arabe pe baze 
noi, pentru a-i conferi o mai 
mare eficacitate. Pînă acum Al- 
geria și Siria nu și-au dat acor- 
dul pentru convocarea unei 
conferințe la nivel înalt. (După 
cum se știe, președinții Boume- 


dienne și Atassi nu au partici- 
pat nici la conferința de la | 
Rămîne de văzut în | 


Khartum. 
ce condiții se va desfășura 
nova întîlnire și ce va hotări 
ea. Oricare vor 


hotăriri, realitatea a dovedit că | 
forța nu poate reglementa du- | 
rabil conflictul din Orientul A- | 


propiat. Singura alternativă ră- 
mine mereu aceeași: retrage- 
rea trupelor din teritoriile ocu- 
pate prin forță, recunoașterea 


dreptului fiecărui stat la o exis- | 


tență de sine stătătoare, găsi- 
rea unor soluții corespunzătoa- 
re aspirațiilor și intereselor tu- 
turor popoarelor - din această 
regiune. 


CONFLICTUL 
NIGERIAN 


In absența generalului Mo- 
butu și a președintelui liberian 
William Tubman, reținuți în tă- 
rile lor de probleme 


împăratul Haile Selassie (Etio- 
pia), generalul Ankrah (Gha- 


na), Ahmadu Ahidio (Camerun), | 


Diori Hamani (Niger) — mem- 


bri ai misiunii de conciliere a | 
Unităţii Africane, | 


Organizaţiei 
creată de conferința de la Kin- 
shasa, s-au deplasat în capitala 
Nigeriei pentru consultări cu 


guvernul federal de la Lagos. ! 


vident, misiunea nu putea să 
aprobe secesiunea  biafreză. 
După novă ore de discuții in- 
tense, comunicatul publicat for- 


mula opinia că instaurarea pă- | 


cii este condiționată de „renun- 
łarea la secesiune şi accepta- 
rea structurii federale de către 
Biafro”. În orice caz, misiunea 
consultativă a O.U.A. nu-și va 
defini acțiunile viitoare decit 
după ce va lua cunoștință de 
raportul generalului  Ankrah, 

fi însă aceste | 


de interne |! 
acute, ceilalți șefi de state — | 


Ultimul ofiter englez (dreapta) care se evacuează predă unui 
ofițer din armata Republicii Yemenului de sud cheile coman- 
damentului instalat la Charter Bank din Aden 


mandatat să ia contact cu re- j 


| 
| 
| 
| 
| 
| 
| 
| 
| belii biafrezi. 
| Este greu de prevăzut ce va 
reuși să realizeze misiunea con- 
sultativă în situația actuală. O 
victorie militară a Biafrei este 
| azi exclusă. Raportul de forțe 
| pe plan militar fiind favorabil 
| guvernului de la Lagos, este 
| foarte probabil că forţele fe- 
derale ale generalului Gowon, 
mai bine echipate decît trupele 
colonelului Ojukwu, vor pune 
| definitiv capăt revoltei bia- 
freze. Se pune însă întrebarea 
| dacă acest „conflict etnic”, du- 
blat de un altul petrolier, 
va putea fi rezolvat doar prin 
forta militară. Pentru a răspun- 
de la această întrebare trebuie 
văzut ce reforme de structură 
intenționează să aplice guver- 
nul federal. În ajunul crizei, ge- 
neralul Gowon propusese o 
modificare esențială a structuri- 
lor administrative ale țării, ast- 
fel încît ea să fie împărțită în 
12 regiuni relativ autonome. 
| Fost provincie de est, cu o 
populație de 14 milioane locui- 
| fori, în majoritate Ibo (astăzi 
! Biafra), urma să fie împărțită 
| în trei regiuni, în timp ce pro- 
| vincia occidentală în care este 
| concentrată populația Yoruba 
(12 milioane locuitori) ar fi 
constituit o singură provincie 
| Se prevedea ca nordul federal, 
| cu o majoritate Haussa, să fin 
fragmentat, dar unitatea lui să 
| fie menținută datorită unui co- 
! mitet coordonator care să ac- 
jioneze ca un centru unic de 
| hotăriri politico-economice. A- 
| semenea reforme nu ating insă 
cu nimic structurile moștenite 
de la fosta stăpinire colonială 
| si nu sînt în măsură să înlăture 
amenințarea cronică ce planea- 
ză asupra unității Nigeriei. În 
condițiile actuale, încetarea fo- 
cului ar reprezenta un prim pas 
spre normalizare, fără a putea 
fi însă identificată cu o trans- 
formare a stării de fond a lu- 
crurilor. Revenirea populației 
Ibo în marea familie a po- 
poarelor nigeriene este consi- 
'derată a fi. posibilă prin re- 


forme radicale în structurile e- 
conomice ale țării, care să dea 
tuturor popoarelor federației 
posibilitatea unei reale dezvol- 
tări economice, să garanteze 
bazele convieţuirii lor paşnice 
şi să salveze integritatea națio- 
nală a Nigeriei. 

Deocamdată, declarațiile păr- 
ților în conflict nu par să in- 
dice o asemenea evoluție a si- 
tuației. Colonelul Ojukwu a lă- 
sat să se înjeleagă că acceptă 
să negocieze cu Lagosul o vu- 
niune vamală și o asociație po- 
litică numai pe baza recunoaș- 
terii suveranității Biafrei. lar ge- 
neralul Gowon a subliniat că 
guvernul federal nu și-a modi- 
icat poziția și că războiul va 
continua pînă ce biafrezii vor 
renunța la secesiune. 


UN NOU STAT 
INDEPENDENT 


Astăzi, în mod oficial, pro 
tectoratul Aden și Federația A- 
rabiei de sud au devenit inde- 
pendente sub numele de Repu- 
blica Yemenului de sud. Prac- 
tic, noul stat a luat naștere cu 


! patru zile în urmă, după ce ul- 


timele trupe britanice au pără- 
sit teritoriul protectoratului cu 
excepția aeroportului Khormak- 
sar şi a viitorului cartier diplo- 
matic. Asigurarea ordinii a fost 
preluată de Frontul Naţional de 
Eliberare : reprezentanții săi 
au luat în mîinile lor adminis- 
trația, în timp ce generalul en- 
glez Jack Dye, comandantul for- 
telor armate ale Arabiei de 
sud, în cursul unei scurte cere- 
monii militare, a predat împu- 
ternicirile sale colonelului Mo- 
hamed Ahmed. 

Obținerea independenței de 
către Yemenul de sud este re- 
zultatul acțiunilor puternice 
ale mișcării de eliberare națio- 


nală, care de patru ani de zile 
duce o luptă aprigă împotriva 
forțelor de ocupație. pe ata 
moștenirea. lăsată de colonia- 
liști noului stat nu este ușoară, 
unitatea națională atit de ne- 
cesară poporului Arabiei de 
sud fiind ameninţată. FLOSY, 
organizație care se bucură de 
un sprijin considerabil în rîndul 
populației, este deocamdată 
exclusă de la conducerea ţării, 
Anglia  negociind retragerea 
trupelor sale și independența 
doar cu Frontul Naţional de 
Eliberare. 

Lupta de eliberare a intrat 
într-o fază decisivă în octom- 
brie 1963, cînd Frontul Naţional 
a -declanşat operațiunile mili- 
tare împotriva forțelor britani- 
ce de ocupație. Frontul grupa 
pe atunci dovă formațiuni po- 
litice : „Mişcarea naționaliști- 
lor arabi“ și „Formația triburi- 
lor“. Tabloul politic era com- 
pletat de existența partidului 
Chaab şi a partidului Rabita 
care mai sperau în succesul u- 
nei opoziții legale. Evenimen- 
tele aveau să le spulbere ilu- 
ziile şi, în mai 1964, cele două 
partide se vor ralia luptei ar- 
mate, creînd însă o organizajie 
separată numită Organizația de 
Eliberare (O.L.). In luna august 
a aceluiași an, coniariajo la 
nivel înalt arabă de la Alexan- 
dria va recomanda tuturor frac- 
țiunilor să se așeze la aceeași 
masă rotundă, lucru pe care 
cele două organizaţii îl vor fa- 
ce în noiembrie 1965. Fără suc- 
ces însă. Frontul Naţional se va 
scinda în trei ramuri: primo, 
condusă de Qahtan Chaabi, se 
va opune fuzionării cu O.L., ce- 
lelalte două fiind „Organizația 
de eliberare“ și „Independen- 
tii”, în frunte cu Abdel Mek- 
kaoui. Din fuziunea ultimelor 
două va lua naștere, la 13 ia- 
nuarie 1966, FLOSY. Unsprezece 
luni mai tirziu, dizidenții din 
Frontul Naţional vor proclama 
constituirea unui nou partid — 
F.N.L. Din acest moment fiecare 
din cele două organizații vor 
duce lupta pentru independenţă 
avind programe proprii. Incer- 
cările de realizare a unui front 
comun nu au dat din păcate re- 
zultate cu toate că cele două 
părți au semnat la 1 noiembrie 
1967 un comunicat prin care se 
desemna o delegație comuna 
pentru angajarea discuțiilor cu 
Marea Britanie în numele po- 
porului Arabiei de sud. Ca ur- 
mare a incidentelor militare 
survenite între cele două gru- 
pări, în Aden, tratativele s-au 
purtat la Geneva doar cu re- 
prezentanți ai F.N.L. 

După cum se afirmă, Analia 
ar urmări să încheie cu viito- 
rul guvern sud-arab un „łra- 
tat de cesiune” care să se apli- 
ce nu numai Adenului și celor 
două insule ce-i aparțin, ci an- 
samblului teritoriului. Ea speră 
să obțină acordul F.N.L.-ului 
privind stabilirea unei ambasa- 
de la Aden în schimbul recu- 
noașşterii diplomatice a noului 
stat, 


Rodica GEORGESCU 


